
acţiune hipotensivă şi citostatică, bineînţeles în produse 
farmaceutice precis dozate şi utilizate numai la 
recomandarea medicului. 

Compoziţia chimică este diferită, în funcţie de planta 
gazdă. Din vâsc s-au izolat saponozide triterpenice, beta- 
amirina, derivați ai acidului oleanolic, viscotoxina, viscolul, 
amine (colina şi acetilcolina), beta-feniletilamina, 
substanţe grase, substanţe de natură glicozidică etc. 

Utilizările ca medicament se bazează în special pe 
substanţe de natură triterpenică, derivați de colină şi 
viscotoxină. 

Intoxicația se caracterizează prin paralizie bulbară, 
aritmie şi stop cardiac şi respirator. 


VIRNANTUL 
(Ruta graveolens L.) 


Cunoscută şi sub denumirea de rută de grădină sau 
rută de muri, este o plantă cultivată în grădini, devenind în 
unele zone sudice subspontană. Deşi cunoscut şi utilizat 
încă din antichitate, virnanţul, datorită toxicității, are 
utilizări limitate în terapeutică. Intreaga plantă conţine 
alcaloizi între care: schimianina şi graveolina în fructe şi 
gama-fagarina în rădăcini. Uleiul volatil este format din 
metilnonilcetonă, metilheptil şi metilactilcetonă. Deşi 
planta conţine cantităţi apreciabile de rutozid, nu este 
întrebuințată pentru obţinerea acestuia. Părţile aeriene 
ale plantei mai conţin derivați cumarinici între care 
menţionăm bergaptenul şi xantotoxina, care au acţiune 
iritantă asupra pielii. 

Acţiunea principală este cea emenagogă, fapt pentru 
care a fost utilizată în scopuri abortive. Datorită acţiunii 
puternic emenagoge, care este însoțită de metroragii puter- 
nice, utilizarea ei în acest scop este extrem de periculoasă. 

În ultimul deceniu, peste hotare s-au izolat din această 
plantă unele substanţe noi cu acţiune antispastică, prin 
tehnici speciale de îndepărtare a alcaloizilor cu acţiune 
toxică. 

În cazul utilizării preparatelor din această specie în 
scopuri abortive, efectele nocive se manifestă prin 
gastroenterite grave, excitație urmată de depresiune, 
hipotermie, puls lent, poliurie, inflamarea uterului, 
hemoragii uterine puternice, tulburări senzoriale, 
somnolenţă, comă, moarte. 


ZÂRNA 
(Solanum nigrum L.) 


Are numeroase denumiri populare foarte sugestive: 
moartea porcilor, strugur câinesc, umbra nopții, bolânzele 
etc. Mai are şi o rudă apropiată, denumită de unii tot zârnă 
sau lăsnicior (Solanum dulcamara L.), la care trebuie să 
adăugăm şi specia Solanum laciniatum Ait., zârna 
australiană, plantă exclusiv de cultură. Le vom trata 
împreună datorită compoziţiei chimice apropiate şi în 
special simptomelor toxice. 

Prima dintre aceste specii (Solanum nigrum) este o 
plantă erbacee cu tulpina dreaptă, de 15-50 cm, de culoare 
verzuie întunecată. Are frunzele aproape triunghiulare. 
Florile sunt de culoare albă şi sunt aşezate în infloresecențe 
umbeliforme. Staminele au filamente scurte şi antere 
galbene. Fructele, sferice, cu un diametru de 8-10 mm, sunt 
la început verzui, iar la maturitate negre lucioase. 

Lăsniciorul (Solanum dulcamara) este un semiarbust cu 
tulpina agăţătoare, lungă de 1-3 m, frunzele lanceolate sau a- 
lungit ovate, mărunt păroase pe ambele fețe, foarte rar glabre 
(fără perişori). Inflorescenţele sunt cimoase, extraaxilare cu 
6-25 flori de culoare violetă. Fructele sunt de culoare roşie, 
foarte rar verde-gălbuie, lucioase, ovoidale sau elipsoidale. 


Zârna australiană, care se cultivă exclusiv pentru 
industria farmaceutică, este o specie erbacee, înaltă de 2- 
2,5 m, cu tulpina ramificată. Florile sunt grupate câte 7-15 la 
subsuoara frunzelor superioare, au 5 petale unite, de 
culoare violetă, cu corola de 4-5 cm în diametru. Fructele 
sunt bace, ovate, de 1,5-2 cm lungime şi de culoare galben- 
portocalie. 

Toate cele trei specii conţin glucoalcaloizi cu structură 
steroidică între care solanina, solasodina, solamargina, 
solanigrina etc. 

În industria farmaceutică substanţele active din speciile 
de Solanum prezentate sunt foarte importante pentru 
obținerea de medicamente. Nu acelaşi lucru se întâmplă în 
situaţiile în care sunt ingerate accidental, în special fructele 
sau când se recurge la “remedii tradiționale”, preparând fără 
discernământ medicamente aşa-zis populare. 

In caz de intoxicații, principalele simptome se 
manifestă prin greață, vomă, dilatarea pupilei, halucinaţii 
vizuale, transpiraţie şi diureză crescută, tulburări ale 
sistemului nervos central. Urmează paralizia şi tulburări 
respiratorii, adinamie, colaps, moarte. Se citează cazuri 
de intoxicații grave, chiar mortale la copiii care au ingerat 
o cantitate mai mare de fructe de la aceste specii. 


Cu aceste plante încheiem serialul nostru “Otrăvurile 
din plante”, subliniind faptul că multe dintre ele pot fi 
transformate în medicamente: totul depinde de doză şi în, 
special, de lungul drum necesar pentru ca o “otravă” să 
devină medicament. Mai trebuie să menţionăm faptul că 
unele “reţete populare” sunt adesea periculoase, chiar 
mortale. Vă sfătuim să nu recurgeți la acestea. 


` Dr. OVIDIU BOJOR 

Un studiu suedez aduce noi probe privind efectul 
benefic al magneziului asupra miocardului. Conform 
acestor cercetări, la persoanele care - prin apa de băut 
- primesc o cantitate mai mare de magneziu riscul de a 
face un infarct este cu 35% mai mic, comparativ cu 
subiecţii ce consumă mai puţin această substanţă. 
Specialiştii estimează că folosirea sistematică a apei 
bogată în magneziu ar permite diminuarea cu 20% a 
mortalităţii prin infarct de miocard. 


Cei pasionaţi de electronică au 
la dispoziţie o nouă publicaţie: 
Electronica pentru toți. Primul număr 
este dedicat regulatoarelor de 
tensiune şi se adresează unei game 
largi de cititori. Din sumar reco- 
mandăm: Schema bloc a unui regu- 
lator de tensiune în comutație 
+ Configuraţii de bază ale regu- 
latoarelor în comutație * Tipuri de 
regulatoare de tensiune în comutație 
integrate + Stabilizatoare de 
tensiune în comutație realizate cu 
regulatoare liniare. 

Cei care doresc să-şi procure 
revista pot scrie pe adresa: 

Editura Cavallioti 
Strada Washington nr. 24, 
sector 1, Bucureşti. 


Ceea ce vedeţi în fotografie nu este o cheie fixă, ci... 
un fotoliu - imaginaţi-vi-l în poziţie verticală -, ce se poate 
transforma în pat - în poziţie orizontală. Având dimen- 
siunile 190 x 135 x 50 cm, acest fotoliu-pat mai puţin obiş- 
nuit este realizat din bultex (spumă poliuretanică nedefor- 
mabilă), susţinut de un cadru de lemn şi 

acoperit, după dorinţă şi după dimensiu- 
nile pungii, cu velur, piele sau înlocuitori. 


După plămâni şi sistemul cardiovascular, un nou 
organ este victima tutunului: retina. Două studii ameri- 
cane, efectuate pe 51 000 de medici şi infirmiere şi 
publicate recent de Journal of American Medicine 

Association, susţin că fumă- 
torii se expun unui risc 
de două-trei ori mai 
crescut decât nefu- 
mătorii de a suferi 

o degeneres- 
cență maculară 
senilă, o leziune 

progresivă a 

maculei 

(punctul de ple- 

care al nervului 
optic), ce evolu- 
ează spre cecitate. 


JUSTIN CAPRĂ 
sfidând 
imposibilul 


În perioada 25 iunie - 1 
septembrie a.c. Muzeul Tehnic 
“Prof. ing. D. Leonida”, în 
colaborare cu revista noastră, 
va organiza expoziția invențiilor 
şi realizărilor tehnice ale bine 
cunoscutului Justin Capră. 
Facem apel, pe această cale, la 
sprijinul pe care îl poate acorda 
orice instituție sau întreprinzător 
particular în calitate de sponsor. 


CIMENT SOLAR 


Pentru a obţine cimentul este necesară încălzirea la 
3 000° C a calcarului, care a fost în prealabil mărunţit. 
Până acum singurele soluţii aplicate făceau apel la petrol 
sau cărbune, cu consecinţe grave asupra mediului. 
Cercetătorii elveţieni propun o nouă tehnologie: utilizarea 
unui cuptor solar. Calculele au arătat că pentru 
producerea zilnică a 500 de saci de ciment sunt necesare 
oglinzi cu o suprafaţă echivalentă cu cea a trei terenuri de 
fotbal. Aceeaşi energie ar putea fi furnizată de o pădure 
cu suprafața de 3 km?. Să mai amintim că fabricarea 
cimentului este responsabilă de 5% din emisiile de CO,, 
gaz care produce efectul de seră. 


Puteţi câștiga 1 milion de lei! 

Stimaţi cititori, vă aducem aminte că aveți 
posibilitatea să vă abonați la revista Stiință si 
tehnică direct la redacție. Costul unui abonament pe 
3 luni este 7 000 lei, pe 6 luni 14 000 lei, iar pe 12 
luni 28 000 lei, in aceste sume fiind incluse si taxele 
de expediere a revistei prin posta. Revistele vă vor 
fi trimise începând cu luna următoare plății 
abonamentului. 

Expediați prin mandat postal contravaloarea 
abonamentului pe adresa: A 

Societatea STIINTA & TEHNICA 

Cornel Daneliuc 

Piata Presei Libere nr. 1, sector ], 

București, cod 79781 

Pe mandatul postal specificati adresa 
dv. exactă, inclusiv codul postal, la care 
doriti să primiți abonamentul. Menționăm 
că eventualele majorări ale pretului 
revistei nu vă vor afecta. 


IMPORTANT! Toti cei care au făcut un 
abonament la revista Știință si tehnică pe un an 
până pe data de 30 iunie a.c. vor participa la o 
tragere la sorți pentru desemnarea câstigătorului 


unui premiu în valoare de 1 milion de lei. 


ALERTĂ NUCLEARĂ 


Catastrofa de la Cernobil i-a stimulat pe cercetători în 
găsirea unor soluţii pentru eliminarea consecinţelor unor 
asemenea evenimente. In imaginea de mai sus îi puteţi 
vedea pe Erase şi Oscar, roboții creaţi în colaborare de gru- 
pul francez Inra şi cel german KHG. Misiunea lor constă în 
înlocuirea, în primele ore de la producerea catastrofei, a 
“lichidatorilor” umani (cei care intervin în mod direct în cazul 
unor catastrofe nucleare). Aceşti roboţi sunt dirijaţi de la dis- 
tanţă prin radio sau prin fibre optice şi pot îndepărta rezidu- 
urile cele mai periculoase. Gama acestor maşini, dotate cu 
dispozitive electronice insensibile la radiaţii, va fi completată 
de elicoptere fără pilot destinate să acţioneze pe o rază de 
10 km, pentru supravegherea zonelor contaminate. 


ASCULTAȚI-VĂ 
TEMPERATURA! 


Plasat în cavitatea auriculară (dar nu în contact cu 
timpanul), acest termometru electronic, denumit 
Thermoscan, măsoară radiaţia infraroşie emisă de 
timpan, ce exprimă precis temperatura centrală a 
corpului. Simplicitate, economie de timp, o mai bună 
igienă... Rămâne doar ca el să 

fie acceptat de copii, care, în 

general, sunt refractari la 
orice constrângere. 

BANCOREX 


BANCA ROMÂNĂ DE COMERȚ EXTERIOR SA 


AA 
PUTEREA SUCCESULUI 


BANCOREX, înființată în 1968, este în prezent o BANCOREX dispune de o rețea de bănci e Acordare de credite 
bancă comercială cu caracter universal, cu corespondente în 150 detări e Operatiuni documentare 
experiență în efectuarea operațiilor de comert BANCOREX a dezvoltat într-o scurtă perioadă e Finantare de proiecte 
exterior de timp, o rețea internă de peste 30 de sucursale TARN 

BANCOREX este cea mai bine capitalizată situate în București și în toată țara. e Operaţiuni cu efecte 
bancă românească, cu participări de capital la BANCOREX este o prezenţă activă în cadrul comerciale 
bănci mixte din: Paris, Londra, Milano, comunității financiar-bancare internaţionale: e  Păstrare de valori 
Frankfurt/Main, Cairo, reprezentanțe în New York, membru direct al Camerei Internaţionale de Comert e Arbitraj valutar 
Moscova, Chișinău, Salonic, Viena și sucursală la de la Paris, membru SWIFT, membru al VISA 9 Decontări ori : 
Nicosia. INTERNATIONAL. tări prin carduri 
22-24 Calea Victoriei, 70012 BUCHAREST - ROMANIA e Servicii VIP - 
Tel.:  +40.1-614 73 78; +40.1-614 91 90 Fax: +40.1-312 24 95; +40.1-311 27 51; +40.1-614 15 98 e Consultanţă financiar 


Telex: 11 235; 11 703 ebank r, SWIFT: BRCEROBU bancară 

CEA MAI ÎNALTĂ CLĂDIRE 
DIN EUROPA 


Millenium Tower este numele proiectului celei mai 
înalte clădiri din Europa (435 m), prevăzută să fie 
ridicată la Londra. Construcţia din sticlă, având 92 de 
etaje, va avea 8 000 de locatari, costul ei ridicându-se la 
400 milioane £. 

În momentul construirii ei, se va situa pe locul patru 
în lume în topul celor mai înalte clădiri. Ea va include 
restaurante, birouri, centre comerciale, grădini şi o 
terasă situată la o înălţime de 304 m care va oferi o 
privelişte spectaculoasă asupra Londrei şi împrejurimilor 
sale. Deasupra terasei vor fi încă 12 etaje cu 
apartamente de lux, grupate în două turnuri (vezi foto). 

Datorită designului ingenios, “înfăţişarea” clădirii se 
va modifica în permanenţă, în funcţie de unghiul sub 
care cad razele solare pe faţada din sticlă. (LPS) 


PAPIRUSURI 
PRIN INTERNET 


Proiectul Apis (Advanced Papyrological Information 
System) a fost iniţiat de şase universităţi din Statele 
Unite ale Americii şi Universitatea liberă din Bruxelles, 
Belgia, care posedă 10% din toate papirusurile 
cunoscute în lume. El are drept scop reunirea pe un 
server informatic a documentelor respective, datate 
între sfârşitul secolului al IV-lea î.e.n. şi începutul 
secolului al VIll-lea e.n., care, pentru a nu fi deteriorate, 
puteau fi consultate şi studiate doar de o mână de 
cercetători. Pentru numerizarea textelor, specialiştii au 
recurs la aceeaşi tehnică folosită în cazul 
manuscriselor de la Marea Moartă: imageria 
multispectrală, care permite citirea diferitelor straturi ale 
documentului. Astfel, în toamna acestui an, peste 
30 000 de papirusuri vor fi accesibile prin Internet. 


ASCUNS SUB NISIPURI 


La Sakkarah, nu departe de Cairo, a fost descoperit 
nu de mult un mormânt considerat de o mare importanţă. 
Echipa condusă de Christiane Ziegler, conservator 
general la Departamentul de antichităţi egiptene de la 
Luvru, Franţa, a scos la lumină în necropola de lângă 
Cairo o mastaba (monument funerar în formă de trunchi 
de piramidă construit pentru demnitarii din timpul 
Regatului vechi) cu un zid de fațadă de 20 m lungime şi 5 
m înălţime, din piatră (calcar alb, neted, deosebit de 
calcarul folosit la celelalte edificii de la Sakkarah). Este 
vorba despre mormântul în care se odihnea Akhethetep, 
personaj marcant din timpul Regatului vechi. Existenţa 
acestui mormânt este cunoscută încă din secolul trecut, 
dar între timp locul în care se afla a fost uitat. Echipa de la 
Luvru l-a redescoperit în 1995, iar arheologii de astăzi au 
ştiut să privească cu alţi ochi monumentul, care ascunde 
adevărate comori; nu aur şi pietre preţioase, ci inscripții, 
fragmente de papirus etc. In acest fel, s-a putut face 
datarea: Akhethetep a fost un demnitar important la 
curtea faraonului Djedkare-lsesi din dinastia a V-a 
(2550-2350 î.e.n.). De altfel, în mastaba au mai fost 
descoperite trei statui ale defunctului de dimensiuni 
impresionante, ca şi mese de ofrande, lucru rar în cazul 
unei persoane private, căci ele se găsesc de obicei în 
mormintele regale din epoci mai recente. 


MARTIE 1997 

Profesorul Harold Kroto, de la Sussex University, 
Marea Britanie, a primit, alături de colegii săi americani 
Robert Curl şi Richard Smalley de la Rice University, 
Texas, Premiul Nobel pentru chimie pe anul 1996. 
Descoperirea sa a determinat inițierea unui program de 
cercetare la Universitatea Sussex, destinat producerii 
de cantități macroscopice de Cgy şi explorării 
structurilor materialelor ce au la bază fulerenele 
descoperite de laureații Nobel; aplicațiile lor deschid 
perspective nebănuite şi s-ar putea ca ele să fie 
materialele secolului următor. 

Profesorul Harold Kroto intenţionează să folosească 
banii ce i-au fost oferiţi pentru dezvoltarea firmei Vega 
Science Trust, fondată de el în 1994; unul dintre 
scopurile acesteia este de a produce filme ştiinţifice 
care să prezinte descoperiri din domeniu. (LPS) 


În Franţa, la Jardelle-en-Poitou, a fost descoperit 
mormântul unor copii care au trăit în urmă cu mai multe 
mii de ani. Analiza cu carbon 14 şi cea tipologică a 
ceramicii au permis datarea scheletelor respective, 
foarte rare, căci oasele fragile ale copiilor nu se 
conservă prea bine, la începutul mileniului al IV-lea 
î.e.n. Mormântul, în care au fost aşezaţi simultan doi 
copii în vârstă de doi ani, este o simplă groapă săpată 
la marginea interioară a tumulului funerar, în centrul 
căruia se aflau osemintele a cinci adulţi, depuse într-un 
încăpere sepulcrală din lemn, acoperită cu o lespede 
de piatră. Specialiştii au propus ipoteza existenţei unor 
rituri funerare distincte pentru copii. In epoca neolitică, 
în care apar momintele colective, copiii sunt întâlniți 
foarte rar, chiar ținând seama de fragilitatea oaselor 
lor. 


lubitorii de pisici vor fi decepţionaţi de cele ce 
urmează: pisica nu se freacă de picioarele noastre 
pentru a ne arăta cât de mult ne iubeşte, ci pentru a 
elibera feromoni şi pentru a-şi marca teritoriul - acesta 
este şi motivul pentru care se freacă de picioarele 
scaunelor sau ale meselor, de canapea sau de alte 
obiecte din casa care, conform părerii pisiceşti, îi 
aparţine... Motanii apelează şi la un “marcaj” mult mai 
neplăcut: urina. Pentru a-i face să renunțe, specialiştii de 
la Laboratoarele Sanofi au avut ideea de a mima 
feromonii faciali ai pisicii şi au creat Feliway. Ei ne 
asigură că această substanţă - pulverizată pe podea, 
covor, canapea, perdele etc. - reuşeşte să îl păcălească 
pe Felis catus: motănelul, sigur că se află pe teritoriul 
său, va uita să “inunde” punctele strategice respective... 

Dacă sunteţi pasionaţi de astronomie şi aveţi 
acces la Internet, puteţi afla informaţii suplimentare 
despre cel mai interesant fenomen astronomic al 
anului. Este vorba despre cometa Hale-Bopp care 


se va afla la distanţa minimă de Pământ la sfârşitul 

lunii martie - jumătatea lui aprilie. Toţi cei interesaţi 

pot consulta următoarele adrese Internet: 
http:/Awww.halebopp.com/whereis.htm 
http:/Awww.sji.org/ed/hblinks.html 


Frecvența cancerului de stomac s-a diminuat în 
foarte multe ţări în ultimele decenii. Conform 
aprecierilor unui cercetător italian, folosirea, pe cale 
orală, a antibioticelor în diverse afecţiuni ar explica în 
parte această evoluţie. In ce sens? Medicamentele ar 
distruge bacteria suspectată că joacă un rol în 
declanşarea maladiei, şi anume Helicobacter pylori. 


inflamarea articulaţiilor, cunoscută sub numele de 
artrită reumatoidă, este o afecţiune foarte dureroasă şi 
adesea invalidantă. Ar putea fi ea combătută cu ajutorul 
anticorpilor? Trei societăţi americane s-au lansat pe 
acest drum, propunând trei strategii diferite. Idec 
Pharmaceuticals a conceput anticorpi dirijaţi contra 
limfocitelor T, aceste celule fiind la originea semnalelor 
eronate care declanşează atacul altor celule imunitare, 
macrofagele. Immunex propune o metodă mai directă: 
administrarea anticorpilor contra unei proteine 
inflamatoare, TNF, emisă chiar de macrofage. In sfârşit, 
Amgen a folosit anticorpi ce blochează o altă proteină 
inflamatoare, IL1. 

Rezultatele acestor încercări preliminare sunt 
încurajatoare. Totuşi nici una dintre metode nu are în 
vedere cauza maladiei: atunci când tratamentul este 
întrerupt, durerile reapar. 


Royal Academy of Arts a organizat la Londra în 
anul 1996 o expoziţie-concurs cu participare 
internaţională. Tema: un nou pod peste Tamisa, dar nu 
unul oarecare, ci unul locuit. Dintre lucrările propuse de 
cele şapte firme invitate să participe la competiţie au 
fost alese două, cea a arhitectului francez Antoine 
Grumbach şi cea a britanicului Zaha M Hadid. Podul lui 
Grumbach va avea magazine, restaurante şi cafenele, 
dar şi o seră cu plante exotice şi spaţii culturale. Podul 
aerian conceput de Zaha Hadid (prezentat în 
fotografie) are spaţii deschise, multifuncţionale, cu 
locuinţe, birouri, magazine şi ateliere destinate artiştilor 
plastici. (LPS) 


Marea Britanie intenţionează să construiască în 
largul coastelor Norfolk (estul Angliei). Cele 25 de 
turbine gigantice, fiecare având 58 m înălţime, vor 
genera energie pentru alimentarea unui oraş cu 60 000 
de locuitori. Ele vor fi amplasate la 3,2 km distanţă de 
țărm pe o platformă scufundată la o adâncime ce 
variază între 1,8 şi 6 m, în funcţie de flux şi reflux. De 
remarcat este faptul că un studiu efectuat în 1988 
estimează potenţialul de energie eoliană din largul 
coastelor la 85% din necesarul Marii Britanii. (LPS) 

OAMNELOR, 
FACEŢI SPORT! 


O dată cu înaintarea în vârstă, femeile sunt amenințate 
de osteoporoză, o fragilizare a oaselor, care, la o simplă 
căzătură, poate să provoace fracturi mai mult sau mai 
puţin grave. Un studiu al Institutului finlandez de cercetare 
pentru promovarea sănătăţii a încercat să determine, la 98 
de femei sănătoase între 35 şi 45 de ani, impactul sportului 
asupra oaselor. Cele care au practicat exerciţii fizice 
(aerobic etc.), timp de o oră, de trei ori pe săptămână, în 
decurs de 18 luni, au beneficiat de o creştere semnificativă 
a densităţii minerale a oaselor lor. In plus, aceste exerciţii 
le-au ameliorat reflexele, le-au sporit forța musculară şi 
puterea picioarelor, factori care contribuie la evitarea 
căzăturilor. Desigur sunt necesare şi alte studii pentru a şti 
dacă aceste rezultate obţinute într-o perioadă de 18 luni se 
pot traduce în beneficii pe termen lung. 

TEHNICA ÎN SLUJBA 
SALVĂRII DE VIEȚI 
OMENEȘTI 


Maritime Rescue Coordination Centre (MRCC) de la 
Falmouth, Cornwall, Marea Britanie, foloseşte tehnica de 
ultimă oră pentru a salva persoanele aflate în pericol pe 
mare. Cei care lucrează aici acoperă o zonă cuprinsă 
între 60 grade est, în Oceanul Indian, şi 120 grade vest, 
în Oceanul Pacific. Paza de coastă de la Falmouth se 
confruntă cu 500 - 600 incidente pe an, primind mesaje 
via satelit (INTELSAT 1 sau 2) sau prin intermediul staţiei 
de comunicaţii prin satelit de la Goonhilly Down, 
Cornwall. Nu sunt puţini cei care, naufragiaţi în mijlocul 
oceanului, au fost salvaţi datorită specialiştilor de la 
MRCC. Maritime Rescue Coordination Centre de la 
Falmouth are acces şi la US Coast Guard Automated 
Mutual Assistance Vessel Rescue System (AMVER), 
sistem american voluntar şi gratuit, la care au aderat 130 
de state şi care dispune de 2 700 de nave pentru căutare 
şi salvare. (LPS) 


CHEWING-GUM 
CONTRA OTITEI 


După un studiu finlandez, Xylitol, un zahăr de 
substituție utilizat în unele gume de mestecat, are 
proprietăţi antiinfecţioase care ar preveni otita la copil. 


CENTRU DE CERCETĂRI 
SPAȚIALE 


Recent au fost făcute public în Marea Britanie 
planurile unui Centru de Cercetări Spațiale menit să 
impulsioneze cercetările în acest domeniu. 

Centrul urmează să fie construit în Leicester, 
datorită faptului că universitatea din acest oraş este 
implicată într-o serie de proiecte de cercetare spaţială, 
recent fiind inclusă în programele NASA de studiere a 
Universului. 

Ceea ce va ieşi în evidenţă va fi forma acestuia, un 
turn curbat de 35 m înălţime; el va cuprinde şi o serie 
de expoziţii pe teme cum ar fi, de exemplu, rachete 
lansatoare şi sateliți. (LPS) 

Scoala planetară astăzi 
= |dei pentru "Clubul 2020" - 


e poate fi, astăzi, o şcoală? 
Ç Mai bine zis: ce mai poate fi o 
şcoală? lată întrebări la care 
oamenii din jumătatea de nord a 
planetei se străduiesc să răspundă, 
adăugând structurilor milenare (pro- 
fesor care predă la tablă, clasă de 
elevi, aşezaţi în bănci, grup de clase 
care formează o şcoală de o anumi- 
tă categorie, manuale, teme, notări, 
examene, atestate şi diplome etc.) 
unităţi noi, originale, cu putere de 
impact asupra unor grupuri mari de 
tineri şi în care instruirea-educaţia 
să se facă folosind elemente de no- 
utate şi spectacol - de care, de alt- 
fel, lumea ştiinţelor şi a tehnologiilor 
nu duce deloc lipsă, dimpotrivă... 
Există, în consecinţă, muzee vii, 
dinamice, de ştiinţă, în care pre- 
zentarea exponatelor se face viu, 
cu gadget-uri şi maşini care se 
mişcă convingător, cu proiecţii de 
filme, casete şi diapozitive, ce 
demarează la o simplă apăsare pe 
buton, cu mici computere împrăşti- 
ate la mai fiecare colţ de sală, cu 
care se pot verifica şi fixa cunoş- 
tintele dobândite, distractiv, prin 
mijlocirea unui joc de întrebări- 
răspunsuri. 


O Un asemenea muzeu există 
la Londra, lângă Regents Park, 
unul din compartimente fiind, de pil- 
dă, o excursie în interiorul unui corp 
omenesc, întins (de fapt, “disecat”) 
în mai multe săli. In prima încăpere 
tânărul vizitator află care sunt pri- 
mele faze ale apariţiei lui pe lume, 
spermatozoidul patern şi ovulul 
matern “conlucrând” pentru forma- 
rea oului: apoi, în încăperea urmă- 
toare, fătul se dezvoltă; este expul- 
zat, după 9 luni, din uterul matern, 
creşte, ajunge adult şi, sală de sală, 
îi vor fi analizate pielea, părul, 
scheletul, tubul digestiv, sistemul cir- 
culator, cel endocrin, apoteoza fiind, 
în ultima sală, o pătrundere în interi- 
orul unui creier uman uriaş! 


O Orăşele-muzee de ştiinţă 
sunt numeroase în SUA (la 
Washington, Chicago, Cleveland 
etc.), cu exponate funcţionale, prin 
care copiii vizitatori pot, de pildă, 


pune în mişcare mici topitorii de 
metale, prese pentru mase plastice, 
motoare Otto şi Diesel sau electro- 
motoare, secţionate, minisisteme 
de telecomunicaţii, manipulatoare şi 
roboţi demonstrativi şi câte alte 
unelte cu care copilul de astăzi va 
lucra, mâine, efectiv în fabrici, labo- 
ratoare, instituţii... 


O Nautilus-ul din Haga. Dacă urci 
spre plajele de la Scheweningen, de 
lângă Haga, şi dacă ai răbdare şi timp 
(şi mai plăteşti şi taxa de 2 guldeni), 
poţi înainta pe unul din cheiurile înalte 
din golf, câteva bune zeci de metri în 
Marea Nordului. lar la etajul superior 
al cheiului ai surpriza unui mic 
muzeu-circ intitulat “Nautilus”. Intri şi 
lumea de basm a celor “20 000 de 
leghe sub mări” te întâmpină, în 
câteva tablouri şi diorame deosebit de 
interesante: poţi vedea salonul sub- 
marinului, cu căpitanul Nemo aflat în 
faţa pianului; printr-un hublou vezi 
scenele îngropării marinarului în 
nisipul de pe fundul mării, cea a 
comorii de sub ape sau cea a bătăliei 
cu caracatiţa, apoi sala maşinilor, 
puntea superioară, turela; pe Ned 
Land şi pe acest extraordinar Jules 
Verne, cel încrezător în forţele şi pu- 
terea creatoare a omului. 

„„„ Un mic muzeu delicios, pe care 
l-am vizitat într-o după-amiază de 
vară, împreună cu un prieten, scri- 
itorul lon Hobana, probabil cel mai 
bun “Jules Verne” al momentului. 


O Oceanopolis-ul se află în 
Franţa, “ancorat” în rada portului 
Brest. Un muzeu în formă de... crab, 
întins pe o suprafaţă de 4 678 mê, 
cel mai mare centru francez de cul- 
tură ştiinţifică şi tehnică dedicat mării, 
iniţiat, proiectat şi construit graţie 
eforturilor depuse de inginerul Eric 
Hussenot, biologul Jean-Paul Alyote 
şi, bineînţeles, ca urmare a influenţei 
pe care o exercită încă - ceea ce se 
va mai întâmpla cred, încă multe 
secole - neuitatul lor concetăţean, 
Jules Verne... 

Muzeul este construit în jurul a 
trei teme importante: siguranţa na- 
vigaţiei pe mări şi oceane, cerce- 
tarea oceanografică şi industrială, 


ecosistemele marine ale zonei. Prin 
Oceanopolis se “navighează” 
într-un fel de submarin imaginar, 
care “decolează” de pe platoul con- 
tinental breton şi se va mişca, ajutat 
de contactul permanent cu sateliții 
de telecomunicaţii şi supraveghere a 
oceanului planetar (superbe imagini 
din spaţiu), se vizitează un laborator 
plutitor, “submarinul” se transformă 
în batiscaf şi coboară la mari 
adâncimi, revine şi merge de-a lun- 
gul coastelor Franţei, descoperind, 
pentru vizitatori, diverse ferme de 
acvacultură, apoi biotopuri, în faleze, 
deasupra apelor. 

Atracția principală o constituie 
însă acvariile - 420 m3 de apă de 
mare -, lipite direct de falezele bre- 
tone. Fiecare acvariu corespunde 
unui mediu particular, fiecare eco- 
sistem fiind perfect şi complet, cu 
lanţul trofic clar conturat, de la alge- 
le monocelulare până la marile 
mamifere marine. 

In Oceanopolis se mai află spaţii 
educative şi culturale, o mediatecă 
puternică (trebuie să ne obişnuim cu 
termenul - mediateca fiind o biblio- 
tecă în care, alături de cărţi, ziare şi 
reviste, se mai găsesc şi benzi 
audio-video, diapozitive, fotografii, 
compact-discuri), locuri unde se pot 
face cursuri, ore de clasă, laborator, 
seminare, simpozioane şi conferinţe, 
toate legate de mări şi oceane, 
marea pasiune a acestui uriaş 
vizionar al secolului trecut, creator al 
lui Nemo şi Aronax, Jules Verne. 


Dincolo de şcoala tradiţională, 
civilizația noastră, atât de încărcată 
de ştiinţe şi tehnologii, foloseşte 
pentru instrucţia şi educaţia celor 
tineri - şi nu numai a lor - tot felul de 
sisteme orizontale şi transversale, 
prin care personaje şi evenimente 
intrate în cultura planetară să poată 
atenua, chiar pregăti ceea ce 
Toffler numea impactul cu viitorul, 
şocul viitorului. 


ALEXANDRU MIRONOV 


MARTIE 1997 


MARTIE. 1997 


SPECTACOLE 
ȘI LASERE 


Unde am putea găsi cea mai spectaculoasă 
aplicaţie a laserelor, altundeva decât 
în industria spectacolelor? Am avut cu toții 
ocazia să asistăm la cel puţin o demonstraţie 
de acest gen, o dată cu sosirea la Bucureşti 
a megastarului muzicii pop, Michael Jackson. 
Efectele luminoase stranii, combinaţiile de 
culori, figurile: geometrice proiectate, toate 
contribuie la sporirea audienței. lată de ce 
majoritatea formațiilor şi soliştilor exponenți 
ai unor genuri variate de muzică fac astăzi 
apel la instalații sofisticate în căutarea 
“spectacolului total”. 


baza efectului laser au cunoscut.o dezvoltare 

explozivă. Aceasta a atras după sine schimbarea 
radicală a lumii show-business-ului, deschizând noi 
posibilități de expresie. La loc de cinste, laserele în 
stare solidă au pătruns rapid pe noua piaţă de 
desfacere. Laserele în stare gazoasă sunt la rândul lor 
folosite. 

De fapt, marii producători de instalaţii electrooptice 
şi-au adaptat instrumentele ştiinţifice produse (de la 
care se cerea, de pildă, o putere ridicată a radiaţiei 
emise sau o toleranţă largă a parametrilor undei) în 
scopul obţinerii altor caracteristici specifice noilor 
aplicaţii. Lor li s-a cerut să producă sisteme economice, 
care să nu aibă un consum mare de energie şi care să 
poată fi uşor întreţinute. 

Laserele în stare gazoasă, cu argon sau kripton, nu 
necesită practic nici o operaţie de întreţinere, făcând 
posibilă instalarea lor în cele mai diverse locuri, 
mergând de la discoteci până la arenele itinerante ale 
circului. A fost exclusă în acest fel necesitatea 
angajării unui personal calificat care să urmărească în 
permanenţă buna funcţionare a laserelor. O altă grupă 
de lasere în stare gazoasă, laserele cu ioni, s-au 
dovedit a fi mari consumatoare de energie electrică şi 
apă pentru răcire. Or, este greu să găseşti întotdeauna 
asemenea resurse în cantități îndestulătoare, mai ales 
că locurile alese pentru desfăşurarea spectacolelor 
trebuie să se supună în primul rând criteriului 
audienței. De aceea, probabil, megastarul şi-a adus, o 
dată cu orchestra, şi un grup de putere autonom, 
instalaţie care a furnizat întreaga energie electrică 
consumată de spectacol. Reţeaua naţională de 
electricitate a fost scutită deci de supraîncărcare. 


Dacă industria spectacolelor a “împrumutat” 


4 n ultimii cinci ani, instalaţiile ce funcţionează pe 


laserele în stare gazoasă din medicină, laserele în 
stare solidă au fost “importate” din industria con- 
structoare de maşini. Acolo ele sunt folosite, aşa cum 
arătam într-un număr trecut, la cele mai diverse operaţii 
tehnologice, de la prelucrare prin decupare sau găurire 
până la controlul dimensional al produselor finite. 

Primul tip de laser în stare solidă este, istoric 
vorbind, cel cu rubin. Deşi primele utilizări ale laserelor 
cu rubin se plasează în anii '60, acestea sunt în 
continuare folosite în multe sectoare. Laserele cu patru 
niveluri energetice, cele cu rubin, funcţionează numai 
în pulsuri. Capacitatea de a funcţiona şi în mod 
continuu contribuie la succesul laserelor cunoscute 
sub sigla Nd:YAG (YAG - ytriu, aluminiu şi rubin, în 
engleză, garnet). In scopul creşterii eficienţei, laserele 
YAG se dopează cu neodim (Nd). Acestea sunt 
caracterizate, ca şi celelalte lasere în stare solidă, de 
un consum redus de energie şi apă de răcire. Au 
apărut în spectacole începând cu anul 1993, când un 
cercetător american a creat o versiune mai puţin 
pretențioasă a unui laser chirurgical de aceeaşi natură. 
In numai doi ani laserele YAG de mare putere au 
acaparat spectacolele din lumea întreagă. În multe 
cazuri, acestea sunt echipate cu o lampă cu kripton 
care excită nucleul YAG, producând o lumină 
strălucitoare verde. 

S-a dovedit că ochiul uman are sensibilitatea cea 
mai mare pentru această culoare. Lungimea de undă 
de 532 nm a laserului Nd:YAG, dublat în frecvenţă, 
face ca raza să aibă o intensitate (strălucire) de 2,5 ori 
mai mare decât cea a razei laserului cu argon. 
Strălucirea radiaţiei luminoase este o calitate foarte 
importantă a laserelor utilizate în domeniul diver- 
tismentului, întrucât lumina naturală poate anula 
efectele spectaculoase ale proiecţiilor laser. Alte două 

avantaje clare ale laserelor de tip YAG sunt dimen- 
siunile lor reduse şi eficienţa ridicată. Adesea, ele au 
puteri de 40-60 W, lucrează în reţele monofazate şi 
sunt echipate cu schimbătoare de căldură simple. Trei 
sferturi din echipamentele electrooptice folosite în 
industria spectacolelor sunt destinate reprezentaţiilor 
itinerante, deci greutatea şi dimensiunea reduse sunt 
un atu al laserelor în stare solidă. 

Este adevărat că producătorii de lasere cu ioni 
realizează sisteme care pot fi comparate cu tuburile 
electronice într-o societate tranzistorizată. Cu toate 
acestea, instalaţiile în stare gazoasă cu amestec de 
gaze (argon/kripton) păstrează avantajul varierii 
lungimii de undă, deci a culorii. 


Un aspect neprevăzut 


Recent, autorităţile aeronautice americane au 
început să acorde o atenţie crescută folosirii laserelor 
în cadrul spectacolelor în aer liber. Motivul de 
îngrijorare este acela că radiaţiile luminoase puternice 
pot duce la orbirea temporară a piloților. 

La mijlocul anilor ‘80, autorităţile emiseseră deja 
câteva măsuri preventive de bun simţ, cum ar fi zborul 
aeronavelor la o altitudine suficient de mare astfel ca 
intensitatea percepută a eventualelor lasere aflate la 

sol să fie mică, evitarea desfăşurării spectacolelor ce 
folosesc lasere în apropierea aeroporturilor etc. În 
general, măsurile s-au dovedit a fi inspirate. 


Exceptia a făcut-o oraşul “de lux” Las Vegas, unde, 
numai între 1993 şi 1995 au fost raportate 50 de 
incidente. Din fericire, în nici unul dintre aceste cazuri 
nu au fost victime. Cu toate acestea, simpla 
ameninţare la adresa securităţii traficului aerian a pus 
pe gânduri diriguitorii federali. Scenariul clasic în 


“incidentele de această natură este următorul: pilotul 
aflat la comenzi este orbit brusc de o lumină puternică; i 

; timp de câteva secunde, practic, nu îşi poate: exercita, 
i atribuţiile, care sunt preluate de către copilot.: Această” 
scurtă perioadă de confuzie este cu atât mai 


periculoasă cu cât avionul se află mai aproape de sol. 
În conflictul creat, marii organizatori de spectacole 
se opun cu vehemenţă limitărilor la care ar putea fi 
supuşi. Ei avertizează că, în primul rând, nu sunt 
singurii utilizatori de lasere. In prezent, oamenii de 


ştiinţă folosesc instalaţii de mare putere pentru studiul ` 


"atmosferei şi al bolţii cereşti. Aceste instalaţii 


sofisticate pot produce chiar orbirea permanentă a 
individului expus. 

Arătând imposibilitatea renunţării la folosirea acestor 
echipamente, partizanii laserelor susţin că personalul 
navigant ar trebui avizat în privinţa efectelor expunerii la 
radiaţia laser din spectrul vizibil. Soluţia propusă este 
aceea a împărţirii spaţiului aerian. In acest fel, 
aeronavele care execută zboruri ocazionale vor fi 
“sfătuite” să ocolească zonele în care se desfăşoară 
spectacolele. La rândul lor, organizatorii de manifestări 
luminoase în aer liber se angajează să evite ca aceste 
spectacole să aibă loc în apropierea coridoarelor 
aeriene ale zborurilor regulate de pasageri. Însă este 
dificil să se ajungă la un consens deplin în condiţiile în 
care statisticienii prevăd o creştere vertiginoasă a 
numărului de manifestări electrooptice în scop de 
divertisment. Mai mult, se aşteaptă ca traficul aerian să 
cunoască o dezvoltare accentuată. 


Războiul stelelor 


Am observat cum întunericul sălilor de spectacole 
sau al cerului nopţii poate constitui fundalul unui 
“show” total care să ne transporte într-un univers de 
vis, brăzdat de efecte luminoase senzaţionale. 

Inchipuiţi-vă însă o astfel de reprezentaţie la o 
scară de sute de kilometri, chiar cosmică am spune. 
Este vorba despre o relicvă a iniţiativei americane de 
apărare strategică supranumită “Războiul stelelor”. 

Programul militar ABL (Air Borne Laser) îşi propune 
crearea capacităţii de a distruge rachetele balistice 
intercontinentale chiar de la lansare. Potrivit 
specialiştilor americani, un laser de mare putere instalat 
la bordul unui avion de patrulare ar fi mult mai eficace şi 
mai ieftin decât o baterie de rachete “antirachetă”. 
Principiul laserului aeropurtat este acela de a lovi 
racheta-ţintă, atacatoare, cu o rază laser continuă pe 
parcursul primelor sale două minute de zbor, atunci 
când racheta are încă o viteză rezonabilă, iar 
rezervoarele de carburant sunt presurizate. Energia 
laserului, ce rămâne fixat între 3 şi 5 s asupra țintei, 
este suficientă pentru a fragiliza învelişul exterior al 
rezervoarelor rachetei care explodează sub efectul 
presiunii interne. Incercările efectuate cu un laser cu 
oxigen/iod şi o putere de câţiva megawaţi, funcţionând 
cu o lungime de undă de 1,3 u au produs explozia unor 
rachete-machetă după o expunere la un fascicul de 3,5 
s. Cât priveşte capacitatea de a menţine fasciculul 
focalizat pe un corp în mişcare accelerată, s-a reuşit 
păstrarea focalizării timp de câteva zeci de secunde. 

Faza de tir nu durează mai mult de 15 s. Indată ce 
racheta atacatoare este detectată de un sistem în 


infraroșu, instalat de asemenea pe avionul purtător . 


(circa 2 s), ea devine ţintă a telescopului laserului care 
posedă o libertate de mişcare azimutală de '240*. Un: 

laser auxiliar de mică putere măsoară distanţa până la 
țintă şi constată caracteristicile mediului de propagare : a: 


` radiaţiei (turbulenţa, umiditatea şi transparenţa aerului). 


Această operaţie durează 2-3 s. Urmează apoi tirul 


“laserului de putere care dureză între'3 şi 5 s. O altă 
secundă este alocată apoi verificării rezultatului tirului. 


“În caz de eşec, un al doilea tir este efectuat în 
aceeaşi succesiune a operaţiilor. Durata totală a 
perioadei în care racheta poate fi distrusă la lansare 
estede30pânăla 140s. - 

Pentru ca tirul să aibă o eficacitate maximă, raza - 

SISTEM DE IDENTIFICARE PRIN... MIROS! 


poate identifica o persoană doar pe baza mirosului. 

Realizat de către specialiştii britanici, detectorul uti- 
lizează o matrice de senzori, care produce mici impulsuri 
electrice în momentul interacţionării cu “vaporii mirosu- 
lui”. Un calculator transformă şi analizează apoi sem- 
nalele, comparând rezultatele cu baza de date aflată în 
memoria sa. Acelaşi principiu poate fi folosit pentru 
descoperirea bolilor şi a perioadelor fertile la animale. 

Ideea de la care s-a pornit a fost aceea că fiecare 
persoană posedă un “parfum” personal, legat de struc- 
tura genetică a individului. 

Scentinel constă dintr-o linie de 16 senzori realizaţi din 
polimeri diferiţi - un compus chimic organic cu molecule 
constituite dintr-un lanţ lung de atomi de carbon. Polimerii 
reacţionează electrochimic cu vaporii (molecule din aer 
pe care nasul le detectează ca miros). Fiecare polimer 
reacţionează diferit faţă de fiecare component chimic din 
orice vapor analizat de către Scentinel, rezultând un mic 
impuls electric. Acesta este cules şi analizat de un com- 
puter programat să recunoască orice combinaţie de 
“miresme”. Procedura de identificare va dura iniţial 
câteva secunde; persoana “interogată” va trebui să-şi 
introducă mâna într-o mică cutie, unde o probă de aer 


S centinel se numeşte noul sistem de securitate care 


din imediata vecinătate a mâinii va fi luată şi analizată 
de către senzori. Dacă aveţi montat un astfel de sistem 
acasă, uşa de la intrare nu se va deschide decât după 
ce, în urma comparării rezultatelor cu banca de date, 
sistemul v-a identificat ca stăpân al casei. 

Realizatorii lui Scentinel afirmă că sistemul nu poate 
fi păcălit prin folosirea unei foiţe impregnate cu mirosul 
“corect” sau prin strângerea de mână cu persoana 
adevărată, singura problemă apărând în cazul geme- 
nilor. Profilul mirosului este specific fiecărei persoane, 
astfel că vaporii emanaţi de către palmă sunt suficienţi 
pentru identificarea unei persoane. Faţă de sistemul 
luării amprentelor şi a recunoaşterii vocii, Scentinel se 
dovedeşte a fi mult mai greu de păcălit. Firma 
producătoare are în vedere ca virtuali clienţi băncile, 
unităţile militare şi alte zone de maximă securitate. 

Potrivit cercetătorilor care au participat la realizarea 
lui Scentinel, cu ajutorul acestuia se pot identifica bac- 
teriile din produsele alimentare, se poate controla emisia 
de gaze poluante de la automobile (verificându-se astfel 
eficacitatea convertoarelor catalitice) sau dacă animalele 
de casă şi chiar oamenii sunt bolnavi. (LPS) 


RADU DOBRECI 


laser trebuie să se propage într-un mediu neperturbat, 
fără nori. Din această cauză, racheta atacatoare este 
aşteptată să ajungă la o altitudine de cel puţin 12 000 
m înainte de a fi distrusă. De asemenea, avionul 
purtător al echipamentului laser trebuie să zboare mai 
sus de 12 000 m, limita superioară a norilor. 
Considerente constructive impun ca racheta atacată să 
se afle într-un unghi nu mai mare de 30° în plan 
vertical faţă de axul avionului. Distanţa între avion şi 
racheta balistică poate atinge 500 km (maximum). 

Desigur, această rază mare de acţiune protejează 
avionul trăgător de a deveni el însuşi ţintă pentru bateriile 
antiaeriene inamice. El poate efectua tirul, practic, din 
afara graniţelor statului care lansează racheta. 


Avionul care îndeplineşte toate condiţiile necesare 
instalării echipamentului electrooptic şi efectuării tirului 
este tipul Boeing 747-400, adică faimosul jumbo-jet în 
versiune cargo. Dacă este realimentat în zbor cu 
carburant de către un avion-cisternă, acesta ar putea 
patrula 18 ore neîntrerupt, asigurând în timpul 
respectiv între 20 şi 40 de tiruri. 

Forţele aeriene americane se aşteaptă ca o flotă 
operaţională de cinci astfel de aeronave să fie 
suficientă pentru distrugerea salvelor de cinci până la 
zece rachete balistice. 


ANDREEA MERTICARU, 
ANDREI MERTICARU 

AUTOMOBILUL ELECTRIC 


Este cunoscut faptul că automobilele sunt vinovate în bună măsură de poluarea din marile oraşe. 
În acelaşi timp, pe termen mediu, rezervele de petrol se vor împuţina în mod semnificativ. În 
prezent autovehiculele consumă în ţările industrializate aproape jumătate din producţia de produse 
petroliere. Totuşi este greu de imaginat un viitor fără automobil. De aceea s-au mobilizat resurse 
uriaşe pentru găsirea unor soluţii viabile la această problemă. 


Bucureşti (actuala Romaero), un grup de tineri 

ingineri entuziaşti s-au apucat să construiască un 
electromobil. Au căutat pe la mai toate fabricile 
specializate o serie de subansambluri (motor, baterie de 
acumulatoare, sisteme electronice de control etc.). 
Entuziasmul lor a sporit atunci când au constatat că ele 
sunt realizate cel puţin la nivel mondial. La scurtă vreme 
însă au înţeles că toate acestea existau numai pe hârtie, 
multe dintre ele, deşi dăduseră rezultate spectaculoase 
pentru acea vreme, s-au oprit la faza de prototip. 
Motivul? Nimeni nu se interesase de ele. Au fost bifate la 
rubrica “invenţii şi inovaţii” şi cu aceasta se punea punct 
unei poveşti frumoase. Tinerii ingineri au realizat în cele 
din urmă electromobilul, cu subansambluri mai puţin 
performante, au fost lăudaţi, au participat cu el la TIB... 
Aşa s-a încheiat şi povestea lor. Cu această introducere 
am vrut să subliniem că şi la noi au existat, şi încă mai 
există (amintim aici pe domnul Justin Capră), preocupări 
în acest domeniu. Din păcate, lipsesc interesul şi banii, 
două elemente fără de care nu ne putem imagina o 
adevărată revoluţie tehnologică. In continuare, vom 
încerca să prezentăm care este situaţia mondială în 
acest domeniu. Cine ştie... 

După cum aminteam la începutul acestui articol, 
trebuie găsite soluţii pentru limitarea consumului de 
petrol de către autovehicule. Ne putem imagina mai 
multe soluţii. Cea mai brutală ar fi, pur şi simplu, 
introducerea unor restricţii de circulaţie (cum era la noi, 
în vremuri de tristă amintire, interzicerea circulaţiei 
automobilelor pe timp de iarnă şi în unele duminici). 
Evident, o asemenea rezolvare, pe lângă faptul că va 
stârni nemulțumiri aprinse, este şi neelegantă: se 
apelează la restricţii în loc să se găsească soluţii reale 
pentru diminuarea consumului. Mai bine ar fi, de 
exemplu, dacă am reuşi să diminuăm consumul de 
carburant, simultan cu reducerea emisiilor poluante. Să 
amintim în acest context că randamentul unui motor de 
automobil este în jur de 25%, deci este foarte scăzut. 
Rezultă că orice îmbunătăţire poate duce la rezultate 
notabile. Mai există o variantă care ar limita consumul 
de produse petroliere, fără a necesita introducerea de 
modificări în motoarele actuale: utilizarea unor combus- 
tibili de substituție, cum ar fi metanolul sau hidrogenul 
lichid. În felul acesta s-ar obţine şi o reducere 
substanţială a nivelului de poluare. Dar soluţia cea mai 
eficientă pe termen lung constă în eliminarea totală a 
motoarelor cu ardere internă şi trecerea la automobilul 
electric, eventual după o scurtă perioadă de folosire a 
sistemelor de propulsie hibride. 

Să analizăm, pe scurt, care ar fi avantajele, de data 
aceasta din punct de vedere energetic, al trecerii la 
autovehicule cu propulsie electrică. In primul rând, un 
autovehicul electric nu consumă energie decât atunci 
când se deplasează (spre deosebire de automobilul 


A cum vreo 10 ani la Întreprinderea de Avioane 


clasic al cărui motor trebuie să funcţioneze şi atunci 
când stă, să zicem, la stopuri). Mai mult decât atât, 
există sisteme electronice active care permit 
recuperarea energiei cinetice şi transformarea ei în 
energie electrică în timpul frânării şi al coboririi pantelor. 
In plus, randamentul unui motor electric este de peste 
90%, în timp ce pentru unul termic, aşa cum aminteam 
mai sus, este de doar 25%. Desigur, ar trebui să 
analizăm global randamentul de transformare a energiei 
primare (combustili fosili, energie nucleară etc.) în 
energie electrică. Acesta este, în medie, de 40%, 
urmând să crească, într-un viitor nu prea îndepărtat, la 
50%. Deci şi în acest caz, randamentul unui vehicul 
electric este superior unuia clasic. Mai există un aspect 
important al problemei. Energia electrică se produce 
centralizat şi, prin urmare, pot fi găsite soluţii mai 
eficiente pentru eliminarea sau, cel puţin micşorarea, 
emisiilor poluante, iar costurile implicate sunt mult mai 
mici decât cele necesare pentru “ecologizarea” 
automobilelor cu propulsie clasică. Să amintim în 
treacăt că în prezent există cercetări în domeniul pilelor 
de combustie care vor genera energie electrică, direct la 
bordul vehicului, prin arderea hidrogenului (despre 
acest subiect avem în pregătire un material pentru 
numărul viitor al revistei noastre). 

Dacă tot am vorbit de avantaje, credem că a sosit 
momentul să prezentăm şi câteva dintre dezavantajele 
automobilelor electrice. Este bine cunoscut faptul că 
principale obstacole care stau în calea generalizării 
noului sistem de propulsie sunt autonomia redusă şi 
preţul. Constituie aceste elemente impedimente majore 


MARTIE 1997 


MARTIE 1997 


o O MWEN o 


în calea generalizării propulsiei electrice? În țările mai 
fericite din punct de vedere al nivelului de trai s-au făcut 
studii riguroase asupra acestei probleme. Analize 
statistice au arătat că în Franța 90% dintre şoferi se 
deplasează zilnic pe distanțe inferioare autonomiei 
actuale a automobilelor electrice, iar în California s-a 
constatat că multe familii ar fi gata să achiziționeze o 
nouă maşină (pe lângă cea “de bază”), chiar dacă ar 
avea o autonomie sub 180 km, cu condiția ca ea să nu 
polueze mediul şi să fie la un preţ cât de cât acceptabil. 

Aici trebuie să deschidem o paranteză. Nu peste 
multă vreme acumulatoarele vor fi completate cu alte dis- 
pozitive: supercondensatoarele, volanţii inerţiali şi pilele 
de combustie. Supercondensatoarele au fost puse la 
punct în cadrul programelor de cercetări militare. Ele se 
obţin prin utilizarea unor materiale dielectrice perfecţionate 
care elimină scăpările de sarcină. Aceste supercondensa- 
toare pot stoca până la 50 000 J/I, asigurând o putere de 
aproximativ 3kW/I. Ele sunt deja folosite pentru alimen- 
tarea PC-urilor portabile, aparatelor de ras electrice etc. 
Volanţii inerţiali stochează energia sub forma energiei ci- 
netice de rotaţie a unui rotor. Ei au fost folosiţi pentru pri- 
ma oară prin anii '50, de către unele autobuze din oraşul 
elveţian Yverdon: la fiecare frânare energia era transferată 
către un volant. Intre timp volanţii interţiali au evoluat 
foarte mult. Ei pot atinge în prezent turaţii de 100 000 
rotaţii/s, sunt realizaţi din materiale compozite de mare 
rezistență mecanică, frecările au fost reduse la maximum 
prin utilizarea unor lagăre magnetice, iar pierderea de 
energie prin frecare a fost limitată la 2% în patru zile. Se 
estimează că până în anul 2000 vor fi comercializate 
primele vehicule echipate cu asemenea dispozitive. Rolul 
volanţilor inerţiali şi al supercondensatoarelor va fi acela 
de a asigura un surplus de energie în momentul unor 
vârfuri de putere, cum ar fi accelerările sau urcarea 
pantelor. Astfel bateriile nu vor mai fi suprasolicitate, 
asigurându-se o autonomie superioară a vehiculului. 

Din păcate, în ciuda previziunilor optimiste, se pare că 
totuşi autonomia redusă a vehiculelor electrice va fi şi în 
viitor unul dintre obstacolele importante în calea noului 
sitem de propulsie. Cercetătorii consideră că, având în 
vedere cunoştinţele actuale, nu se vor putea realiza pile 
electrice capabile să stocheze cei 1 800 000 kJ conţinuţi 
într-un rezervor de 50 | de benzină. De aceea se 
consideră că, cel puţin pe termen scurt, soluţia va fi utili- 
zarea unor sisteme de propulsie hibridă. Pentru a explica 
avantajele unor asemenea autovehicule trebuie să 
spunem că puterea medie necesară deplasării cu viteză 
uniformă este de doar 10 kW. Aceasta poate fi furnizată 
de un motor termic de dimensiuni mici. Pentru a avea 
suplimentul de putere necesar pentru accelerări rapide 
vor fi utilizate motoare electrice, alimentate de baterii de 
acumulatoare care se vor încărca în timpul rulării cu vite- 
ză constantă şi vor furniza energie mecanică doar atunci 
când este nevoie (accelerări, urcarea pantelor etc.). 

Dar să revenim la automobilele electrice propriu-zise. 
Ele vor beneficia de rezultatele spectaculoase din dome- 
niul electronicii de putere. De exemplu, până în anii '90, 
ele utilizau mai ales motoare de curent continuu, care 
erau alimentate direct de la bateriile de acumulatoare. Din 
nefericire, motoarele electrice din această categorie au 
dimensiuni relativ mari şi fiabiliate scăzută. O soluţie mai 
elegantă este utilizarea motoarelor de curent alternativ, 
care-şi pot adapta puterea în funcţie de puterea necesară, 
eliminându-se în acelaşi timp o parte din inconvenientele 
menţionate mai sus. In acest caz între motor şi baterie 
este intercalat un dispozitiv electronic care transformă 
curentul continuu în curent alternativ. 


calculator 


Otor electric 


Automobilul hibrid Hymne produs de Renault. 


Toţi marii fabricanți de automobile s-au angajat în 
programe de dezvoltare a automobilelor electrice. Sumele 
investite sunt uriaşe şi uneori depăşesc sute de milioane 
de dolari. Nu trebuie să credem că aceste cheltuieli se fac 
numai datorită “conştiinţei ecologice” a marilor 
producători. Există presiuni politice uriaşe asupra lor 
pentru a elimina poluarea. De exemplu, în statul american 
California s-a adoptat, la un moment dat, o hotărire 
conform căreia în anul 1998 vehiculele nepoluante vor 
trebui să reprezinte 2% din totalul vânzărilor de 
automobile noi, în 2001 3%, urmând ca în 2003 să 
crească la 10%, fiecare producător fiind obligat să 
plătească o amendă substanţială pentru fiecare automobil 
nepoluant nevândut. Din păcate, imediat s-a produs şi 
reacţia contrară din partea firmelor producătoare (care au 
avertizat că nu vor investi în tehnologii care se vor demo- 
da rapid) şi a companiilor petroliere (care îşi vedeau 
ameninţată piaţa de desfacere). In urma acestor presiuni 
legea a fost modificată prin renunţarea la termenele din 
anii 1998 şi 2001. Aspectul economic al problemei nu este 
de neglijat, căci nimeni nu va cumpăra un asemenea 
automobil dacă preţul de cumpărare şi costurile de 
întreţinere şi exploatare nu sunt sub un anumit prag 
acceptabil. Nu este întâmplător faptul că vehiculele 
electrice sunt preferate în California (aşa cum arătam mai 
sus: ca o a doua maşină). Aici nivelul de trai este suficient 
de ridicat pentru a absorbi costurile. Trebuie să facem o 
precizare: în cazul oricărei tehnologii, costul pe unitatea 
de produs scade o dată cu creşterea numărului de 
produse fabricate (vezi figura). Demarajul este dificil, 
deoarece nu ne putem aştepta ca cererea să crească 
rapid pe termen scurt. Firmele constructoare, deşi sunt 
dispuse să cheltuiască sume mari pentru cercetare, nu 
vor accepta să vândă, nici măcar în faza iniţială, sub 
costuri. Rezultă că vor trebui găsite căi de stimulare a lor 
(inclusiv prin intermediul hulitelor subvenţii) pentru a uşura 
demarajul producţiei. Este deosebit de important ca 
guvernele să înţeleagă menirea lor. Problemele ecologice 
tind să devină vitale pentru supraviețuirea planetei. 
Rezolvarea lor implică adesea costuri ridicate pe termen 
scurt, iar producătorii nu vor accepta niciodată să sacrifice 
profitul în schimbul conservării mediului, deşi consumatorii 
încep să devină foarte sensibili la aspectele ecologice ale 
produselor pe care le cumpără. Poate că în acest 
domeniu ar fi necesar să se implice organismele 
internaţionale, acoperind costurile legate de cercetare. Noi 
sperăm că România îşi va aduce o contribuţie importantă 
în acest domeniu. Suntem siguri că în ciuda dificultăţilor 
de moment avem resursele de inteligenţă necesare. 

Acum să vedem ce au realizat alţii în domeniul bate- 


riilor de acumulatoare. Un acumulator, pentru a fi cu 
adevărat eficient, trebuie să fie fabricat cu costuri 
reduse, să aibă o capacitate de încărcare cât mai mare, 
să absoarbă rapid energia de la sursa de curent - cu un 
randament ridicat -, să reziste la un număr de cicluri 
încărcare-descărcare care să acopere toată durata de 
viaţă a automobilului şi să nu polueze mediul. Toate 
aceste condiţii sunt dificil de realizat în practică. 

Un acumulator este caracterizat prin densitatea 
energetică şi densitatea de putere. Densitatea energetică 
reprezintă cantitatea de energie ce poate fi stocată 
într-un acumulator de un kilogram, iar valoarea ei 
determină autonomia vehiculului (astăzi se ating valori de 
aproximativ 360 kJ/kg). Densitatea de putere reprezintă 
puterea maximă care poate fi debitată de un acumulator 
de un kilogram (pentru un automobil electric această 
valoare trebuie să fie de aproximativ 200 W/kg). Reacţiiie 
electrochimice la încărcare şi descărcare trebuie să fie 
complet reversibile, iar energia furnizată de căre 
sistemele de frânare activă (care transformă motorul 
electric în generator) trebuie să poată fi stocată în 
acumulator, indiferent de starea de descărcare a bateriei. 

Ca în mai toate problemele inginereşti, optimizarea 
unui parametru atrage după sine alterarea altora. De 
aceea, în general, inginerii caută compromisul, analizând 
cu atenţie fiecare detaliu al problemei care trebuie 
rezolvată. Cum se poate realiza acest lucru? 

O soluţie o oferă bateria Zebra, cu sodiu şi clorură 
de nichel (studiată de firma AEG Anglo Batteries) pe 
care o vom prezenta în continuare. 

Ea este realizată dintr-un tub de alumină în care s-a 
introdus clorură de sodiu şi aluminiu (NaAICI,) şi nichel 
(sub formă de pudră), prin care trece un electrod de 
nichel. La rândul său, acest tub este introdus într-unul 
metalic (vezi figura). Alumina utilizată pentru tubul 
interior nu conduce prin intermediul electronilor, în 
schimb ea permite trecerea ionilor de sodiu atunci când 
este încălzită la aproximativ 300*C. Atunci când 
încărcăm celula de acumulator, ionii de sodiu traver- 
sează peretele tubului şi sunt reduşi la sodiu metalic, în 
timp ce nichelul metalic este oxidat în ioni de nichel care 
se combină cu ionii de clorură. Contactul dintre clorura 
de nichel este asigurat de clorura de sodiu şi aluminu. 
Să amintim că sodiul metalic este foarte inflamabil şi de 
aceea sunt necesare măsuri speciale de protecţie. 
Reacţiile electrochimice care se produc într-un ase- 
menea tip de acumulator au loc numai la temperaturi 

Număr de vehicule construite 


ELECTROD 
DIN NICHEL 


| Vi 2Na* > 2NaCl + Ni 
ge 


SODIU 
METALIC 


CARCASĂ 


METALICĂ CLORURĂ DE NICHEL 


ŞI CLORURĂ DE SODIU ŞI ALUMINIU 
C.R. 


O celulă a acumulatorului Zebra este alcătuită dintr-un tub de alu- 
mină încapsulat într-un tub metalic. În timpul încărcării, clorura de 
sodiu şi nichelul sunt transformate în sodiu şi clorură de nichel. 
lonii de sodiu traversează peretele de alumină şi sunt reduşi la 
sodiu metalic. La descărcare se produce reacţia inversă. Pentru a 
funcţiona, celula trebuie încălzită la 300*C, temperatură la care 
clorura de sodiu şi aluminiu asigură conducția electrică. 


ridicate (ceea ce înseamnă că la temperatura ambiantă 
nu vom avea scăpări de energie); ele sunt prezentate în 
figura de mai sus. 

Acest model de acumulator a fost studiat în detaliu de o 
echipă de cercetători ai firmei AEG Anglo Batteries. 
Rezultatele au fost încurajatoare şi se speră că într-un viitor 
nu prea îndepărtat ele vor fi fabricate în serie. 

Fiecare celulă a bateriei Zebra furnizează o tensiune de 
2,58 V şi are o capacitate 32 Ah. Dacă legăm în serie 100 
de celule vom obţine o tensiune de aproximativ 260 V, iar 
prin cuplarea în paralel a unui număr de celule legate în 
serie se pot atinge capacităţi de 64 sau 96 Ah. Celulele 
individuale sunt asamblate într-o cutie cu pereţi dubli, sub 
vid (un fel de termos). Temperatura de funcţionare este 
asigurată de un sistem de încălzire electric, care asigură o 
comportare bună la temperaturi exterioare cuprinse între - 
45 şi +75*C. 

Acest ansamblu de celule oferă numeroase avantaje. 
Vom aminti doar câteva. In primul rând trebuie să spunem 
că densitatea de putere nu variază pe măsură ce bateria se 
descarcă. Practic, s-a constatat că ea a rămas în jurul 
valorii nominale chiar şi atunci când se consumase 80% 
din capacitatea de încărcare. De asemenea, atunci când o 
celulă îşi încetează funcţionarea, capaciatea este redusă 
cu mai puţin de 1%. În cazul distrugerii tubului de alumină, 
sodiul şi clorura de nichel şi aluminiu reacţionează chimic, 
ceea ce duce la formarea de aluminiu metalic. Rezultă că 
celula este pur şi simplu scurtcircuitată şi nu va afecta în 
mod semnificativ funcţionarea bateriei. Toate cele enunțate 
până acum ne indică faptul că Zebra este foarte sigură în 
funcţionare. Mai mult decât atât, specialiştii au imaginat o 
serie de sisteme elecronice de protecţie în caz de accident. 
De exemplu, în cazul unui şoc puternic, pentru evitarea 
electrocutării, un întrerupător va izola bateria de restul 
vehiculului. 

Din păcate, suntem nevoiţi, din lipsă de spaţiu, să ne 
oprim aici. Cei care doresc informaţii suplimentare pot 
consulta Pour la science, 1/1997. 


CRISTIAN ROMÂN 

IMPRIMANTĂ-COPIATOR 


oul produs al firmei Hewlett-Packard, LaserJet 
Al 5Si Mopier a fost produs pentru utilizatorii care au 

nevoie în acelaşi timp de o imprimantă şi un 
copiator. Putând realiza printuri originale multiple, 
operaţia de copiere are loc independent faţă de reţea. 
Utilizatorul trimite spre printare o singură copie a 
documentului dorit, imprimanta scoțând apoi numărul de 
copii dorit fără a mai încărca reţeaua. Se economiseşte 
timpul pierdut pentru o copiere clasică, iar calitatea 
copiilor este net superioară (fiind de fapt tot originale). 

Cu o viteză de 24 pagini/minut şi o rezoluţie de 600 
dpi, prezintă multe din facilitățile unui copiator clasic (de 
exemplu, realizarea de colaje), singurul mare neajuns 
fiind acela că nu se pot realiza fotocopii. Perifericul 
produs de HP generează produse de foarte bună 
calitate, aceasta datorându-se folosirii utilizării 
tehnologiei Transmit-Once. Cu ajutorul ei, se trimite la 
printare o singură copie a documentului, Mopier 
realizând apoi numărul de copii dorite fără a mai bloca 
calculatorul în acest timp. Stocarea datelor este 
asigurată de către un hard disc intern de 420 MB, 
reducându-se astfel traficul de date pe reţea în cazul 
clasic de printare a mai multor copii. Tava de alimentare 
cu hârtie are o capacitate de 2 000 de coli. 

Din păcate însă, driverele pentru Windows NT şi 
Windows 95 nu oferă aceleaşi facilități. Astfel, în cazul 
printării unui document Microsoft Word din Windows NT, 


acă vă enervează mouse-ul datorită faptului că 
D trebuie să staţi pe lângă laptopul dv., de exem- 
plu, în timpul unei prezentări, firma Gyration vă 
oferă un mouse care rezolvă această problemă. 
GyroPoint Pro utilizează frecvenţe radio, permiţând 
utilizatorului să se mişte pe o rază de 25 m în jurul cal- 
culatorului. Ceea ce îl deosebeşte de modelele calsice 
este folosirea unui giroscop pentru detectarea mişcării, 
la fel ca în cazul instrumentelor de navigaţie. Practic, 
aşa cum o ştim din lecţiile de fizică, un giroscop îşi 
păstrează în permanenţă, dacă nu este acţionat de 
forțe exterioare, orientarea axei de rotaţie. Deci el ne 
poate oferi un sistem de coordonate extrem de precis 
şi stabil. Atunci când mişcăm mouse-ul, poziţia relativă 
dintre carcasă şi giroscop se modifică. Este suficient 
să găsim o metodă pentru a transforma această 
deplasare într-un semnal radioelectric, care să poată fi 
transmis către calculator. 


utilizatorul nu poate specifica decât calea de ieşire. Sub 
Windows 95 se pot face marcaje, se poate controla 
calitatea printării etc. 


MOUSE (U GIROSCOP 


Mouse-ul din imaginea alăturată este alimentat cu 
ajutorul a două baterii şi cântăreşte 120 g. Receptorul, 
cu o lăţime de 8 cm, o lungime de 10 cm şi o grosime 
de 2,5 cm, primeşte semnalele radio cu ajutorul unei 
antene telescopice şi se introduce în portul pentru 
mouse al calculatorului. Datorită faptului că lucrează 
cu unde radio şi nu cu infraroşii, semnalul se poate 
recepționa chiar şi în cazul în care vă “ascundeţi” după 
un colţ sau după un zid. 

Cu un singur mouse se poate lucra pe mai multe 
calculatoare simultan, dacă acestea se află în interiorul 
razei de acţiune a mouse-ului. De asemenea, se poate 
lucra pe acelaşi calculator în acelaşi timp cu două 
mouse-uri diferite. El devine astfel un dispozitiv foarte 
eficient pentru conferinţe, prezentări de produse etc. 

Instalarea lui GyroPoint Pro este foarte simplă: se 
montează bateriile în mouse, se introduce receptorul în 
portul calculatorului şi se porneşte calculatorul. 

Software-ul aferent încearcă să compenseze aba- 
terile cursorului, determinate de schimbările de tem- 
peratură datorate mâinii dv., prin mişcarea acestuia în 
direcţie opusă. Dacă nu sunteţi mulţumit, aveţi la dis- 
poziţie un buton de reglaj fin, situat între butoanele din 
dreapta şi din stânga ale mouse-ului. 


Pagină realizată de RADU DOBRECI 


'imblânzirea” fasciculelor de electroni 


“asamblate” pe cipuri, mai repede decât se aştep- 

tau producătorii, graţie unui sistem revoluţionar 
de proiecţie al fasciculelor de electroni, elaborat de 
Laboratoarele Bell din New Jersey. Proiectanţii săi afir- 
mă că sistemul va putea intra în funcţiune în următorii 
doi ani. 

Şeful echipei de cercetare, Lloyd Harriott, declară 
că prin SCALPEL (acesta fiind numele procedeului) se 
pot fabrica componente de numai 0,08 um lăţime - 
aproximativ grosimea pe care ar avea-o un strat format 
din 250 de atomi de siliciu. Această dimensiune este 
astăzi de “numai” 0,35 um. Conform estimărilor ante- 
rioare, pasul următor trebuia să fie de 0,18 um, apoi 
0,13 um, astfel că “lăţimea de 0,08 um devansează cu 
patru generaţii tehnologiile de fabricaţie curente”, 
afirmă Harriott. 


S ute de componente suplimentare vor putea fi 


electroni 
neîmprăştiați 


electroni 
împrăștiați 


lentilă magnetică 


diafragmă 


lentilă magnetică 


imagine 


Avantajul folosirii fasciculului de electroni constă în 
lungimea de undă, mai mică în comparaţie cu cea a 
radiaţiei ultraviolete, care este utilizată astăzi la fabri- 
carea cipurilor. În tehnologia curentă se folosesc lun- 
gimi de undă de 365 nm sau 248 nm. În cadrul noii 
tehnologii, lungimea de undă a fasciculului de electroni 
este de numai câţiva picometri - deci de aproximativ un 
milion de ori mai mică. 

Numeroase echipe de cercetare s-au străduit, 
decenii întregi, să găsească o modalitate practică de a 
folosi fasciculele de electroni pentru fabricarea cipurilor, 
din păcate fără rezultate aplicabile în practică. Labora- 
toarele Bell sunt primele care au reuşit să elaboreze o 
tehnologie - de înaltă rezoluţie şi de înaltă productivi- 


tate - aşteptată de atâta vreme de producători. 

Sistemul SCALPEL operează pe aceleaşi principii 
ca procedeele litografice folosite astăzi: un fascicul 
constituit din electroni de înaltă energie (100 keV) cade 
pe o mască pe care este reprodus şablonul (desenul) 
ce trebuie să fie trasat pe cip. În loc ca masca să 
prezinte porţiuni opace, care să împiedice trecerea 
fasciculului acolo unde “şablonul” o cere, sistemul 
SCALPEL foloseşte porţiuni care împrăştie electronii, în 
vreme ce altele îi lasă să treacă neîmprăştiaţi. Porţiu- 
nile care împrăştie electronii sunt fabricate dintr-un 
material cu număr atomic mare, în vreme ce, prin zo- 
nele “deschise” ale măştii, fasciculul trece nealterat. 

Fasciculul de electroni trece apoi printr-o lentilă mag- 
netică, care îl focalizează printr-o diafragmă de numai 
160 um diametru. Electronii neîmprăştiaţi trec prin el, în 
vreme ce marea majoritate a celor împrăştiaţi, nu. 

Urmează apoi o a doua lentilă, care focalizează fasci- 
culul pe substratul cipului, aflat dedesubt. La fel ca în pro- 
cedeele litografice convenţionale, electronii bombardează 
substratul şi îndepărtează materialul, copiind astfel 
şablonul. Această lentilă focalizează electronii într-o 
imagine care reprezintă un sfert din dimensiunea măşti 
originale. Aceasta înseamnă că masca poate avea 
dimensiuni relativ mari, ceea ce îi uşurează fabricaţia. 

Energia înaltă a electronilor a constituit unul dintre 
obstacolele majore în încercările anterioare de realizare 
a cipurilor cu ajutorul fasciculelor de electroni. Se poate 
crea o mască dintr-un material care va opri electronii, 
absorbindu-i, spune Harriott, însă, din păcate, materialul 
se încălzeşte rapid şi se deformează datorită energiei 
absorbite. 

O altă soluţie ar fi să se utilizeze un fascicul îngust 
de electroni, asemenea unui creion, care să “înscrie” 
şablonul pe cip. Metoda este bună, dar din punct de 
vedere al eficienţei este asemenea scrisului de mână în 
comparaţie cu viteza “tipăririi” a procedeelor litografice, 
spune Harriott. Cu alte cuvinte, este prea lentă. 

Fondurile pentru proiect au fost oferite de compania 
“mamă” a lui Bell - Lucent Technologies -, o “soră” a 
companiei AT&T, care a subvenţionat şi ea proiectul, 
ca şi de Agenţia guvernamentală de cercetare a 
proiectelor avansate. 


DANA GHINEA 


ANUNȚ IMPORTANT ! 


li rugăm pe cei ce fac comandă prin mandat 
poştal pentru lucrările editate de societatea noas- 
tră să specifice pe cuponul detaşabi! titlul lucrării 
solicitate şi adresa completă (oraş, comună, 
stradă, număr, bloc, apartament etc.). 

SALONUL INGENIOZITĂȚII 1997 | 


Concursul, organizat de revista Ştiinţă şi tehnică, este deschis tuturor creatorilor tineri din România şi 
are ca scop confirmarea (sau infirmarea) ingeniozităţii proverbiale a românului. 

Sunt acceptate orice tip de realizări, invenţii, brevete, idei, descoperiri, teorii ştiinţifice, metode 
matematice, programe de calculator, soluţii economice sau organizatorice, diagrame, metode de 
învăţământ şi instruire, reguli de joc, sisteme urbanistice, planuri şi metode de sistematizare, fenomene 


fizice în sine, realizări cu caracter estetic. 


Participanţii se pot înscrie la următoarele secţiuni: 


1. teoretic; 
2. practic; 
3: ate 


4. inutil (deocamdată). 


Jurizarea lucrărilor va fi realizată de o comisie de specialişti: şi reprezentanți ai instituțiilor de profil, 
punctarea făcându-se în primul rând în funcţie de gradul de ingeniozitate a lucrării, eficiență, domeniul 


de aplicare. 


Se vor acorda premiile revistei, precum şi premii speciale ale sponsorilor. _ 
Inscrierea la concurs se va face pe baza unei scrisori de intenţie, expediată pe adresa noastră, Ştiinţă 
& Tehnică SA, Bucureşti, Piaţa Presei Libere nr. 1, sector 1, până la data de 30 iulie 1997, în care vă 


rugăm să precizaţi: 


E titlul lucrării, curriculum vitae al autorului, adresa şi telefonul; 


E secţiunea de încadrare; 


E o descriere succintă (maximum o pagină dactilografiată); 


E spaţiul sau condiţiile de expunere estimate. 


Cele mai interesante lucrări vor fi reunite în cadrul unei expoziţii cu titlul Salonul Ingeniozităţii 1997, care 
va avea loc, timp de o săptămână, în toamna acestui an la Bucureşti. 


Condiţii de participare: 


e sunt admise, ca mod de prezentare, planşe de 60 x 40 cm, realizate conform normelor de desen 
tehnic (de preferat în tuş), machete sau modele transportabile, casete video; 


e costul corespondenţei şi cel al transportului vor fi suportate de autor; 


e expunerea va fi gratuită. 


Lucrările cu un caracter deosebit vor fi reflectate adecvat în revista Ştiinţă şi tehnică. 


Atenţie! 


Redacţia nu-şi poate asuma răspunderea protecţiei intelectuale a lucrărilor expuse. 


"Aşa cum am promis, vom organiza şi în acest an 
Salonul Ingeniozităţii. Cei care doresc să participe pot 
constata că regulamentul nu s-a schimbat prea mult 
faţă de cel publicat anul trecut. Sperăm că invențiile "de 
sertar" vor ieşi la iveală, nu de alta, dar în această 
perioadă, mai ales în această perioadă, avem nevoie 
de acei ingenioşi care pot aduce ziua de mâine mai 
aproape de noi. Aşa cum ne spunea un prieten, "avem 
nevoie de un lon Gates care să creeze un produs nou, 
cerut de toată lumea şi care să creeze locuri de 
muncă". Cunoaştem dificultăţile cu care se confruntă 
inventatorii. Unii dintre ei reuşesc să treacă peste 
obstacole, care nu sunt numai de ordin financiar (în 
pagina alăturată oferim un asemenea exemplu). Din 
păcate însă, cei mai mulţi nu reuşesc să străpungă 
bariera de inerție creată în jurul lor. Ne place să 
credem că Salonul ar putea deveni o cale de 
comunicare, dacă nu înspre cei capabili să finanţeze 
noutăţile româneşti, măcar între cei pasionaţi de 
progresul tehnicii în România. Revenim cu propunerea 
de a organiza un "Club al Inventatorilor” care ar putea 
aduna la un loc, în scopul sprijinirii reciproce, un număr 
mare de entuziaşti. Ştim că este nevoie de curaj ca 
acum, când alte probleme ne frământă, să mai găsim 


timp pentru aceste preocupări. Totuşi a nu face nimic 
nu poate însemna nimic altceva decât o pierdere uriaşă 
pentru România. 

Profităm de ocazie pentru a solicita, şi pe această 
cale, sprijinul sponsorilor, căci, suntem siguri, banii lor 
nu vor fi risipiţi în zadar. Chiar dacă numai o invenţie 
dintr-o sută s-ar dovedi eficientă, ea ar putea aduce 
beneficii spectaculoase. Noi avem deja o mică bază de 
date cu cei care au participat la Salonul Ingeniozităţii 
sau care au fost publicaţi la rubrica "Bursa Invenţiilor". 
Ea stă, gratuit, la dispoziţia celor interesaţi. De 
asemenea, căutăm să organizăm pagini pe Internet 
care să conţină informaţii despre inventatorii români 
care au luat legătura cu noi. Din păcate, noi nu putem 
face mai mult. 

In încheiere, îi rugăm pe cei care ne vor trimite 
cereri de înscriere la Salonul Ingeniozităţii 1997 să 
încerce să ne precizeze câteva elemente: ce aduce 
nou realizarea pe care o propun, care sunt avantajele 
aplicării ei, o evaluare a costurilor necesare şi o 
descriere cât mai clară a principiului de funcţionare 
(fără prea multe detalii). Nu uitaţi să precizaţi adresa şi 
un număr de telefon la care puteţi fi contactaţi. Vă 
mulţumim pentru bunăvoință. (CRISTIAN ROMÂN) 

Mai ingenios, mai economic 
și cu efecte spectaculoase 


A n întreaga lume s-au făcut eforturi 
Ă deosebite pentru a înlocui, pe cât 

posibil, metalul din componenţa 
diferitelor maşini şi utilaje. A existat o 
adevărată epocă de aur a materialelor 
plastice, care însă nu au putut înlocui 
întru totul metalul. Au mai rămas o 
serie de piese, în general cele ce sunt 
solicitate de forțe mari sau supuse la o 
uzură deosebită, care se fabrică din 
oțel. Deseori, aceste piese sunt rea- 
lizate din oţeluri speciale. S-a con- 
statat însă că foarte multe din solicitări 
au loc la nivelul suprafeţelor. In special 
cele privind uzura sau oboseala la 
nivelul suprafeţelor au fost rezolvate 
prin tratamente termice sau ter- 
mochimice, conferind pieselor din oţel 
proprietăţi speciale (duritate, rezistenţă 
sau o calitate deosebită) pe anumite 
zone de suprafaţă, şi anume pe ace- 
lea supuse unor eforturi considerabile. 
S-a dezvoltat astfel o nouă disciplină - 
ingineria suprafeţelor - rezolvându-se 
astfel o problemă majoră - o distribuiţie 
controlată a calităţii astfel încât adao- 
sul de materiale (în general metale 
extrem de scumpe: wolfram, vanadiu, 
crom etc.) sau tratamentele termice să 
se restrângă doar la anumite zone. 
Totuşi şi aceste tratamente - chiar apli- 
cate pe zone restrânse - s-au dovedit 
mari consumatoare de energie, iar 
efectele destul de limitate. 

Un procedeu nou în ingineria su- 
prafeţelor, cu efecte spectaculoase 
atât în ceea ce priveşte economia de 
energie, cât şi în ceea ce priveşte 


GHEORGHI 
NICA 


APLICAȚII ALE CREATIEI 
TEHNICE IN INGINERIA 
SUPRAFETELOR 


cementare incepand dir taza lichida 


grosimea stratului cu proprietăți spe- 
ciale, îl constituie cementarea cu car- 
bon şi vanadiu în fază lichidă. 

Cercetările sunt de ultimă oră şi 
există rezultate notabile şi în cerceta- 
rea românească. Recent a apărut lu- 
crarea de sinteză Aplicaţii ale creației 
tehnice în ingineria suprafeţei - 
cementarea începând din faza lichidă, 
Editura “Performantica”, 1997, autor 
Gheorghe Nica, prin care se face o 
trecere în revistă a acestor realizări 
româneşti originale. 

Dar să ne întoarcem la tehnologie. 
Prin metoda clasică, a tratamentelor 
termice sau termochimice, piesa se 
încălzeşte şi se tratează cu materialele 
donatoare de carbon şi/sau vanadiu fie 
în faza gazoasă, lichidă (băi de săruri), 
pulberi (libere sau legate din punct de 
vedere fizico-chimic), fie, în sfârşit, în 
plasmă. Stratul cu proprietăţi calitative 

înalte are o grosime destul de mică şi, 
în plus, este destul de neuniform. 
Energia utilizată prin acest procedeu - 
în funcţie şi de gabaritul piesei - este 
destul de mare. 

Noua tehnologie porneşte de la 
ideea de a folosi energia termică utili- 
zată la turnare şi în procesul de tratare 
a suprafeţei. Rezultatul: economie 
substanţială de energie termică şi un 
proces mai profund de difuzie a ele- 
mentelor active. In mare, procedura 
este următoarea: miezul în care 
urmează să fie turnată piesa este 
“uns” cu o pastă cu o compoziţie spe- 
cială (care constituie secretul invenţi- 


ei) şi care în momentul turnării reac- 
ționează cu metalul lichid îmbunătăţin- 
du-i performanţa în zona respectivă, 
în profunzime pe 2-3 mm. Procesele 
fizico-chimice ce se declanşează în 
momentul turnării sunt deosebit de 
complexe. Cercetarea s-a prelungit pe 
parcursul mai multor ani pentru a rezol- 

Structura metalografică a unui oțel tratat 
în fază lichidă. 


va foarte multe probleme care iau în 
considerare realizarea compoziţiei 
materialului, a stării cristaline, a rugo- 
zităţii suprafeţei şi, nu în ultimul rând, 
eventualele efecte secundare de 
aderenţă a formei de turnare la piesa 
metalică. Toate aceste probleme au 
fost rezolvate printr-un număr imens de 
experimentări, realizate cu sprijinul 
unor întreprinderi româneşti. Au rezul- 
tat sporiri ale durității de aproape două 
ori şi o creştere a rezistenţei la uzură 
de aproape zece ori. 

Recunoaşterea internaţională nu 
întârzie să apară. In mai anul trecut, la 
Pittsburgh, SUA, tehnologia mai sus 
amintită - autori: Gheorghe Nica, Doru 
Tătar şi Silviu Oprinca - primeşte Me- 
dalia de aur. Rămâne de văzut cum 
vor reacţiona întreprinderile româneşti. 
Este clar însă că în actuala perioadă 
de restructurare dramatică a industriei 
numai cei ce vor aplica noi tehnologii, 
mai performante şi mai economice, vor 
supravieţui. Şi de ce să cumpărăm, pe 
bani grei, tehnologii de la străini, când 
le avem sub nasul nostru, aici, în 
România? 

Noi ne facem datoria de a sem- 
nala această performanţă şi de a 
pune la dispoziţia celor interesaţi 
adresa autorului: Gheorghe Nica, Str. 
Uzinei 29, laşi, cod 6600. 


IOAN ALBESCU 

Problematica deosebit de importantă referitoare la 


studierea ştiinţifică a Comunicării cu civilizațiile 
extraterestre (CETI), dezvoltată prin eforturile 
contemporane ale Cercetării inteligenţei 
extraterestre (SETI) este mai puţin cunoscută 
unora dintre cititorii noştri, în principal din lipsă de 
documentaţie, lucrarea din 1986 coordonată de 
prof. T. Toro fiind aproape o raritate în domeniu. 
Deoarece, cu ocazia congreselor Federației 
Internaţionale de Astronautică, se desfăşoară şi 
lucrările unui Simpozion SETI, onorat de prezența 
şi comunicările unor cunoscuţi specialişti, am 
solicitat informaţii asupra stadiului actual şi 
perspectivelor domeniului secretarului ştiinţific al 
Comisiei de astronautică a Academiei Române, 
prof. dr. ing. Florin Zăgănescu, membru al 
Academiei Internaţionale de Astronautică. 


Noi eforturi pentru descoperirea 
civilizațiilor extraterestre 


Scurt istoric al SETI 


În secolul al XIX-lea existau mulţi 
sprijinitori ai ideii că pe Lună sau pe 
alte planete ale Sistemului nostru 
Solar există fiinţe vii, înzestrate cu 
inteligenţă, uneori chiar malefică. 
Pentru cei de bună credinţă (un fel 
de “extratereşti... de bine”...) se 
propunea semnalarea prezenţei 
pământenilor prin aprinderea țițeiului 
cu care urmau să fie umplute canale 
ortogonale imense sau să fie seg- 
mentate în forme geometrice clasice 
uriaşe întinderi de păduri... 

O dată cu dezvoltarea radioas- 
tronomiei şi a zborurilor spaţiale, 
s-au schimbat radical atât concep- 
tul de viaţă extraterestră, cât şi ana- 
liza modalităţilor de a se cerceta 
posibilitatea comunicării cu repre- 
zentanţii eventuali ai acesteia. De 
îndată ce explorarea Sistemului 
nostru Solar cu roboţi spaţiali a 
evidenţiat inexistenţa formelor de 
viaţă, a devenit clar că această cer- 
cetare trebuie focalizată în zona 
altor sisteme stelare. Totodată, 
savanții au demonstrat că, din 
motive tehnologice, roboții confec- 
ționaţi pe Terra nu pot ajunge acolo 
într-un interval de timp rezonabil 
pentru finalizarea cercetărilor. 
Timpul necesar, puterea radioemi- 
țătoarelor şi posibilitatea tehnologi- 
ilor de astăzi de a separa potenţia- 


lele mesaje de zgomotul de fond (al 
aparaturii, dar şi al... Universului) ne 
împiedică să ne facem cunoscuţi în 
alte sisteme stelare. Savanţii au 
început să ajungă la concluzia că 
singura metodă rezonabilă, folosind 
programe şi tehnologii existente şi 
verificate, pentru a descoperi inteli- 
genţe artificiale, evident extrateres- 
tre, este de a se încerca să fie 
“ascultat” cosmosul! 

În 1959, în volumul 184, nr. 4690, 
al prestigioasei reviste Nature, 
fizicienii Giuseppe Coconi şi Philip 
Morisson (laureat al Premiului Nobel) 
au demonstrat posibilitatea şi plauzi- 
bilitatea radiocomunicaţiilor stelare, 
folosind microunde, şi anume “spi- 
onarea” frecvenţelor de la 1 la 10 
GHz, ca având cel mai mare coefi- 
cient de radiovizibilitate, în raport cu 
zgomotele de fond menţionate ante- 
rior. O atenţie deosebită a fost acor- 
dată frecvenţei de 1,42 GHz, care 
corespunde emisiei spontane a 
hidrogenului din Univers. 

În curând, calculele de pionierat 
ale celor doi fizicieni au primit şi un 
suport experimental: prof. Franck 
Drake, de la Universitatea Cornell 
(SUA), a folosit, cu începere din pri- 
măvara anului 1960, radiotelesco- 
pul cu diametrul antenei de 25 m al 
Observatorului Green Bank, pentru 
a urmări şi înregistra eventualele 


semnale coerente, recepționate pe 
frecvenţa menţionată, de la posibile 
civilizaţii existente în sistemele ste- 
lelor Tau-Ceti şi Epsilon-Eridani. 
(Nu intrăm în detaliile modului de 
alegere a acestor sisteme stelare.) 
In acest fel a demarat primul test cu 
microunde specific Cercetării pen- 
tru inteligenţe extratereste - Pro- 
gramul SETI". Deşi au rămas, din 
păcate, fără răspuns, eforturile prof. 
Drake au fost continuate şi dezvol- 
tate în următoarele trei decenii, dar 
nici de această dată nu s-au bucu- 
rat de succes, deşi unele programe 
(OZMA-II, CYCLOP etc.) erau foar- 
te meticuloase şi foloseau spe- 
cialişti remarcabili. 

Cu ocazia reuniunilor ştiinţifice 
dedicate SETI, inclusiv la congrese- 
le Federaţiei Internaţionale de 
Astronautică, au fost analizate şi 
unele din posibilele motive ale 
acestor insuccese, care, în treacăt 
fie spus, au condus chiar la sistarea 
unor subvenții, cum s-a întâmplat în 
1982 cu Programul CYCLOP, care 
a fost sistat, la intervenţia Congre- 
sului SUA, cu o motivaţie financiară 
şi din lipsa rezultatelor. 


” Iniţial, preocupările specialiştilor în 
domeniu au fost polarizate prin Programul 
CETI - comunicarea cu civilizaţii/inte- 
ligenţe extraterestre. 

NASA refinanțează SETI la... 
500 de ani de la 
descoperirea Lumii Noi! 


Cercetările pentru descoperirea 
existenţei unor civilizaţii extrateres- 
tre, despre care se vorbeşte tot mai 
des că ar fi vizitat cândva Terra, 
efectuată adesea fără echipamentul 
optim şi utilizând radiotelescoape 
inadecvate, a intrat în 1992 într-o 
nouă etapă: ca un fel de co- 
memorare a cinci secole de când 
Cristofor Columb a descoperit Lu- 
mea Nouă, NASA a hotărit să reia 
eforturile ştiinţifice şi, mai ales, cele 
financiare, privind Programul SETI. 

Este vorba de Microwave 
Observing Project (MOP), program 
prin care NASA a demarat o succe- 
siune de cercetări şi observaţii sis- 
tematice, destinate să încerce 
descoperirea unor radiosemnale 
care să demonstreze că alte fiinţe 
inteligente existente în cosmos au 
lansat informaţii în vederea unui 
eventual contact. 

Specialiştii consemnează opinia 
conform căreia Programul MOP, 
care se extinde pe durata unui de- 
ceniu, va combina şi focaliza şi efor- 
turile provenind de la cercetările 
precedente, făcând totodată paşi 
semnificativi pentru corectarea insu- 
ficienţelor şi a greşelilor acestora. 

Coordonatorii noului program al 


NASA sunt hotăriţi să ţină perma- 
nent seama de fundamentele 
expuse de Cocconi şi Morisson în 
lucrarea lor de referinţă din Nature. 


În primul rând, este vorba de 
problema domeniului de frecvenţe 
care trebuie explorat. Aşa-numita 
“fereastră de microunde” de la 1 la 
10 GHz este încă apreciată ca fiind 
cel mai favorabil canal pentru 
comunicaţii interstelare. Sub valoa- 
rea de 1 GHz, radiaţia naturală sin- 
crotronă (radiaţie sincrotronă - 
radiaţie electromagnetică emisă de 
electroni relativişti evoluând în lungul 
liniilor unui câmp magnetic planetar 
sau stelar) provenită din galaxie se 
amplifică rapid, perturbând comu- 
nicaţiile cosmice. In cazul valorilor 
peste 10 GHz apar perturbații 
datorită zgomotului-radio provocat 
de atomii de oxigen şi de apă din 
atmosfera înaltă a Terrei. Dacă am 
admite că presupuşii noştri vecini ar 
locui pe o planetă fără atmosferă, 
iar pământenii ar putea trăi şi ei fără 
aşa ceva, atunci zgomotele din re- 
ceptoare ar putea să permită închi- 
derea “ferestrei” la cel mult 100 
GHz... În realitate, limita inferioară a 
“ferestrei de microunde” este favo- 
rabilă unei planete cu ființe care nu 
sunt “construite” pe baza chimiei 
organice... O practică inginerească 


corectă ar stipula că semnale pro- 
venind de la orice fel de emițătoare 
interstelare se vor găsi într-o bandă 
foarte îngustă, obţinută astfel prin 
maximizarea semnalelor. Trebuie 
să precizăm că orice semnal care 
ar proveni de la un emiţător plasat 
pe o planetă va avea frecvenţa pro- 
prie decalată prin efect Doppler, 
atât datorită rotației planetei în jurul 
propriei axe, cât şi datorită rotației 
în jurul astrului central. De regulă, 
această deplasare de frecvenţă, 
provocată de mişcare, poate deveni 
dificilă pentru situaţiile de la extre- 
mităţile domeniului (benzii); corecţia 
poate fi făcută însă relativ simplu, 
deşi în final rezultatul este limitarea 
atât a intervalului de frecvenţe, cât 
şi abilitatea de a se mări sensibili- 
tatea de observare pe termene 
lungi. Nivelul actual al acestor 
deplasări, pentru cazul unei mişcări 
date, este proporţional cu frecvenţa: 
la 10 GHz problema este de zece ori 
mai dificilă decât la 1 GHz... Astfel, 
presupunând că eventualii extrate- 
reştri doresc să mărească şansele 
noastre de “a trage cu urechea” la 
semnalele lor, ei vor favoriza limita de 
jos a “ferestrei”. Linia de 1,42 GHz, 
proprie prezenţei hidrogenului, este 
situată către această limită inferioară, 
mărindu-se astfel accesibilitatea, care 
este un factor deliberat indicator pen- 
tru comunicaţii (emisii) interstelare. 
Acestea sunt, pe scurt, consideraţiile 
care au contribuit la stabilirea domeni- 
ului de frecvenţe (zona spectrală) de 
interes pentru Programul MOP... 


În al doilea rând, o altă proble- 
mă importantă, care a intrat cu pri- 
oritate în atenţia coordonatorilor 
Programului MOP, s-a referit la 
direcţia spre care trebuie să fie diri- 
jate radiotelescoapele. Admiţând că 
situaţia de pe Terra ar putea fi con- 
siderată tipică, atunci s-ar putea 
“tinti” către 10% din stelele similare 
Soarelui. Cele substanţial mai mari 
vor “arde” şi se vor stinge înainte ca 
o eventuală civilizaţie să atingă un 
nivel tehnologic competitiv, iar în 
cazul celor mult mai mici, ele de 
abia vor putea încălzi planetele 
foarte apropiate care, de altfel, vor 
fi “lovite” de mareele provocate de 
rotaţiile sincrone şi care distrug 
orice climă favorabilă civilizaţiilor... 

(Continuare în numărul viitor) 


Prof. FLORIN ZĂGĂNESCU, 
membru al Academiei 
Internaţionale de Astronautică 

Primul act major de suveranitate 


a României independente 


anului 1878 - convocat în ve- 

derea revizuirii Tratatului de 
pace ruso-turc de la San Stefano 
(februarie 1878) - a elaborat un do- 
cument juridic internaţional care cu- 
prindea în paginile sale, pe lângă 
atât de cunoscutele rezolvări ale 
problemelor ivite în urma războiului 
româno-ruso-turc din 1877-1878, şi 
articole care voiau să impună un 
nou statut al Dunării. 

Din cele 6 articole ce tratau 
această chestiune, doar articolul 55 
stârnea nemulțumiri. El dispunea ca 
pe parcursul Dunării de jos, de la 
Porţile de Fier la Galaţi, regulamen- 
tele de navigaţie, de poliţie fluvială 
şi de supraveghere să fie alcătuite 
de Comisia Europeană a Dunării, 
asistată de delegaţii ţărilor riverane 
şi puse, ulterior, în concordanţă cu 
actele care au fost sau urmau a fi 
alcătuite în viitor pentru această 
parte a fluviului. Astfel, Comisia 
Europeană primea mandat ca îm- 
preună cu riveranii să elaboreze re- 
gulamente noi sau, astfel spus, să 
se introducă pe sine în acea parte a 
Dunării unde nu avusese nici o 
competenţă până atunci. Totodată, 
tratatul se ferea să pomenească 
ceva despre cine trebuie să aplice 
şi să supravegheze aplicarea aces- 
tor regulamente. Controversele ivite 
în jurul acestui articol au oferit un 
teren prielnic diplomaţiei Austro-Un- 
gariei în vederea realizării unei 
dorințe mai vechi: sporirea şi con- 
solidarea influenţei sale în această 
zonă. De fapt, situaţia internaţiona- 
lă îi era prielnică: 

O Germania, preocupată de 
realizarea alianţei politice central- 
europene, avea tot interesul să-i 
acorde sprijinul său. Totodată, 
Germania reunificată a cunoscut 
după 1871 un mare avânt econo- 
mic care trebuia susţinut cu materii 
prime diverse şi alimente pe care, 
în mare parte, le procura din aceste 
regiuni; transportul pe căile ferate 
era scump în comparaţie cu cel pe 
apă: o statistică a vremii demon- 
strează că o tonă de cereale trans- 
portată de la Giurgiu la Regensberg 
cu trenul (cca 2 000 km) costa 36 


C ongresul de la Berlin din vara 


de lei, pe când dacă era folosită 
ruta maritimă Galaţi-Gibraltar- 
Hamburg-Manheim costa numai 
15-20 de lei. 

© Italia, care devenise mare 
putere europeană după unificarea 
teritorială, avea interese care se 
confundau în acel moment cu ale 
Germaniei şi Austro-Ungariei. 

O Rusia se simţea măgulită de 
largheţea cu care Germania fusese 
de acord în cedarea sudului Basara- 
biei, ca şi de curtoazia cu care o trata. 

> Franţa, aflată într-o perioadă 
de reculegere după eşecul militar 
din 1871 în faţa Germaniei şi zgu- 
duirile sociale ce i-au urmat, coche- 
ta cu Austro-Ungaria. 

> Doar Anglia, în virtutea unor 
principii mai vechi referitoare la pro- 
tejarea drumului spre Orient, repre- 
zenta, după expresia unui con- 
temporan, “principiul libertăţii navi- 
gaţiei pe Dunăre”. 

În 1879, Comisia Europeană a 
Dunării a numit o comisie dintre 
membrii săi (din Germania, Italia şi 
Austro-Ungaria) cu scopul de a 
alcătui un anteproiect ce urma să 
servească ca bază de discuţii în 
vederea aplicării articolul 55 din 
Tratatul de la Berlin. Acesta, numit 
apoi proiectul austriac, a fost gata 
în 1880. El stabilea că elaborarea 
regulamentelor de poliţie fluvială şi 
de navigaţie era obligaţia Comisiei 
Europene a Dunării, iar suprave- 
gherea respectării lor să se afle sub 
autoritatea unei comisii mixte a 
Dunării de jos, compusă din Româ- 


riverane, şi Austro-Ungaria, căreia, 
deşi nu era riverană, i se atribuia 
preşedinţia. Se mai prevedea ca 
deciziile să se ia cu majoritate de 
voturi, votul preşedintelui, în caz de 
paritate, având preponderență. 


Poate că cele prezentate mai 
sus nu ar fi limpezi în ceea ce pri- 
veşte intenţiile Austro-Ungariei, da- 
că nu am aminti că nimic nu se 
putea construi în porturile dunărene 
fără aprobarea comisiei mixte; că 
ea judeca contestaţiile ivite cu privi- 
re la navigaţie; că ea îşi rezerva 
dreptul să modifice regulamentul, 
iar inspectorii administrativi şi căpi- 
tanii de porturi trebuiau să funcţio- 
neze sub ordinele ei. Erau aspecte 
care atentau la suveranitatea ţărilor 
riverane şi era firesc ca România, în 
fața perspectivei prejudiciilor pe care 
această comisie mixtă i le putea 
aduce, să nu stea nepăsătoare. 

Să desluşim încă un aspect. 
Austro-Ungaria nu era riverană 
între Porţile de Fier şi Galaţi; deci 
nu avea nici un temei pătrunderea 
sa în comisia mixtă a zonei. Este 
foarte adevărat că, în baza articolul 
17 al Tratatului de la Paris (1856), 
Austria, ca riverană la Dunărea de 
mijloc, ar fi avut tot dreptul să facă 
parte dintr-o astfel de comisie a 
riveranilor, dar pe toată întinderea 
navigabilă a Dunării. Insă ea reu- 
şise prin Tratatul de la Berlin să 
scoată partea de mijloc a Dunării 
de sub regimul stabilit la Paris. 
Cerând să facă parte dintre riveranii 
Dunării de jos, ea nu recunoştea 


nia, Bulgaria, Serbia, care erau 


Nave turceşti pe Dunărea de jos, lângă Tulcea, în timpul războiului pentru independență. 


altora aceleaşi drepturi în apele 


Ce i a 

Dunării de mijloc. Acest lucru era o 
încercare de instaurare a unui regim 
de exteritorialitate de la Porțile de 
Fier în jos, Austro-Ungaria ţintind 
spre un control absolut al întregii 
porţiuni navigabile a fluviului şi, în 
viitor, către înlăturarea amestecului 
oricărei mari puteri în zonă. 

Discuţiile aprinse purtate pe 
marginea proiectului austriac au dus 
la întocmirea altuia. La sugestia 
Austro-Ungariei, diplomaţia franceză 
elaborează proiectul Barrère (după 
numele şefului delegaţiei sale - n.n.), 
care nu venea cu noutăţi, ci doar 
opera unele modificări: comisia 
mixtă nu mai funcţiona independent; 
membrii ei, la interval de 6 luni, alter- 
nau în funcţia de preşedinte, în 
ordinea alfabetică a statutului; se 
admitea egalitatea voturilor dintre 
riverani etc. România era nemulţu- 
mită nu atât de faptul că având un 
teritoriu riveran de 955 km era redu- 
să la egalitate de voturi cu Bulgaria 
(400 km) şi Serbia (350 km), cât 
mai ales pentru că se atribuiau 
comisiei mixte drepturi legislative, 
executive şi judecătoreşti care elu- 
dau drepturile suverane fireşti ale 
riveranilor în materie de navigaţie 
fluvială. Parlamentul României s-a 
ridicat împotriva proiectului Barrere, 
iar guvernul român a formulat o con- 
trapunere. Proiectul român, 
bazându-se pe tratatele internaţio- 
nale din 1815, 1856, 1871 şi 1878, 
propunea ca articolul 55 al Tratatului 
de la Berlin să fie cuprins într-un 
regulament alcătuit de Comisia 
Europeană a Dunării cu concursul 
țărilor riverane, iar controlul aplicării 
lui să fie încredinţat unei comisii de 
supraveghere, alcătuită din riverani, 
plus doi delegaţi ai Comisiei Euro- 
pene. Proiectul român nu vedea nici 
o posibilă concesie în ceea ce 
priveşte executarea regulamentelor 
de poliție fluvială decât de către 
statele riverane înseşi. Fără a crea 
privilegii în favoarea vreunui stat şi 
în detrimentul altuia, proiectul român 
admitea un drept larg de control şi 
de supraveghere din partea marilor 
puteri şi asigura suveranitatea terito- 
rială a ţărilor riverane, ferindu-le, 
totodată, de posibilitatea de amestec 
în treburile lor interne. 

În mesajul Tronului rostit la des- 
chiderea sesiunii parlamentare din 
1881, proaspătul rege Carol | a 
rezervat un spaţiu important acestei 
chestiuni; se accentua: “Destinele 
României au fost totdeauna şi sunt 
strâns legate de independenţa Dună- 
rii... Nu vrem să prejudiciem pe ni- 


meni. Dar vrem, 
suntem obligaţi 
să vrem liberta- 
tea absolută a 
Dunării, cel puţin 
în apele noastre, 
şi suntem gata în 
prezent, ca şi în 
viitor, la orice jert- 
fă necesară pen- 
tru a asigura tutu- 
ror uşurinţa abso- 
lută a navigaţiu- 
nei.  Acceptăm 
regulamentele 
cele mai stricte, 
destinate să asi- 
gure libertatea 
tuturor pavilioa- 
nelor; acceptăm 
controlul cel mai 
riguros pentru 
aplicarea acestor 
regulamente, 
însă vrem şi noi 
ca în apele 
româneşti aceste 
regulamente să fie aplicate de 
autorităţile române”. 

Cu toate demersurile făcute, 
propunerea românească nu a fost 
acceptată. In urma declaraţiilor ca- 
binetului de la Viena că proiectul 
Barrère este maximum de concesie 
ce se poate face, delegaţii Comisiei 
Europene a Dunării s-au grăbit să-l 
sancţioneze. România a refuzat să 
semneze. Neexistând majoritatea 
absolută de voturi, proiectul Barrère 
a căzut. Cum termenul de funcţio- 
nare a Comisiei Europene a Dunării 
expira în anul 1883, s-a hotărît în- 
trunirea unei conferinţe la Londra. 
Incă din prima zi a lucrărilor avea 
să se constate că faţă de propune- 
rea Angliei de a se prelungi nelimi- 
tat termenul de funcţionare a Comi- 
siei Europene a Dunării, unele mari 
puteri condiţionau adeziunea lor: 

© Austro-Ungaria era de acord 
cu propunerea numai dacă se admi- 
teau doleanţele ei deja cunoscute 
privind regulamentele de navigaţie 

> Rusia era de acord cu orice 
dacă braţul Chilia era scos de sub 
autoritatea Comisiei Europene a 
Dunării 

O Germania, care, în schimbul 
alianţei politice, sprijinea Austro- 
Ungaria, a contestat, pur şi simplu, 
dreptul României de a participa la 
luarea deciziilor în timpul conferin- 
tei. La intervenţia Angliei, care afir- 
ma că România poate să participe, 
fiind independentă şi direct intere- 
sată în cauză, înlocuitoare de drept 

a Turciei, delegatul german a de- 
clarat că se opune admiterii Româ- 
niei la lucrările conferinţei pe picior 
de egalitate cu marile puteri şi nu 
altfel, deoarece: “Dându-i dreptul 
de vot (deliberativ - n.n.) i s-ar crea 
o poziţie care n-ar fi de dorit, aceea 
de a putea zice veto, după voinţa 
sa”. In consecinţă a cerut ca Româ- 
nia să fie aşezată pe acelaşi plan 
cu Serbia şi Bulgaria şi să nu fie 
admisă la lucrările Conferinţei de la 
Londra decât cu vot consultativ, 
contrar prevederilor Tratatului de la 
Berlin, care o aşezase în rândul 
“mandatarilor Europei”. 

România a protestat cu toată 
energia atât împotriva modului de 
alcătuire a Conferinţei de la Londra, 
cât şi împotriva hotărtrilor finale pe 
care le-a declarat nule pentru ea. 
Este adevărat că documentele au 
fost votate de cei cu drept de vot 
deliberativ, însă opoziţia României, 
refuzul său de a aplica hotăririle de 
la Londra le-au redus la o simplă 
ficţiune, ele nefiind puse în vigoare 
niciodată. Singura hotărire ce s-a 
aplicat totuşi a fost o nouă prelungire 
a mandatului Comisiei Europene a 
Dunării până în anul 1904, cu drept 
de prelungire pentru încă 3 ani. 

A fost unul dintre primele exer- 
ciţii de suveranitate naţională a 
României independente, cu mari 
beneficii pentru evoluţia ulterioară a 
statului român. 


CORNELIU RADEŞ 

Eclipsa totală de Soare 
din 9 martie 1997 


Un fenomen astronomic atractiv pentru publicul larg şi interesant pentru specialişti a 
avut loc duminică, 9 martie - o eclipsă totală de Soare. O eclipsă de Soare apare atunci 
când Luna se interpune între Soare şi Pământ acoperind, parțial sau total, discul 
Soarelui, aşa încât umbra Lunii mătură Pământul. 


Mai precis: “drumul” umbrei Lunii a început la 

răsăritul Soarelui, la 00h41m TU (ora Greenwich), 
în estul Kazahstanului, a traversat Mongolia şi Siberia 
de est, cotind spre nord, pentru a se sfârşi la apusul 
Soarelui în Oceanul Arctic. Ca eclipsă parţială, 
fenomenul a fost vizibil pe o suprafaţă mult mai mare: 
Asia de est, nordul Oceanului Pacific şi nord-vestul 
Americii de Nord. 

Condiţiile de vizibilitate nu au fost prea bune 
datorită, pe de o parte, condiţiilor climatice ale zonei în 
anotimpul rece şi, pe de altă parte, datorită situării 
Soarelui la cel mult 23 grade deasupra orizontului. 

La ora 00h45m (înălţimea Soarelui deasupra ori- 
zontului fiind doar de 6 grade), umbra Lunii - o elipsă 
cu excentricitate mare, 916x126 km - a căzut întreagă 
pe suprafaţa Pământului, pe o lăţime de 318 km, 
începându-şi deplasarea spre est cu o viteză la sol de 
1,9 km/s. Un observator aflat în acel moment pe linia 
de centralitate, ar fi putut admira cerul nopţii luminat de 
aureola coroanei solare timp de 2 min. şi 11 s câta 
durat faza de totalitate. 

Capitala Mongoliei, Ulan Bator, s-a aflat la sudul 
benzii de totalitate, cu o eclipsă parţială datorită unui 
procent de 0,2 din suprafaţa discului solar care a 
rămas neacoperită! Aceeaşi situaţie a avut şi oraşul 
rusesc Irkutsk, aflat la nordul benzii de totalitate. 
Drumul umbrei, după ce a traversat graniţa dintre 
Mongolia şi Rusia, s-a lărgit la 361 km şi, la ora 1h00m 
TU, acoperea cel mai mare oraş întâlnit, Cita. Aici faza 
de totalitate a avut o durată de 2 min. 15 s, iar la doar 
100 km spre sud, pe linia centrală, durata a fost de 2 
min. 39 s şi Soarele se afla la 18 grade deasupra 
orizontului. Umbra eclipsei a acoperit la ora 1h08m TU 
oraşul rusesc Mogocha, durata totalităţii atingând 2 
min. 32 s. Umbra Lunii şi-a urmat drumul spre nord - 
est, acoperind cu partea ei sudică provinciile nordice 
ale Chinei. 

Maximul eclipsei (durata maximă a totalităţii, 
gradul maxim de acoperire) a fost de 2 min. 50 s, cu 
Soarele la 23 grade deasupra orizontului, puţin după 
ora 1h23m48,5s TU. În acel moment fâşia de umbră 
avea o lăţime de 356 km, iar viteza de deplasare a 
umbrei pe sol a fost de 0,836 km/s. 

După maxim, “drumul” umbrei a “cotit” spre nord, 
străbătând Siberia de nord şi atingând coasta Mării 
Siberiei de Est la ora 1h52m TU. În această porţiune, 
durata fazei de totalitate a fost în descreştere, ca şi 


E clipsa din 9 martie a fost vizibilă în estul Asiei. 


lățimea umbrei şi înălţimea Soarelui, doar viteza 
umbrei Lunii pe sol a crescut, depăşind 1,3 km/s. 
Străbătând apoi Oceanul Ingheţat de Nord, umbra 
Lunii a părăsit suprafaţa Pământului aproape de Polul 
Nord, la ora 2h06m. Banda de totalitate a parcurs în 
total aproximativ 6 800 km, acoperind 0,4% din 
suprafața Pământului. 

Din punct de vedere ştiinţific, o eclipsă totală de 
Soare este un prilej unic pentru a observa coroana 
solară, cu un spectru larg de instrumente şi în întreg 
domeniul electromagnetic. Se încearcă a se înregistra 
cu aceste ocazii, pe filme sau cu ajutorul CCD-urilor, 
cât mai detaliat posibil, fenomenele coronale, cum sunt 
protuberanţe, curenţi coronali, ejecţii de materie din 
coroană. O eclipsă totală este un bun prilej de a testa 
anumite teorii privind modul de încălzire a coroanei 
solare la aproximativ un milion de grade Kelvin. 

Cu toate că la 9 martie zonele terestre în eclipsă 
totală sunt neprimitoare, specialiştii din întreaga lume 
au organizat expediţii pentru observarea acestui 
fenomen spectaculos. La Cita (Rusia) şi Mehe (China) 
s-au organizat tabere de observaţii pentru specialişti. 
Suntem siguri că şi amatorii sau simplii turişti din 
întreaga lume s-au deplasat în legendara Siberie, în 
Mongolia sau în China pentru a observa acest 
fenomen solar unic în frumusețea lui. La ora elaborării 
acestui material nu cunoaştem rezultatele expedițiilor. 
Nu ştim câţi români, cititori ai revistei Ştiinţă şi tehnică, 
au făcut o călătorie în acest scop, dar le dorim tuturor 
celor dornici de a admira un fenomen magnific să 
poată face o deplasare pe banda de totalitate a 
viitoarei eclipse totale de Soare din 26 februarie 1998. 
Atunci banda de totalitate începe în Oceanul Pacific, 
străbate nordul Americii şi Marea Caraibelor, 
sfârşindu-se la apusul Soarelui pe coasta vestică a 
Africii. Posibililor observatori ai acelei eclipse şi a altor 
eclipse de Soare, parţiale sau totale, ne facem datoria 
de a le atrage atenţia asupra necesităţii protejării 
ochilor! 

Se ştie că Soarele emite radiaţii puternice în întreg 
spectrul electromagnetic, dar nocive pentru organismul 
uman sunt cele din domeniile: infraroşu, vizibil sau 
ultraviolet. În condiţii normale ne protejăm ochii 
împotriva acestor radiaţii cu pălării, loţiuni protectoare 
sau, şi mai sigur, neexpunându-ne razelor directe ale 
Soarelui. Ochii ne sunt foarte sensibili la asemenea 
radiaţii şi, practic, niciodată nu privim direct la Soare! 
Radiațiile puternice pot afecta. retina ochiului, 

producând distrugeri temporare sau permanente, chiar 
şi orbire (retinopatie solară). Pericolul nu este sesizat, 
deoarece simptomele bolii nu apar imediat, ci în câteva 
ore. Chiar dacă discul Soarelui este parţial acoperit, ca 
în cazul eclipsei parţiale, pericolul nu dispare, nici 
măcar nu se atenuează! Ştim cu toţii că nu este bine 
să priveşti flacăra unei suduri autogene şi că sudorii 
poartă ochelari speciali pentru protecţia ochilor. 
Trebuie să învăţăm să luăm aceleaşi măsuri de 
protecţie şi în cazul unei eclipse. 

La o eclipsă se urmăreşte, de fapt, gradul de 
acoperire a Soarelui pe măsură ce eclipsa înaintează, 
apoi admirăm coroana solară şi cerul plin de stele. 
Faza de eclipsă parţială este bine să nu fie urmărită 
direct, ci pe o proiecţie a imaginii Soarelui, pe o foaie 
de hârtie. Dacă totuşi dorim să ne uităm la Soare, 
trebuie să privim prin filtre speciale care blochează 
mare parte din radiaţia solară din întreg spectrul. Din 
păcate, astfel de filtre nu se găsesc în comerț! 

De reţinut că sticla înnegrită sau filtrele folosite la 
aparatele fotografice nu constituie protecţie sigură 
pentru urmărirea eclipsei! Ne putem confecţiona singuri 
un “filtru” suficient de bun, expunând la Soare o bucată 
de film obişnuit alb-negru şi developând-o apoi până la 
înnegrirea totală. Filmele pentru radiografii (în raze X) 
sunt şi mai bune. Nu folosiţi filme color, deoarece 
emulsia acestora nu conţine argint, deci ele nu absorb 
radiaţia din infraroşu. Chiar şi filmul developat în aceste 
condiţii este bine să se folosească în strat dublu. Şi nici 
prin acest “filtru” sau prin unul special, nu priviţi 
continuu Soarele; este suficient să “aruncaţi o privire” 
de una-două secunde, la fiecare cinci minute! 


| 

Un spectacol magnific vom putea urmări la 11 
august 1999 la noi acasă. Atunci va avea loc o 
ECLIPSĂ TOTALĂ de Soare vizibilă din România. 
Ţara noastră se va afla atunci în centrul atenției întregii 
lumii, deoarece aici (chiar în sudul Bucureştiului) va fi 
maximul eclipsei, adică durata maximă - 2 min. 27 s şi 
acoperirea maximă a Soarelui - 103% cu Soarele la 
peste 60 grade deasupra orizontului, la ora 11h10m 
TU (14h10m timp de vară). Banda de totalitate, cu o 
lăţime de 112 km, va străbate România de la vest spre 
sud-est, cuprinzând Câmpia Banatului, Arad, 
Timişoara, parte din Carpaţii sudici (Parâng şi 
Retezat), dealurile subcarpatice ale Olteniei, zona 
Argeşului, Bucureşti, parte din Câmpia Română, 
litoralul Mării Negre, la sud de Eforie. Dacă acum, în 
1997 ne aflăm în perioada de activitate solară minimă, 
cu fenomene coronale de mai mică anvergură şi relativ 
rare, în 1999 activitatea solară va atinge maximul 
ciclului solar 23, protuberanţe, curenţi coronali şi chiar 
ejecţii de materie coronală, fenomene spectaculoase, 
fiind în mod sigur prezente în coroana solară! 


Atunci, la noi acasă, în plină vară, vom trăi cu toţii o 
experienţă unică, o scurtă noapte în plină zi, o noapte 
magnifică, luminată de aureola fascinantă a coroanei 
solare, o noapte în care vom descoperi cu uimire că şi 
cerul zilei e plin de stele! 


GEORGETA MARIŞ, 
Institutul Astronomic al Academiei Române 

ASASINAT în Egiptul anti 


e Faraonul Teti, întemeietorul dinastiei a VI-a, a fost asasinat de către 
membrii gărzii sale de corp e Aceasta este concluzia la care a ajuns, 
multe mii de ani mai târziu, un egiptolog e Evident, totul a fost trecut sub 
tăcere, căci un zeu nu putea dispărea ca un muritor de rând, şi acest lucru 
face cu atât mai dificilă sarcina specialiştilor e 


palatele din Memfis, şi nu unul oarecare, ci chiar pământ şi nisip. Dar de data aceasta, arheologii au 
cel al marelui rege, se petrecea un asasinat. făcut sondaje în locul în care urmau să fie depozitate 
Aceasta este ipoteza propusă nu de mult resturile pentru ca eventualii lor 
de către egiptologul Naguib Kanawati, succesori să nu mai trebuiască s::e 


A: mai bine de 4 000 de ani, într-unul din durat decât o lună şi au lăsat în urma lor tone de 

care a deschis “dosarul” unei crime 
săvârşite cu multe milenii în urmă. 
despre care nu se ştia nimic. Sau 
aproape nimic, căci în secolul al Ill-lea 
î.e.n., preotul egiptean Manethon, 
autorul unei istorii a celor 30 de 
dinastii de faraoni care au domnit în 
Egipt între anii 3000 şi 330 î.e.n., 
afirma, fără a spune mai mult, că Teti 
fusese asasinat. De ce această 
acuzaţie? Nimeni nu şi-a pus această 
întrebare şi oricum nimeni nu i-a dat 
crezare. Până nu de mult, când un 
egiptolog a hotărît să dezlege acest 
adevărat mister. 

Naguib Kanawati este profesor la 
Universitatea MacQuairie din Sidney, 
Australia; el a emigrat în Australia în 
1968, dar participă în vacanțe la 
campaniile de săpături din Egipt, ţara 
sa natală. Intrigat de afirmaţia 
respectivă, profesorul a încercat să 
găsească dovezile materiale care să o 
susţină şi şi-a îndreptat atenţia asupra 
necropolei de la Sakkarah, un veritabil 
“oraş al morţilor”, cu străzi atribuite 
demnitarilor şi străduţe rezervate 
celor de rang inferior. In nord-estul 
necropolei se află piramida regelui 
Teti şi ale soțiilor sale regale Khewit şi 
idut. Întrucât Naguib Kanawati 
considera că această “aşezare” 
mortuară este incompletă şi că 
necropola ar trebui să se întindă mult 
mai la nord, dincolo de mastabalele 
vizirilor, a pornit la lucru, încercând să 
degajeze zona respectivă. 

Nu a fost o întreprindere prea 

înlăture şi ei munți de dărâmături. 

In urma cercetărilor arheologice, 
care au scos la lumină trei morminte 
bine conservate, s-a constatat că 
Naguib Kanawati avea dreptate. 
Prima dovadă: nu departe de 
piramidele reginelor, specialiştii de 
la Consiliul egiptean de arheologie 
au descoperit monumentul funerar al 
fiului mai mare al faraonului Teti, 

unicul moştenitor al tronului. Acest 
mormânt, în care trebuia să se 
odihnească moştenitorul marelui 
rege, a fost terminat, după toate 
probabilitățile, în grabă, la el lucrând 
mai mulţi meşteri, aşa cum o 
dovedesc ornamentele finisate la 
întâmplare. Toate acestea impun 
concluzia că ocupantul mormântului 
a fost eliminat pentru ca presupusul 
uzurpator să poată prelua puterea. 

A doua dovadă: al doilea 
mormânt, descoperit ceva mai la 
vest, şi care aparţinea unui înalt 
demnitar, Ka-Aper, căpetenia 
scribilor, cel care supraveghea 
lucrările regelui, funcţii îndeplinite, în 
timpul dinastiei a VI-a, de către vizir. 
Cuvântul egiptean care îl 
desemnează pe cel mai mare 
demnitar al faraonului este tjati, numit 
convențional de către arheologi vizir. 
Titlul respectiv a apărut în timpul 
dinastiei a IV-a şi îl desemna pe cel 
ce reprezenta “voinţa stăpânului, ochii 
şi urechile suveranului”; el era 

judecătorul suprem şi avea în grijă 
grânarul şi vistieria, controla 


uşoară. Pentru a reuşi să sape cu armata, supraveghea lucrările 
adevărat, a fost nevoie să fie deplasat publice şi transporturile fluviale. 
un adevărat “munte” (10 m înălţime) de 3 Era, cu alte cuvinte, omul de încredere al 
pământ provenit din săpăturile anterioare. 175 de faraonului. Dar Ka-Aper nu este numit ca atare în 
lucrători au muncit din greu timp de şase săptămâni inscripțiile şi reliefurile care îi ornamentează mormântul. 


pentru a degaja zona. Săpăturile propriu-zise nu au lar exteriorul monumentului a fost martelat pe jumătate, 

ca şi cum ar fi fost vorba deo pedeapsă aplicată 
acestui demnitar al lui Teti. Fără îndoială că, la moartea 
faraonului, Ka-Aper a căzut în dizgrația uzurpatorului 
care i-a urmat la tron, ceea ce explică martelarea 
inscripţiilor referitoare la înalta funcţie deţinută de 
acesta. 

Dar lucrurile nu se opresc aici. Al treilea mormânt nu 
a adus dovada sperată, chiar dacă el este de un mare 
interes arheologic şi artistic. A treia dovadă a fost găsită 
pe o străduţă. Alături de monumentele funerare ale unor 
personaje importante, aici au fost descoperite opt mici 
morminte: cele ale gărzilor de corp ale faraonului. Patru 
dintre ele fuseseră distruse cu bună ştiinţă: numele din 
inscripţii au fost martelate, iar personajele reprezentate 
în basorelief au fost... mutilate; ele nu mai au mâini şi 
picioare, lucru semnificativ, consideră specialiştii. Prin 
ştergerea numelui celor patru bărbaţi, s-a dorit 
pedepsirea lor exemplară, în acest fel, spiritele fiind 
împiedicate să le recunoască trupurile, blestemate 
pentru eternitate... Mutilându-li-se reprezentările, s-a 
dorit să li se interzică să îl urmeze în viaţa de dincolo pe 
stăpânul lor, faraonul. n nl este teribilă; ea nu a 


mai fost întâlnită nicăieri în altă parte, în nici unul dintre 
mormintele vecine. Naguib Kanawati crede că este 
vorba despre dovada arheologică a acestui asasinat 
politic, deşi este conştient că afirmaţiile sale vor fi 
contestate de către mulţi confraţi. 

El speră că cercetările ulterioare vor aduce mai 
multe argumente în favoarea ipotezei sale. Mumia lui 
Teti va trebui să fie supustă unor examinări folosin- 
du-se tehnica de ultimă oră pe care o a la dispoziţie 
oamenii de ştiinţă pentru a se afla în ce fel a fost 
asasinat faraonul, deşi specialiştii sunt destul de 
sceptici: se crede că eventualele urme au fost 
înlăturate încă din vremea săvârşirii crimei. Fără 
îndoială că asasinatul a fost ascuns cu mare grijă; 
faraonul era un zeu şi zeii nu mor de mâna muritorilor... 
Sigur este că dinastia a VI-a, ultima din perioada 
Imperiului vechi, a însemnat începutul unei epoci de 
tulburări interne care au dus la slăbirea regatului şi la 
atacuri ale unor triburi venite din vest. 


LIA DECEI 


Teti, un faraon Bei epoca dania vechi 


monarh absolut, era considerat ca fiind 

de origine divină. Iniţial, el era 
identificat cu Horus, apoi, din timpul 
dinastiei a IV-a, cu fiul lui Ra, zeul 
soarelui. Teti (sau Seheteptowy) este 
faraonul care a fondat dinastia a VI-a 
(2350 - 2200 î.e.n.), ultima din perioada 
Regatului vechi. Din păcate, izvoarele 
scrise sunt sărace în detalii, relevând 
foarte puţine lucruri despre acest rege, 
care a domnit, potrivit lui Manethon, timp de 
12 ani (Papirusul de la Torino indică 30 de 
ani). Pentru a-şi consolida poziţia, s-a 
căsătorit cu Idut, probabil fiica lui Unas, 
ultimul faraon din dinastia a V-a 
Analele regale ale epocii ne ma! 
vorbesc despre faptul că în timpul 
regelui Teti Egiptul a avut relaţii 
comerciale înfloritoare cu Fenicia, 
Nubia sau cu Ţara Punt. 

Piramida faraonului, situată în nord-estul necropolei 
de la Sakkarah, nu departe de capitala Memfis, ca şi 
monumentele funerare ale vizirilor Kagemi şi Mereruka, 


i n perioada Regatului vechi, faraonul, 


> 


ls sara 


aflate în imediata vecinătate, au fost descoperite de 
mai multă vreme şi au permis o observație de 

mare importanţă: locurile în care urmau să se 
odihnească pentru eternitate înalții 
demnitari rivalizează, prin bogăţia 
inventarului şi dimensiunile picturilor, cu cel 
destinat faraonului. Monumentul funerar al 
vizirului Mereruka, de pildă, numără 
douăzeci de încăperi, cu pereţii decoraţi în 
întregime, din podea până în tavan. Aceasta 
reflectă, fără îndoială, faptul că “aristocrația” 
dobândise mari puteri şi că manifestarea 
tendinţelor de autonomie era o realitate, 
susținând ipoteza asasinatului primului faraon 
din dinastia a VI-a. 

Pepi |, succesorul lui Teti, îşi 
numără anii de domnie începând cu 
moartea acestuia, deşi acestuia i-a 
succedat oficial, este drept, pentru 
puţină vreme, un alt faraon, 


Userkare. Se pare că ipoteza acceptată până acum, şi 
anume că acesta a fost regent în timpul minoratului lui 
Pepi, lasă locul presupunerii că Userkare a fost un 
uzurpator şi poate iniţiatorul asasinatului. 

ETNOGRAFIE III 


Lăsatul secului in spiritualitatea 
tradițională românească 


oment de sărbătoare, de bucurie şi festin 
M familiar, dar şi al comunităţii, ziua Lăsatului de 

sec pentru Postul Paştelui continuă să repre- 
zinte şi astăzi, în universul spiritual al sătenilor şi chiar al 
unora dintre orăşeni, un important prag simbolic care se 
impune a fi trecut doar în context ceremonial, structurat în 
conformitate cu normele dictate de autoritatea tradiţiei. 
Motivația reală a unor asemenea convingeri este greu de 
aflat de la contemporanii noştri deşi, în mod surprinzător, 
ei nu au renunţat încă la fastul formelor îndătinate de 
celebrare a respectivului eveniment. 

Numele datinei practicate la Lăsatul secului este 
diferit de la o zonă etnografică la alta. In Transilvania ea 
se numeşte: “Alimori”, “Priveghi”, “Aure, maore” sau 
“Strigatul peste sat”. In Banat i se spune “Opaiţ” sau 
“Hopaize”, iar în Muntenia “Uralie”. 

Dincolo de această aparentă varietate, comporta- 
mentul celor ce practică obiceiul are similitudini frapante, 
izvorîte dintr-o rădăcină comună. După opinia 
specialiştilor, se pare că la originea obiceiului s-au aflat 
trei categorii de factori. Mai întâi, este vorba de 
conservarea unei arhaice credinţe de sorginte magică - 
specifică tuturor civilizaţiilor rurale vechi -, conform căreia 
apropierea primăverii trebuia marcată prin ritualuri 
simbolice de alungare a frigului, a spiritelor rele şi 
potrivnice (focuri) pentru a îngădui Soarelui să renască 
sistemul biovegetal, iar omului să se bucure de fertilitatea 
semănăturilor. Explozia de bucurie, belşugul ospeţelor, 
jocurile, dansurile, petrecerile în travesti se organizau 
peste tot, din convingerea că astfel belşugul, binele şi 
căldura vor învinge frigul, uscăciunea şi duşmănia iernii, a 
spiritelor sale potrivnice. 

O altă motivaţie a obiceiului se justifică din 
perspectiva preceptelor religioase creştine care impun pe 
tot timpul Postului Paştelui interdicții severe, de ordin 
alimentar şi moral, eliminând din viaţa comunităţilor rurale 
atât petrecerile cu muzică şi joc. cât şi celelalte 


evenimente aniversare. Practic, “timpul nunţilor” se 
încheia la Lăsatul secului, o dată cu terminarea 
“Câşlegilor de iarnă”. Cei ce nu reuşiseră să se 
căsătorească în acest interval - de la Sf. loan până la 
Lăsatul secului - trebuiau să aştepte cealaltă “slobozenie” 
din “Câşlegile de toamnă”. 

Derivată din primele două motivații, cea de-a treia îşi 
are originea în concentrarea activităţilor lucrative - agro- 
pastorale - în răstimpul celor şase săptămâni ale postului 
întrucât această perioadă coincidea şi cu declanşarea 
muncilor de primăvară, iar pentru femei, care până la 


această dată torseseră, cu începerea țesutului pânzei, a 
covoarelor (zestrea), cu broderiile pentru iile şi cămăşile 
cu care urmau a se înnoi la Paşte. 

Ţinând seama de acţiunea conjugată a acestor 
categorii de factori, vom înţelege de ce obiceiurile de la 
Lăsatul secului pentru Postul Paştelui au dobândit un 
caracter ceremonial şi o structură sărbătorească, 
antrenând la practicarea diverselor secvenţe rituale pe 
toţi membrii unei familii, dar şi pe cei ai comunităţilor 
rurale. Pe vârste şi pe sexe, fiecare avea ceva de făcut. 
Nevestele şi fetele pregăteau bucate alese şi din belşug, 
deoarece masa “trebuia încărcată”, cu diverse sortimente 
gastronomice şi în cantităţi însemnate întrucât “oamenii 
trebuiau să-şi facă saţ din fiecare mâncare”, “să le ajungă 
până la Paşti”. In mod simbolic, familia, dar şi invitaţii săi 
consumau la.sfârşit un ou fiert, “ca să le fie postul scurt şi 
uşor ca oul”; în Bucovina se rostește cu acest prilej: 
“Ouşor, ouşor/ Să-mi pară postul uşor!”. 

Ceata feciorilor - cei ce organizaseră şi petrecerile de 
tineret din cadrul sărbătorilor de iarnă - revine în centrul 
atenţiei, având ca misiune să “facă focurile” şi să 
organizeze “Priveghiul”. Misiunea lor nu este nici de astă 
dată-prea uşoară. Tinerii trebuie să adune din tot satul 
lemnele şi paiele necesare focului şi apoi să le urce pe 


două coline din hotarul satului. De preferinţă, 
plasamentele se făceau având în vedere ca distanţa 
dintre coline să nu fie prea mare, iar vizibilitatea să fie 
optimă receptării flăcării, pentru a capacita astfel interesul 
tuturor sătenilor. Pe de altă parte, ceata feciorilor trebuia 
să se informeze foarte bine şi minuţios asupra tuturor 
evenimentelor petrecute în viaţa comunităţii: cine nu s-a 
căsătorit şi pentru care motiv, cine nu este prea vrednic şi 
priceput într-ale gospodăriei, cine nu respectă regulile 
bunei cuviinţe şi ale moralei etc. Vigilenţa tinerilor era 
foarte mare şi aproape imposibil de înşelat, iar inteligenţa 
şi umorul lor când “strigau aceste fapte peste sat” le 
transformau din banale comportamente sau racile umane 
în expresive realizări folclorice, de un inegalabil 
rafinament artistic. 

În seara duminicii Lăsatului de sec, în Munţii Apuseni, 
în Ţara Zarandului şi în Mărginimea Sibiului, când 
întunericul începe a ascunde contururile perisajului, 
feciorii şi copiii încep a urca pe dealurile din apropierea 
satului, cu “motoşini” (mănunchiuri din paie aprinse) în 
mâini, pentru a pregăti “focurile” şi a rostogoli la vale roți 
de car îmbrăcate cu paie şi aprinse. Când urcă, dar şi 
când dau drumul roţilor, ei strigă din răsputeri: “Alimori, 
Alimori!”, ca să-i audă toată lumea. 

Treptat, treptat, în jurul focului încep să vină fete şi 
neveste, flăcăi, bărbaţi şi bătrâni. Aici ei povestesc, spun 
glume, joacă, dacă se află cu ei şi câte un muzicant, iar 
din timp în timp, ascultă ce “se strigă peste sat”. 

Nenumărate sunt batjocurile care se rostesc acum în 
faţa întregii comunităţi, ca într-un adevărat “tribunal 
sătesc”. Fetele şi nevestele care se fac vinovate de lene 
sau “fudulie” sunt nominalizate, explicându-se, cu lux de 
amănunte, în ce le constă “năravul sau neghiobia”. Un 
grup de flăcăi se adresează celuilalt: “Aure, maore!”; 
ceilalţi răspund: “Ce ţi-e maore?”. Primii răspund: “M-a 
îndires (îndemnat)”; “Cini te-a îndires?” “Sana 


Păuneşcilor, să merg la Nastasia Ursuţiului, să-i gat 
cusăturile, că şuba n-are mâneci, cămaşa n-are spate, iar 
opregul nu-i deloc!”. 

In acelaşi spirit li se adresează fetelor leneşe şi feciorii 
moţilor: “Alo, more, more!/ Asta-i fata popii nost,/ Ţese 
pânza făr-de-rost;/ Printre ite, printre spată/ Paşte-o 
iapă-mpiedicată,/ Pe sulul cel dinapoi/ Şaptezeci de 
lăturoi,/ lar pe sulul dinainte/ Dracul le mai ţine minte!”. 

Cei ce nu s-au căsătorit în acel an devin şi ei ținta 
unor usturătoare ironii. lată cum li se strigă în Transilvania 
de sud-est: “Deseară se lasă sec,/ Mă duc maică, să 
mă-nec!/ Draga maichii nu te duce/ Că mai sunt zile de 
dulce”, sau pentru un fecior: “Socotit-am să 
mă-nsor,/S-aduc maichii ajutor,/ Socotit-am să mă las,/ 
Să nu-i fac maichii necaz”. 

Tot pentru un “fecior tomnatic”, care nu se prea 
hotărăşte să se însoare şi nici nu ştie cum ar fi mai bine, 
prin satele bănăţene se strigă următoarele chiuituri: 
“Insura-m-aş, însura,/ Nu ştiu pe cine-aş lua,/ Cea 
frumoasă nu-i de mine,/ Cu cea hâdă mi-e ruşine,/ Cea 
frumoasă mă munceşte/ Cea hâdă mă sărăceşte!”. 

Toată seara, până după miezul nopţii şi uneori chiar 
până la ivirea zorilor, se petrecea în jurul focului, 
ascultând la glumele şi strigăturile feciorilor. Rar scăpa 
cineva “nestrigat peste sat” în această seară şi mare era 


onoarea să nu fii numit acum. Doar purtarea exemplară a 
câte unui fecior sau fată îi mai putea scăpa de această 
instanță. Mare era ruşinea însă pentru cei ce se auzeau 
strigaţi de două şi chiar de trei ori. 

In răstimpul dialogurilor, cei prezenţi mai luau câte un 
cărbune aprins şi-l treceau iute dintr-o mână în cealaltă 
împrejurul corpului, făcând cu el un fel de cerc de foc, 
pentru a fi protejaţi astfel de relele nevăzute şi pentru a 
deveni puternici ca “para focului”. In alte locuri cercul de 
foc se realiza dintr-o nuia îmbrăcată în paie care se 
aprindea şi omul trecea prin mijlocul ei, cu aceleaşi 
convingeri în puterea purificatoare a flăcării, “să fie 
apăraţi de friguri” şi să capete putere. 

Astăzi, cei care străbat drumurile ţării la vremea 
Lăsatului de sec pentru Postul Paştelui, mai pot vedea 
prin satele noastre din Transilvania şi Banat, dar şi în cele 
din preajma Bucureştiului, focurile aprinse de locuitori, 
pentru a marca simbolic lupta oamenilor cu frigul iernii şi 
dorinţa lor ca mult râvnita primăvară să aducă iară 
verdele câmpurilor şi al pădurilor. Mese îmbelşugate 
marchează festiv evenimentul, iar petrecerile familiale 
reunesc membrii spițelor de neam sub acelaşi acoperiş. 


Dr. DOINA DASCĂLU IŞFĂNONI 

Strategii de vânătoare 
Mari prădători 
și prăzile lor 


tudiul comparativ efectuat de H. Kruuk şi M. lurner 

(1967) în Parcul Naţional Serengeti arată că leul 

(Panthera leo), ca şi pisica domestică, foloseşte 
mersul furişat şi se ascunde în cursul apropierii de pradă, 
asaltul final fiind de obicei scurt. Dacă prada nu este ajun- 
să din urmă pe o distanţă de cel mult 50-100 m, este 
abandonată. Prada este înhăţată de o latură a corpului sau 
de spate şi trasă în jos, cu labele înfipte în pieptul sau flan- 
cul şi spatele ei. Leyhausen accentuează că prada este 
totdeauna doborită, astfel încât ea cade spre atacant, nefi- 
ind niciodată proiectată în faţă de impactul corpului leului. 

Moartea se produce, de regulă, prin sufocare şi gâtul 
nu a fost frânt în nici unul din cele opt cazuri observate. 
Autorii citați sunt de părere că, în cursul vânătorii, nu 
survine nici un fel de cooperare organizată, nefiind vorba 
decât de faptul că un animal ia un avantaj înaintea altuia, 
în timpul desfăşurării cursei. 

F.C. Eloff (1964) a descris un comportament diferit la 
leii din Deşertul Kalahari care vânau antilope oryx (Oryx 
gazella). Două antilope oryx, proaspăt ucise, aveau 
coloana fracturată între ultima vertebră lombară şi prima 
vertebră sacrală, iar în cursul unei tentative nereuşite de 
capturare, un leu a fost văzut sărind pe şoldurile unui țap 
de oryx. În cazul ambelor animale ucise, fracturarea a fost 
descrisă ca fiind îndreptată în sus, nu în jos, cum ar fi fost 
de aşteptat dacă ea ar fi fost produsă de impactul corpului 
leului ce s-ar fi aruncat pe spatele lor. După Eloff, leii din 
Kalahari atacă în mod normal sărind pe părţile posterioare 
ale prăzii şi, cu o mişcare smucită îndreptată în sus, 
fracturează spatele victimei într-o zonă a coloanei 
vertebrale ce pare a fi mai vulnerabilă. 


K.G. Van Orsdol (1984) ne oferă informaţii mai recente. 
Prada leului include animale cântărind între 50 şi 500 kg, 
deşi el este şi un oportunist în materie de hrană, fiind 
cunoscut ca mâncător de rozătoare, iepuri de câmp, mici 
păsări şi reptile. In câmpiile deschise, unde posibilităţile de 
ascundere sunt rare, leii vânează mai ales noaptea, dar în 
zonele în care vegetaţia e relativ deasă vânătoarea poate 
surveni şi ziua. Masculii adulţi participă rareori la 
vânătoare, deoarece, probabil, coamele lor îi fac uşor 
vizibili. Când vânează în grup, leii stârnesc de obicei 
prada, apoi o încercuiesc parţial, tăindu-i posibilele căi de 
scăpare. Deşi leul poate atinge viteza de 58 km/oră, unele 
dintre prăzile sale pot înregistra viteze de peste 80 km/oră; 
de aceea, leii trebuie să folosească mersul furişat şi 
ascunderea pentru a se apropia de pradă până la distanța 
de cca 30 m. De la această distanţă, declanşează atacul 
asupra prăzii, pe care fie că o înşfacă, fie că o lovesc 
puternic în flanc, înainte ca aceasta să-i depăşească. O 
dată doborită pe sol, prada are puţine şanse să scape. 
Animalele mari sunt de obicei sufocate, fie printr-o 
muşcătură a gâtlejului, fie prin strângerea prelungită a 
botului. In mod curent, numai unul din patru lei finalizează 
cu succes vânătoarea. Când vânează, leii nu ţin seama de 
direcţia vântului, dar reuşesc mai frecvent când se apropie 
de pradă împotriva acestuia. Prada este consumată de 
obicei de toţi membrii grupului. Când leii se hrănesc în 
grup şi, mai ales, când carcasa prăzii e mică, încăierările 
sunt frecvente, dar de scurtă durată şi rănirile serioase 
survin extrem de rar. 

In ceea ce priveşte tigrul (Panthera tigris), G. Schaller 
(1967) a constatat că această specie prezintă tehnici de 
vânătoare foarte variate. Prada este doborită printr-un salt 
asupra oricărei părţi a corpului, de la grumaz până la 
trenul posterior, în funcţie de ocaziile ce se oferă. O dată 
doborită, prada este înşfăcată de gâtlej şi capul este ţinut 
lipit pe sol astfel încât animalul să nu se mai poată ridica. 
Tigrul aşteaptă apoi ca prada să moară, după cât se pare 
în urma strangulării. Nu se observă aproape nici o 
mişcare, nici a atacantului, nici a victimei, întreaga acţiune 
desfăşurându-se în aparenţă remarcabil de paşnic şi 
contrar credinţei larg răspândite conform căreia între 
ucigaş şi victimă ar avea loc o luptă violentă şi 
sângeroasă. 

După M. Sunguist (1984), tigrul vânează singur, 
căutând mai degrabă prada decât aşteptând-o la pândă. 
Un tigru parcurge de regulă 10-20 km în timpul unei nopţi 
de vânătoare. Tigrii nu-şi prind uşor prada şi, probabil, 
numai una din 10 sau 20 de încercări este încununată de 
succes. O dată localizată prada, tigrul se apropie cât mai 
mult de ea, folosind la maximum acoperirea. El trebuie să 
ajungă la o distanţă mai mică de 20 m pentru ca atacul 
final să reuşească. Apropierea se face extrem de prudent, 
tigrul plasând fiecare picior pe sol cu mare grijă şi 
oprindu-se din când în când pentru a evalua situaţia. In tot 
cursul acestei apropieri - care aminteşte vizibil mersul 


furişat al pisicii - tigrul adoptă o poziţie ghemuită sau 
semighemuită, cu capul uşor ridicat. In funcţie de distanţa 
şi poziţia prăzii, tigrul îşi cabrează corpul şi se aruncă 
brusc asupra victimei, străbătând distanţa ce-l separă de 
aceasta prin câteva salturi. Când are loc contactul cu 
victima, elanul atacului o poate dobori sau, dacă prada 
fuge, o lovitură cu unul din picioarele anterioare o poate 
dezechilibra, trântind-o la pământ. Atacul tigrului asupra 
prăzii este îndreptat fie lateral, fie asupra spatelui; el nu se 
lansează cu întregul corp în aer, nici nu sare pe pradă de 
la distanţă. In timp ce prinde victima în regiunea 
grumazului, a spatelui sau gâtului cu ghearele membrelor 
anterioare, membrele posterioare ale tigrului nu părăsesc 
solul, exact cum se întâmplă la pisică. In acest moment 
prada este dezechilibrată, dacă aceasta nu s-a întâmplat 
mai devreme în cursul atacului. O muşcătură în zona 
grumazului sau a gâtului poate fi aplicată în timpul primului 
contact sau în timp ce tigrul aruncă victima la pământ. 
Când prada cântăreşte mai mult decât jumătate din 
greutatea tigrului, este utilizată de obicei muşcătura la 
nivelul gâtlejului, moartea producându-se, foarte probabil, 
prin sufocare. Tigrul poate reţine prada înhăţată timp de 


câteva minute dupa moartea acesteia. Victimele sunt 
transportate în gură sau târîte într-un refugiu, unde începe 
consumarea lor. Un tigru poate mânca 20-30 kg carne 
într-o noapte, dar media mai multor zile de hrănire este de 
cca 15-18 kg. Tigrii stau în preajma prăzii ucise şi continuă 
să se hrănească periodic din ea până ce rămân doar 
pielea şi oasele; media perioadei de hrănire dintr-o pradă a 
fost, în Parcul Naţional Chitawan, de trei zile pentru fiecare 
ucidere. O tigroaică cu pui trebuie să ucidă mai des pentru 
a asigura hrana necesară; ea o face cam o dată la fiecare 
5-6 zile, însumând 60-70 animale anual în cazul unei 
femele cu doi pui, comparativ cu o prădare la fiecare 8 zile, 
ceea ce revine la 40-50 animale vânate pe an, în cazul 
unei femele din acelaşi biotop, dar care nu are pui de 
crescut. Un tigru mănâncă tot ce poate captura, dar 
regimul său alimentar include în cea mai mare parte 
mamifere ungulate mari - adulte, tinere sau vârstnice - în 
greutate de la 50 kg până la 200 kg. Prăzile tipice sunt 


sambarul (Cervus unicolor), cerbul axis (Axis axis), cerbul 
de mlaştină (Hydropotes inermis), cerbul roşu (Cervus 
elaphus), cerbul rusa (Cervus timorensis) şi porcii sălbatici. 
Ocazional, vânează prăzi foarte mari, cum ar fi viței de 
rinoceri sau elefanţi, bivoli de apă (Bubalus arnee), elani 
(Alces alces), gauri (Bos gaurus). 

Ghepardul (Acinonyx jubatus) - cunoscut ca fiind cel 
mai rapid mamifer, capabil să sprinteze cu o viteză de 96 
km/oră, dar numai pe o primă parte a distanţei pe care 
trebuie s-o parcurgă pentru a-şi ajunge prada - foloseşte o 
strategie de vânătoare diferită. In apropierea sa de pradă, 
ghepardul nu se bazează pe ascundere şi furişare, ci pe 
faptul că majoritatea animalelor nu o iau la fugă de îndată 
ce au observat prezenţa unui pericol potenţial. Ele intră în 
stare de alarmă, dar nu fug până când prădătorul nu 
ajunge la o anumită distanţă de fugă minimă. Această 
distanţă depinde de specie şi de adaptarea filogenetică a 
capacităţii de a răspunde sau nu în faţa unui atac iminent. 
Ea depinde de asemenea de viteza cu care se deplasează 
potenţialul duşman: cu cât acesta se mişcă mai încet, cu 
atât mai mult se reduce distanţa de fugă. Strategia de 
vânătoare a ghepardului foloseşte această ultimă 
particularitate: el nu face nici o încercare de a se ascunde, 
ci merge pur şi simplu spre pradă cu paşi normali şi pe 
deplin vizibil. In momentul în care rezistenţa psihică a 
prăzii cedează şi aceasta o ia la fugă, ghepardul se 
lansează imediat în faimosul său sprint. Urmărirea se 
poate desfăşura pe câteva sute de metri şi, dacă se 
termină cu succes, prada va fi doborită cu o lovitură a unei 
labe anterioare, apoi va fi prinsă şi muşcată de zona 
gâtlejului sau a botului. 

O altă caracteristică a comportamentului de vânătoare 
al ghepardului constă în aceea că el nu urmăreşte 
neapărat animalul de care reuşeşte să se apropie cel mai 
mult, ci pe acela care o ia primul la fugă şi, o dată începută 
urmărirea, el nu-şi abandonează prada aleasă şi nu 
deviază de la traseul urmăririi acesteia, chiar dacă alte 
animale din cârdul respectiv - de pildă, alte gazele 
Thomson (Gazella thomsoni) - se încrucişează, alergând 
şi ele, pe acest traseu. Parafrazând bine cunoscutul 
proverb, ghepardul pare să ştie că dacă fuge după două 
gazele nu va prinde nici una. Capacitatea de a se 
concentra asupra unei singure prăzi, chiar dacă în final nu 
va reuşi s-o prindă, este răspunsul adaptativ al 
prădătorului la comportamentul, de asemenea adaptativ, al 
cârduirii utilizat de speciile-pradă tocmai pentru a dispersa 
atenţia răpitorului. Precum se vede, nici adaptarea 
prădătorului, nici cea a prăzii nu este absolută, ci numai 
relativă, nu este perfectă, ci doar perfectibilă. 


Dr. MIHAIL COCIU 

GRIPA: NE AMENINȚĂ O PANDEMIE? 


Epidemia de gripă spaniolă din 1918 a făcut 20 de milioane de victime. Este posibil ca ea să revină? 
Da, spun specialiştii din lumea întreagă. Şi pentru a fabrica un vaccin eficient, ei au hotărît 
să cerceteze virusul pe cadravele conservate de frigul polar. 


prevenirea ei, ce a avut loc la sfârşitul anului trecut 

la Lisabona, Portugalia, a ridicat o problemă 
sanitară neliniştitoare: o pandemie la fel de ucigătoare ca 
aceea provocată de gripa spaniolă în 1918, când au murit 
20 milioane de oameni, poate să atingă Europa. Or, 
pentru a prepara un vaccin capabil să stăvilească o 
asemenea epidemie, ar trebui să se cunoască agentul 
infecțios al gripei spaniole, considerat de oamenii de 
ştiinţă ca fiind cel cu care se va asemui noul virus. 


"Hărţțuit” de circa 50 de ani 


Este inutil să menţionăm că dacă virusul ar “ataca” în 
acest moment, ne-am afla într-o situaţie deloc de invidiat, 
vaccinul actual din stoc neavând efecte asupra lui. Intr-ade- 
văr, pentru a putea fabrica un vaccin”, trebuie să cunoaş- 
tem “cartea de vizită” a virusului. 

Aşadar, mai multe echipe de cercetători din lume şi-au 
propus să rezolve această problemă. Ei au imaginat două 
situaţii: fie virusul este viu şi “hibernează” în țesuturile per- 
soanelor decedate din cauza gripei spaniole (cercetarea 
factorilor de virulență se face atunci pe virusul viu, care 
poate fi cultivat), fie este mort şi analizele vor fi realizate 
pornind de la elementul fundamental al virusului, adică aci- 
dul nucleic sau, mai corect, acidul ribonucleic. Acest RNA, 
care există în cantităţi infinitezimale, va trebui să fie multi- 
plicat prin tehnica de amplificare genică în lanţ. Apoi se va 
face decodarea informaţiei genetice, ceea ce va permite să 
se izoleze factorii de virulență. 

Cercetările privind virusul gripei spaniole au început în 
urmă cu circa 50 de ani. Trei specialişti americani, Ed 
Murray, Fred Davenport şi Maurice Hilleman, aterizează în 
septembrie 1950 în regiunea Nome din Alaska. Misiunea 
lor era aceea de a deshuma în cimitirele eschimoşilor morţii 
din timpul pandemiei de gripă spaniolă. Ei aveau acordul 
autorităţilor locale. Cu infinite precauţii, pentru a nu scăpa în 
natură un eventual virus gripal încă viu, deci susceptibil să 
declanşeze un dezastru asemănător cu cel din 1918, au 
prelevat țesuturile şi le-au introdus în conteinere umplute cu 
zăpadă carbonică. Acestea au fost expediate la Walter 
Reed Institute din Washington şi la Universitatea Harvard 
(Massachusetts) pentru analize. 

Examenele au constat în inocularea eşantioanelor de 
țesuturi, pe de-o parte, în ouă embrionate de găină, care 
reprezintă un teren favorabil multiplicării virusului, iar pe de 
altă parte la şobolani şi nevăstuici, pentru a pune în evi- 
denţă eventualele simptome ale gripei. Din nefericire, cer- 
cetătorii nu au reuşit în această acţiune. Ei nu au descoperit 
nici un virus gripal şi nici un alt agent patogen, cu excepţia 
stafilococilor aurii. Eşecul s-ar explica prin faptul că subsolul 
îngheţat permanent a suferit între 1918 şi 1950 variaţii de 
temperatură, care au contribuit la degradarea țesuturilor 

"Tehnica de vaccinare constă în inocularea populaţiei cu o formă 
atenuată a agentului infecțios, ce va declanşa un răspuns imuni- 
tar, deci fabricarea de anticorpi. Mai târziu, atunci când orga- 
nismul vaccinat va intra în contact cu “forma sălbatică” a virusului 
gripei, el işi va “reaminti” că dispune de armele necesare neutra- 
lizării intrusului, adică de anticorpi. 


cadavrelor şi la distrugerea virusului gripal. Cei trei 
specialişti americani au rămas însă convinşi că există şi 
cadavre congelate în bună stare în regiuni situate mai 
aproape de Polul Nord decât Nome. 


Grație unui institutor 


O a doua expediţie, dirijată de Kirsty Duncan, geograf 
climatolog la Universitatea Windsor (Ontario, Canada), şi 
aflată, actualmente, în stadiul preparativ, ne va aduce poate 
răspunsul. Folosindu-se de însemnările unui institutor, care 
a notat cu meticulozitate starea civilă a victimelor gripei 
spaniole, Kirsty Duncan a selecționat şapte mineri 
norvegieni, în vârstă de 20 de ani în momentul decesului, 
înhumați în cimitirul din Longyearbyen, capitala Arhipelagu- 
lui Svalbard, posesiune norvegiană în nord-estul Groenlan- 
dei. Aici, temperatura solului nu depăşeşete niciodată -1°C: 
țesuturile ar avea deci mari şanse să fie bine conservate. 

După ce a obţinut autorizaţiile necesare, atât de la 
familii, cât şi de la autorităţi, geografa şi-a propus să prele- 
veze țesuturile, care vor fi apoi încredințate unei echipe de 
virusologi experimentați. Studiile vor începe în circa şase 
luni. O a doua acţiune va consta în cercetarea secvențelor 
virusului în țesuturile victimelor gripei spaniole, conservate 
în formol, în parafină sau în preparate între lamă şi lamelă 
de sticlă şi destinate studiului microscopic. 

In prezent, prof. John Oxford, virusolog la Saint Bartho- 
lomew's Hospital din Londra, lucrează pe o colecţie de 16 
plămâni şi creiere de la pacienţi morţi de pneumonie virală 
sau encefalită letargică în urma pandemiei din 1918. Pe 
aceste eşantioane, conservate atunci, el şi-a propus să 
caute virusul gripei spaniole şi să verifice dacă nu cumva 
acesta a fost cauza encefalitei letargice. Rezultatele 
studiului vor fi cunoscute, se speră, peste trei ani. Până 
atunci, o sabie a lui Damocles va sta suspendată deasupra 
umanităţii. Există, într-adevăr, puţine şanse ca să se afle 
factorii care au făcut ca virusul gripei spaniole să fie extrem 
de virulent. Or, fără cunoaşterea acestora, este imposibilă 
detectarea precoce a viitorului virus ucigaș şi, în consecinţă, 
prepararea unui vaccin. 

FRACTURI: PANSAMENT CU DNA 


În fiecare an mii de persoane suferă de fracturi osoase, unele dintre acestea nevindecându-se perfect. 


oate fi favorizată cicatrizarea 
P oaselor? lată întrebarea pe 
care şi-au pus-o Jeffrey Bona- 
dio şi colegii săi de ia Universitatea 
din Michigan. Ei au imaginat o me- 
todă ingenioasă ce a constat în apli- 
carea, la şobolan, pe oase secţionate, 
a unui pansament constituit dintr-un 
burete natural îmbibat cu acid dezoxi- 
ribonucleic. O cicatrizare osoasă per- 
fectă a fost obţinută în numai câteva 
săptămâni. 
Proteinele morfogenezei 
osoase 


La organismele superioare, oase- 
le îndeplinesc două funcţii fiziologice: 
o funcţie de susţinere şi protejare a 
organelor vitale, graţie rezistenţei şi 
solidităţii lor, şi o funcţie metabolică. 
In cursul dezvoltării sale normale, osul 
este remodelat în mod constant. 
Acest lucru îl realizează două tipuri de 
celule: osteoclastele, care îl distrug, şi 
osteoblastele, care îl construiesc. 

În 1965, M.R. Urist a arătat că, la 
animal, implantarea unui os demi- 
neralizat într-un loc nescheletic (abdo- 
men sau muşchi) declanşează osteo- 
geneza (osificarea). Acest proces 

este controlat de proteinele numite 
bone morphogenetic proteins sau 
BMP (proteinele morfogenezei 
osoase). 

Cum se consolidează osul după o 
fractură? Proteinele BMP prezente în 
oase declanşează proliferarea celu- 
lelor ce pot să dea naştere la populații 
celulare diferite. După diferențiere, 
sub acțiunea BMP, osteoblastele 
prezente în apropierea fracturii sinte- 
tizează o proteină: colagenul. Ele 
aderă la fibrele existente şi continuă 
producerea de colagen a cărui mine- 
ralizare va da osul nou. 

Pentru a testa acţiunea acestor 
proteine osoase, ele au fost purificate, 
apoi asociate cu un suport ce le prote- 
jează şi care serveşte, de asemenea, 
ca germen pentru consolidarea osului 
nou format. Astfel, efectul unei pro- 
teine osoase, şi anume BMP-2 (pro- 
dusă prin recombinare genetică), a 
fost evaluat la femure de şobolan 
fracturate. Într-adevăr, la examenul 
radiologic s-a observat că BMP-2, 
asociată cu o matrice de colagen, uti- 
lizată ca suport, a contribuit la 
creşterea semnificativă a construcţiei 
osoase. Mai mult, testele mecanice au 

arătat o perfectă “sudură” între 
capetele osului fracturat şi osul nou for- 
mat. La babuin, animal mai apropiat 
omului decât şobolanul sau şoarecele, 
cercetările realizate cu BMP, asociate 
cu colagen, au demonstrat, la rândul 
lor, o perfectă cicatrizare a osului 
secționat. 

Până astăzi toate studiile efectuate 
cu BMP aveau nevoie de mari cantităţi 
de. proteine purificate, extrem de 
costisitoare. In plus, acestea sunt 
foarte rapid degradate de enzime. 
Astfel, durata de viaţă a proteinelor 
folosite direct nu este decât de 90 de 
secunde, ceea ce le limitează acţiu- 
nea. Pe de altă parte, utilizarea unor 
doze forte poate fi toxică. 


Un burete pansament 


Pentru a atenua aceste inconve- 
niente, J. Bonadio şi colaboratorii săi 
au avut ideea de a testa nu proteinele 
BMP purificate, ci direct DNA-ul ce 
codifică pentru una dintre acestea, 
BMP-4. Ei au extras 5 mm de os de la 
15 şobolani. Intr-unul din cazuri s-au 
folosit bucăţi de burete natural 
îmbibate cu colagen şi DNA ce codifi- 
ca pentru BMP-4. In alte cazuri, s-a 
mai adăugat, de asemenea, un frag- 
ment de DNA codificând pentru un 
hormon ce reglează metabolismul 
osos. Aceşti bureţi au fost implantaţi 
în locul în care lipsea osul. Rezultatul 
a fost stupefiant: nouă săptămâni 
erau suficiente pentru a se obţine o 
cicatrizare osoasă perfectă, iar atunci 
când s-au asociat cele două frag- 
mente de DNA, timpul de consolidare 
s-a redus la jumătate. 

O astfel de administrare locală a 
DNA ce codifică pentru proteinele partici- 
pante la formarea osoasă le protejează 
pe acestea de distrugere. BMP-4 este 
produsă de celulele pielii (fibroblaste) 
prezente în mare cantitate în apropierea 
unei răni. Mecanismele de protecţie 
intemă a acestor celule evită degradarea 
prea rapidă a BMP produse. Apoi, cum 
producerea de proteine este lentă, orga- 
nismul nu mai primeşte doze crescute 
de BMP, ceea ce înlătură orice toxicitate. 

Această metodă de accelerare a 
cicatrizării osoase, care, se speră, va fi 
în curând testată şi la om, va deschide 
noi orizonturi în chirurgia ortopedică. 

După o fractură, proteinele BMP activează mecanismele formării osoase, provocând prolife- 
rarea şi diferenţierea celulelor suşe în osteoblaste. Acestea migrează spre matricea de cola- 
gen de care aderă şi sintetizează colagen, care, prin mineralizare, formează osul. Veritabile 
uzine cu BMP, celulele gazde în contact cu un burete îmbibat cu DNA codificând pentru o 
BMP favorizează consolidarea fracturilor osoase. 

Experimentul pe animale - 
o necesitate absoluta? 


Utilizarea animalelor pentru a dobândi informaţii privind 
structura corpului, cauzele diferitelor boli sau transformările 
determinate de moartea organismului are o istorie îndelungată. 
Cel mai vechi concept cu privire la experimente medicale 
standard e cuprins în Corpus Hippocraticum şi conţine descrieri 
ale protocoalelor experimentale, în special de anatomie şi 
fiziologie, efectuate pe porci. Incă din secolul al XVIII-lea au fost 
puse în discuţie problemele legate de reducerea numărului 
animalelor de experienţă, în special din raţiuni umanitare. 

Conceptul celor “3R” - Replacement, Reduction and 
Refinement -, formulat de Russell şi Burch (Anglia, 1959), a avut 
ca punct de plecare tratamentul uman al animalelor. 


roblema nu e “pot ele gândi”, 
jad nici “pot ele comunica”, ci “pot 
ele suferi?”. In ceea ce priveş- 
te suferinţa animalelor, Russel! şi 
Burch fac distincţia între suferinţa 
directă, ca o consecinţă inerentă a 
procedurii experimentale întrebuința- 
te, şi suferința provocată de efectele 
produsului inoculat, de doză, de tim- 
pul de experimentare şi de parametrul 
de evaluare utilizat (letalitate, sân- 
gerare totală sau parţială repetată). 

Se pune problema identificării căi- 
lor posibile care să diminueze, sau 
chiar să anuleze suferinţa animalelor. 
Conceptul propune 3 direcţii posibile: 

e Replacement - se referă la 
substituirea animalelor vii, în 
experimentele toxicologice şi cele 
biomedicale, cu sisteme alternative 
(culturi celulare sau celule separate 
de origine umană şi/sau animală, 
utilizarea organelor prelevate de la 
animale sacrificate în abatoare, 
fragmente de ţesut, obţinute în urma 
unor intervenţii chirugicale sau 
proceduri biopsice, ouă embrionate, 
protozoare, bacterii, levuri). 

e Reduction - presupune reduce- 
rea numărului de animale utilizate 
într-un tip de experiment pentru a ob- 
ține o informaţie de o anumită precizie. 


e Refinement - implică o minimi- 
zare a incidenţei şi severității proce- 
durilor aplicate la animalele care totuşi 
vor fi folosite pentru a obţine rezultate 
cu un grad mai mare de siguranţă. 


Acolo unde înlocuirea totală a 


* animalelor nu este încă acceptată, 


se solicită utilizarea speciilor cu sen- 
sibilitate neurofiziologică cât mai 


redusă, în număr cât mai mic, cu 
proceduri cât mai puţin traumatizan- 
te, bineînţeles, procedee care să asi- 
gure menţinerea calităţii ştiinţifice a 
cercetării, în acord cu respectarea 
principiilor etice. 

Conceptul “R-R-R” este în prezent 
baza legislaţiei europene a 
experimentării pe animale. In cadrul 
Comunităţii Europene a luat fiinţă - 
Consiliul Convenţiei europene pentru 
protecţia animalelor vertebrate utilizate 
în experimente şi alte scopuri ştiinţifice 
(de exemplu, în educaţie). 

Directiva '86 (609) EEC, aprobată 
de Consiliu, stipulează în art. 7: 

e experimentele să fie efectuate 
numai de persoane competente, 
autorizate, sau sub directa lor res- 
ponsabilitate, dacă proiectele ştiințifi- 
ce sunt în acord cu procedurile 
legislaţiei naţionale; 

@ nu e obligatoriu să se testeze 
pe animale dacă există o altă meto- 
dă ştiinţifică, satisfăcătoare şi practic 
disponibilă, pentru a obţine rezul- 
tatele prezumate; 


e când se stabileşte un design 
experimental in vivo, să se discearnă 
cu grijă alegerea speciilor, a unui 
număr cât mai mare de animale şi a 
unor proceduri care să determine un 
stres minim şi suferință de cât mai 
scurtă durată. 


Deocamdată sunt cerințe legale 
la nivel comunitar, care formal nu 
sunt obligatorii, dar care au drept 
scop schimbarea de atitudini şi prac- 
tici la nivelul comunităţilor ştiinţifice şi 
industriale şi implică intensificarea 
eforturilor pentru dezvoltarea, eva- 


luarea şi acceptarea metodelor şi 
strategiilor care ar putea reduce, 
optimiza sau chiar înlocui expe- 
rimentele pe animale de laborator. 

Un nou domeniu de cercetare în 
plină ascensiune - toxicologia in vitro - 
are ca obiective principale pro- 
movarea unor sisteme de screening 
pentru detectarea agenţilor cu poten- 
tial toxic şi conceperea metodelor 
experimentale pentru elucidarea 
mecanismelor toxice la nivel 
celular/molecular, stabilirea potenţei 
farmacologice a unui produs etc. 

Progresele testării in vitro a toxi- 
cităţii generale (acute, sistemice), în 
special, depind de dezvoltarea unor 
metodologii simple, economice, sen- 
sibile, rapide, cu valoare comple- 
mentară sau chiar alternativă 
testărilor in vivo. 

Activitatea se desfăşoară în 
cadrul unor programe internaţionale 
la care participă numeroase organis- 
me naţionale şi ale Uniunii Europene 
(FRAME - Fundation for Replace- 
ment of Animals in Medical Experi- 
ments - Marea Britanie; ERGATT - 
European Research Group for Alter- 
natives in Toxicity Testing; CAAT - 
Johns Hopkins Center for Alterna- 
tives to Animal Testing - SUA; SDA- 
CTFA - Soap and Detergent Asso- 
ciation and Cosmetic Toiletry and 
Fragrance Association - SUA; Swe- 
dish Foundation for Research with- 
out Animal Experiments - Suedia; 
RIVM - National Institute of Public 
Health and Environmental Protection- 
Olanda etc.). 

Eforturile de cercetare de peste 
10 ani în cadrul Programului MEIC 
(program de evaluare a citotoxicității 
acute desfăşurat de 33 de labora- 
toare) au ca rezultat un volum consi- 
derabil de date privind metodele 
alternative testării in vivo, pentru 
categorii largi de produse: farmace- 
utice, pesticide, solvenţi, aditivi 
alimentari etc. şi, mai recent, pentru 
produse de origine biologică. 

Rezoluţia Consiliului European şi a 
reprezentanţilor guvernelor țărilor 
membre din februarie 1993 stabileşte 
strategia la nivel comunitar privind 
reducerea cu 50% a animalelor 
utilizate în experimente până în anul 
2000 (se estimează că peste 10 
milioane de animale sunt anual utiliza- 
te numai în producţia şi controlul de 
calitate al vaccinurilor). Totodată, a 
fost înfiinţat un centru european - 
ECVAM - European Center for the 
Validation of Alternative Methods - 
JRC - Environment Institute - Ispra, 
Italia), pentru a coordona şi valida teh- 
nicile alternative, tehnici care să fur- 
nizeze acelaşi nivel de informaţie ca 

acela obţinut în testele in vivo sau cu 
valoare complementară în creşterea 
valorii predictive a riscului pentru om. 

Pe lângă promovarea metodelor 
alternative în baza conceptului “R-R- 
R”, ECVAM organizează simpozioa- 
ne, congrese, asigură finanţarea 
pentru elaborarea şi validarea 
metodelor, precum şi managementul 
în organizarea studiilor de evaluare a 
relevanţei şi acurateţei pentru 
anumite teste sau strategii de 
testare, coordonează colaborarea 
între laboratoare, constituie o verigă 
de comunicare cu alte servicii ale 
Comisiei Europene, cu autorităţile 
ştiinţifice din ţările membre, cu 
numeroase fundaţii, trusturi indus- 
triale sau companii farmaceutice 
(RIVM, ZEBET, Sandoz, 
Bayer...), inclusiv pentru 
suport financiar. 

Organizaţia Mondială a 
Sănătăţii poate efectiv influenţa 
utilizarea mai raţională a ani- 
malelor în testele toxicologice, 
în producţia şi controlul numă- 
rului de produse de origine bio- 
logică, ținând cont că, pentru 
orice produs de uz uman, 
animal sau care poate influența 
un ecosistem, sunt necesare 
proceduri valide pentru a ne 
asigura de eficacitatea lor şi de 
absenţa riscului. 

OMS susţine conceptul 
înlocuirii metodelor in vivo cu 
metode in vitro, luând în consi- 
derare rezultatele cercetărilor 
din ultimul deceniu şi are 
iniţiative în cel puţin trei direcţii: 

e revizuirea regulată a 
necesităților de producţie şi a 
metodelor de testare; 

e facilitarea introducerii 
testelor in vitro, unde este 
posibil; 

e promovarea utilizării 
liniilor celulare continue, în locul 
culturilor primare, pentru determinări 
citotoxicologice şi ca substrat pentru 
producţia şi controlul unor vaccinuri. 

Pentru aceasta OMS numeşte 
periodic un comitet de experţi pivind 
standardizarea pentru produse 
biologice, care aprobă necesităţile şi 
stabileşte standardele internaţionale, 
reagenţii de referinţă, procedurile 
standard. 

Desfăşurarea recentă a celui 
de-al 2-lea Congres internaţional 
pentru metode alternative şi utiliza- 

rea animalelor în cercetarea ştiinţifi- 
că, octombrie 1996, Utrecht-Olanda, 
a evidenţiat necesitatea unui forum 
oficial pentru protecţia animalelor la 
nivel internaţional, care să supervi- 


zeze necesitatea pentru noi pro- 
grame de testare toxicologică, care 
să aibă acordul organizaţiilor ştiinţi- 
fice specializate în promovarea şi 
dezvoltarea metodelor alternative. 
Deocamdată, în numeroase ţări, 
testele pe animale rămân încă obli- 
gatorii în analiza riscului toxicologic - 
în ciuda a numeroase argumente pri- 
vind valoarea de extrapolare a rezulta- 
telor în predicția riscului la om. Există 
o imensă inerție, chiar din partea unor 
specialişti, care face dificilă implemen- 
tarea unor alternative experimentale 
valide. Organismele naţionale pentru 
omologarea produselor sau de 
acordare a licenţei, inclusiv Farmaco- 
peea europeană nu au formal obligaţia 
de a modifica design-ul experimental 


in vivo sau pentru a introduce metode 
alternative la nivel minimal, mai ales 
pentru produse de uz uman şi vete- 
rinar (pentru pesticide, solvenţi, cos- 
metice se mai admit teste “non- 
animal”, deşi s-ar putea argumenta că 
produsele respective n-ar fi compe- 
titive comercial). 

Pharmagene este prima com- 
panie farmaceutică care utilizează 
numai ţesuturi de origine umană în 
descoperirea de noi produse tera- 
peutice. Bănci specializate de 
țesuturi şi linii celulare de origine 
umană - avizate de OMS - furni- 
zează materialul necesar laboratoa- 
relor interesate (linii celulare strict 
controlate genetic şi pentru absenţa 
agenţilor infecţioşi). 


Pentru categorii speciale de 
produse chimice, toxine biologice, 
hormoni (de exemplu somatropina - 
hormon de creştere, produs prin 
tehnologia DNA recombinat), este 
posibilă azi înlocuirea testării in vivo 
cu metode fizico-chimice (HPLC - 
cromatografia în strat lichid de înaltă 
performanţă sau spectrometria de 
masă). Imunodetecţia toxinelor bac- 
teriene şi a anatoxinelor prin metode 
simple - tip ELISA - se aplică atât 
pentru identificarea activităţii biolo- 
gice pe culturi celulare, ca alternativă 
a testării in vivo, cât şi ca mijloc de a 
cuantifica răspunsul în anticorpi la 
vaccinare (de exemplu, cu anatoxină 
difterică, tetanică, în testele de 
screening). Testarea pirogenilor, atât 
de necesară pentru numărul de 
produse de uz terapeutic, 
clasic efectuată pe ansa 
ligaturată la iepure, se poate 
efectua cu mare acuratețe prin 
metoda LAL - Limulus 
amoebocyte Iyzate. 

In plus, numeroase tipuri de 
testări ce aveau ca parametru 
de evaluare letalitatea, efec- 
tuate pe un lot mare de ani- 
male, pot fi înlocuite cu metode 
ce utilizează un număr de 4-5 
ori mai redus, combinate cu 
teste pe culturi celulare şi care 
folosesc pentru analiză probe 
de sânge, fără sacrificarea 
animalelor. 

Analizele in vitro derivă din 
studii prin care se obţin infor- 
maţii privind relaţia structură 
moleculară - activitate biologică 
şi care fac posibilă modelarea 
predictivă computerizată a pro- 
ceselor biologice şi biokinetice 
în sensul minimizării acţiunii 
toxice şi optimizării acţiunii bio- 
logice propuse şi, în conjuncţie 
cu acestea, se poate îmbună- 
tăţi baza de date ştiinţifice în 
aprecierea riscului pentru om. 

În concluzie: 


e utilizarea animalelor în cer- 
cetarea toxicologică şi biomedicală 
implică opţiuni umanitare, econo- 
mice, cu numeroase impedimente de 
extrapolare la om; 


e toxicologia in vitro oferă nu 
numai posibilitatea unor căi comple- 
mentare alternative pentru optimizarea 
predicţiei toxicității pentru om şi lumea 
vie, ci şi oportunitatea asupra inves- 
tigaţiilor mecanismelor la nivel celular 
şi molecular. 


Biolog IOANA IONIȚĂ, 
Centrul de Cercetări Ştiinţifice 
Medico-Militare 

LIMITAREA AGRESIVITĂȚII 
PRIN MITURI ȘI RITUALURI 


Dansul executat de cortegiul lui Dionysos. 

rin tradiţiile mitologico-rituale natura indică 
p pseudospeciilor umane modele optime de 

comportament necesare supraviețuirii (...). 
Toate normele comportamentale pe care omul le 
moşteneşte au fost modelate de selecție în cursul 
filogenezei, astfel încât să fie completate de tradiția 
culturală (după K. Lorenz). 

În acest fel tradițiile mitologico-rituale dau un sens 
profund vieții, permițând înscrierea individului într-un cod 
cultural cognitiv specific şi activ care creează o 
continuitate în timp şi spaţiu, iar integrarea psihică a 
culturii din partea fiecărui membru al colectivităţii se 
realizează conform identităţii de sine, a locului său în 
succesiunea generaţiilor. 

De aceea este firesc faptul că, de la primii paşi, 
gândirea raţională pare a reveni la mit. In mit planurile 
se confundă în ambiguitate. Dar logica mitului se bizuie 
tocmai pe această ambiguitate; pentru că în spatele 
naturii, a “văzutului” se constituie un fundal invizibil, o 
realitate mai adevărată, secretă şi ascunsă, care se 
revelează sufletului care o trăieşte în diverse acte 
simbolice, ritualice. 

Prin mituri şi ritualuri, individul călătoreşte pe drumul 
misterelor, în lumea de dincolo, înspre “timpul sacru”, la 
capătul căruia el obţine ultimul grad al iniţierii, pentru că, 
după cum afirma Mircea Eliade, “după întrupare, 
individul poartă în sine, într-un fel foarte concret, 
informaţia astrală pe care a primit-o la trecerea 
planetară sub forma de destin stelar”. 

Ca şi Aristotel în tragediile greceşti, Freud a atribuit 
psihanalizei un rol cathartic, de purgatoriu al emoţiilor. 
Dar cu mult înainte de Freud şi de psihanaliză, oamenii 
au înţeles ce “forţe” incendiare şi greu controlabile se 
adăpostesc uneori în ei, în fiinţa lor profundă. Conform 
modelului propus de Jung, aceste “forțe” există 


independent de conştiinţă şi se manifestă autonom, iar 
analiza diverselor forme de manifestare pare să 
demonstreze că acestea sunt specifice existenţei 
umane, fie că se numesc energii sau libidou în sens 
psihologic, agresivitate din punct de vedere etologic sau 
violenţă în sensul sociologiei actuale. 

Orice societate, pentru a funcţiona bine, cere din 
partea membrilor săi un efort de “deturnare” a pulsiunilor 
în afara normei şi o anumită toleranţă la frustrarea 
rezultată. Fiecare civilizaţie are problemele ei, însă 
unele au metode mai bune decât altele pentru a le evita. 
Din această cauză, societăţile au instituit “supape” de 
siguranță pentru anumite evenimente special 
programate în care normele sunt răsturnate ritual, 
permiţând individului să-şi refuleze agresivitatea 
acumulată. Aceste energii se descătuşează în forme 
acceptabile social, care creează posibilitatea de 
diminuare a cenzurilor şi a autocontrolului impuse 
individului de normele sociale convenţionale, “nimic nu 
este mai puternic decât normele şi nimic nu este mai 
slab şi oprimat decât omul lipsit de individualitate şi 
strivit sub povara normelor” (|. P. Culianu). 

De aceea, sărbătorile, ritualurile, carnavalurile permit 
violenţei să se exteriorizeze într-un cadru bine definit. 
Calmarea agresivităţii, după cum ne mărturiseşte |. Eibl 
Eibesfeldt, este o sarcină centrală a ritualurilor sociale. 

Ritualul - expresie a inconştientului colectiv - 
reprezintă, în accepţia lui C.G. Jung, un mod de a efec- 
tua experienţa “arhetipurilor”, de a se menţine în contact 
cu “sinele grupului”, ca şi în ştiinţa transpersonală 
constituită la nivelul memoriei culturale. 

Coeziunea grupului are la bază însuşi libidoul, iar 
modul în care se împlineşte funcţia libidoului este cel al 
sugestiei hipnotice a grupului asupra individului. Hipnoza 
colectivă acţionează asupra individului, care regresează 
psihic în faza instinctuală, unde dobândeşte o anumită 
libertate faţă de normele şi constrângerile sociale. Indi- 
vidul - masa - capătă doar prin simplul fapt al numărului 
un sentiment de putere invincibilă, aceasta îi permite să 
cedeze instinctelor pe care şi le-ar fi înfrânat cu ne- 
cesitate, dar ar fi rămas singur, după cum susţine cunos- 
cutul specialist în psihologia mulțimilor Gustave Le Bon. 

Graţie acestor ritualuri, violenţa îşi menţine rolul său 
de “elan vital”. Violenţa în sine nu este nici bună, nici 
rea. Asemenea zeului Janus, posedă două feţe: prima 
jovială şi senină, care apare la sărbătorile şi întrecerile 
cavalerești, iar a doua amenințătoare şi brutală, pe care 
o întâlnim în toate situaţiile distructive, autodistructive, 
cât şi cele care presupun un grad mare de risc 
(toxicomania, alcoolismul etc.) 

Violenţa, prin complexitatea sa, prin natura sa 
ambivalentă, seamănă cu sacrul. Aceeaşi mişcare care 


O CC. 


cuprinde în sine forțele sacrului, deopotrivă asociate şi 
opuse, “viaţă” şi “moarte”, “Eros” şi “Thanatos”. 
Obiectele de cult utilizate conform anumitor reguli sunt 
considerate ca atrăgătoare şi aducătoare de noroc şi de 
generozitate din partea zeilor - pentru violenţă este la 
fel: exprimată într-un cadru adecvat, ne protejează 
existenţa, rolul ei fiind de autoconservare. Dar atunci 
când forțele interioare ne copleşesc, devenim 
neajutoraţi şi perspectiva distructivă nu întârzie să se 
dezvăluie. 

Societăţile tradiţionale au putut să-şi integreze, prin 
mituri şi ritualuri, agresivitatea şi s-o stăpânească. Atât 
Freud, cât şi Reich susţin că înaintaşii noştri ştiau că 
reprimarea ei în permanenţă, fără a-i acorda momente 
de manifestare, poate conduce la tot ce-i mai rău. Când 
societatea pierde capacitatea de a integra violenţa, riscă 
să fie copleşită de ea... 

Astfel pentru a se elibera de energiile lor emoţionale 
vechii greci apelau la tragedii (spectacole cu mare priză 
în acea epocă), unde puteau să admire eroi ca Oedip, 
Oreste, Antigona..., să se identifice cu ei, fără a se simţi 
culpabili, să se lupte şi să cucerească fantasmele lor 
cele mai invincibile - incestul, moartea etc. In acest mod 
ei au conştientizat că fiecare individ este prada acestor 
dorinţe de o violenţă asemănătoare, dar fără a mai simţi 
nevoia să le experimenteze în realitate. 

Foarte cunoscute sunt şi carnavalurile de care 
înaintaşii noştri se foloseau pentru a nega legea 
diferenţelor sexuale. Bărbaţii se deghizau în femei şi 
invers - un bun subterfugiu pentru satisfacerea 
pulsiunilor bisexuale care se ascund în fiecare. In 
vechile ritualuri arhaice se confecţionează un manechin 
- echivalentul ţapului ispăşitor - care este judecat de un 
tribunal popular, apoi bătut şi ars pe rug. Este o foarte 
bună modalitate de exprimare a instinctelor agresive şi 
ucigaşe. 

Începând de la Pisistrate, se celebrau la Atena 
sărbătorile rustice în cinstea lui Dionysos. Un cortegiu 
plimba în procesiune un phallos de dimensiuni uriaşe pe 
fond muzical, ceremonie arhaică cunoscută în toată 
lumea, phallophoria a precedat cultul lui Dionysos. Alte 
ritualuri comportau întreceri şi concursuri, dar şi parade 
de măşti ori de alte personaje deghizate în animale. 


ALEGERILE ELECTORALE 
UN RITUAL LAIC MODERN 


Graţie lor fiecare formulează o alegere. Este 
important să educi copiii în spirit civic şi să-i faci să 
înţeleagă că votul nu este o simplă corvoadă, ci un act 
etic care conferă tuturor cetăţenilor o parte din putere 
fără a recurge la armă. 

Deplasarea la urne este un gest esenţial, care 
poate fi asimilat printr-un simplu automatism, 
neexercitând nici un efort psihic. Fără îndoială că 
alegerile şi-au pierdut mult din valoarea lor de ritual. 

Caracterul crucial al desemnării legale a 
reprezentanţilor unei colectivităţi este mai perceptibil în 
dictatură; nici un despot nu are nimic de-a face cu 
binele oamenilor. Atunci când violenţa arbitrară este 
exercitată de unul singur asupra tuturor, libertatea 
dispare. 


Menade dansând. 


Aceste serbări l-au precedat pe Dionysos, dar se poate 
anticipa modul în care a sosit zeul vinului şi al viţei-de- 
vie în fruntea cortegiului de măşti. 

În evul mediu trebuie amintită sărbătoarea nebunilor, 
care reprezenta o “răsturnare a lumii în oglindă”, o 
imagine inversă a ordinii în timpul căreia fiecare renunţa 
la bunul simţ, dând frâu liber instinctelor şi dorințelor 
secrete şi ascunse. In aceeaşi ordine de idei, nebunul 
regelui în Renaștere reprezenta imaginea inversă a 
regelui, care era normal. 

Cu prilejul acestor sărbători se bea şi se mânca 
exagerat pentru a se compensa exigenţele pulsiunilor 
orale pentru tot anul. Toate aceste ceremonii pot fi în 
acelaşi timp ritualuri de eliberare a violenţei originare, 
conducând la o exprimare liberă a pasiunilor sexuale. 

În “Mitul hoardei sălbatice”, tată! violent şi abuziv, 
posesor al tuturor femeilor, este omorit de fiii săi. 
Culpabili, ei se detaşează de crimă şi dictează regulile şi 
legile pacifiste pentru a le permite să trăiască împreună. 
lar în situaţiile în care modelele parentale se prăbuşesc 
devine mai dificilă “omorîrea tatălui”. Cum să conteşti 
taţii fragili sau inexistenţi? Atât contestaţia, cât şi 
conflictul sunt elemente importante în constituirea 
identităţii proprii. A omori simbolic tatăl este inversul 
unei morţi reale. 

Dar civilizaţia noastră pare să-l fi uitat pe Dionysos. 
Noi, de-a lungul istoriei, am încetat de a mai inventa 
ritualuri pentru a ne exprima şi defula violenţa. Când 
simbolul dispare, realul invadează tot spaţiul. Din acest 
motiv, asistăm în ultimii ani la o continuă “alienare” a 
omului față de destinul său fundamental. Riturile şi 
miturile tradiţionale nu mai reuşesc să-şi îndeplinească 
funcţia integratoare şi compensatoare în Occidentul 
secularizat. 

Omul rupt de tot ceea ce-l transcende este singur şi 
neajutorat în faţa forţelor oarbe ale instinctelor şi 
violenţei. De aceea, adevărata revoluţie care trebuie 
realizată este descoperirea trecutului, ca prezenţă 
activă, redescoperirea sacrului. 


MIHAELA STERIAN 

unoasterea atitudinii fața de sine 


Trăiţi în acord cu dv. înşivă, vă simțiţi împlinit? Pentru a vă ajuta să aflaţi acest lucru, vă propunem 
un mic examen de conştiinţă. Fiecare întrebare are trei variante de răspuns posibile. Alegeţi litera 
a, b sau c, care se află plasată în faţa răspunsului ce se potriveşte cel mai bine cu modul dv. de a 
gândi şi bifaţi-o în căsuţa din dreptul ei. Alegeţi răspunsul rapid, potrivit primului gând care vă vine. 
Alegerile spontane sunt în general mai relevante decât cele asupra cărora meditaţi îndelung. 


l Regretați că în dragoste, 
e de cele mai multe ori, nu ați 
cedat ispitei? 
O a) frecvent 
O b) uneori 
O c) niciodată. 
2 Dorind foarte SA un 
e lucru, vă dispare dorința în 
momentul când îl obţineţi? 
O a)nu 
O b) uneori 
O c) da, în general. 
3 In perioada adolescenței ați 
e avut conflicte cu părinții? 
O a) da, şi încă foarte serioase 
şi persistente 
O b) nu, n-am avut conflicte 
serioase 
g c) câteva conflicte trecătoare. 
Care dintre următoarele 
e remarci credeţi că vi se 
potriveşte cel mai bine? 
O a) soarta mă avantajează 
O b) soarta este oarbă faţă de 
mine 
Oc) mă resemnez în faţa 
destinului. 
Dacă în visele dv. vă apar 
e animale, cum vi se 
prezintă ele? 
g a) sunt prietenoase 
O b) sunt bizare și amenințătoare 
A b)c) nu visez animale. 
Sincer, la dv. gelozia este 
e un sentiment puternic? 
g a) nu 
O b) îmi pun şi eu întrebarea 
O c) da. 
7 Suferiţi uneori de o amne- 
e zie persistentă şi inexpli- 
cabilă atunci când trebuie să vă 
reamintiţi ceva important? 
O a) cu regularitate 
O b) niciodată 
O c) când sunt obosit. 
8 Ați avut vreodată dorința 
e de a vă face psiholog? 
g a) vreau să rămân ceea ce 
sunt 
I b) da, cu titlu de curiozitate 
O c) mă încearcă dorinţa unei 
astfel de profesii. 
9 Ce credeţi despre fidelita- 
e tea conjugală? 
g a) este un mit abstract 
O b) fidelitatea hrăneşte 
dragostea 


I c) este o chestiune de tem- 

perament. 

] Postul pe care îl ocupați 
e corespunde calităților dv.? 

g a) da 

O b) îmi este inferior 

g c) îmi este superior. 

l Ați fost tentat de a încerca 

e să vă retrageți departe de 

lume? 

g a) mă gândesc uneori, dar 

alung această tentaţie 

O b) niciodată 

O c) ideea de a mă retrage într-o 

zi îmi permite să rezist. 

] „Avem parte de ceea ce 
e merităm.“ Această afir- 

maţie vi se pare: 

O a) perfect adevărată 

O b) câteodată adevărată 

I c) falsă. 

l Înainte da a adormi, ce 
e gânduri aveți în general? 

g a) înfricoşătoare 

I b) euforice 

g c) variabile. 

4 Care este tonalitatea 
e afectivă a primelor amin- 

tiri din copilărie? 

O a) neutră 

O b) de mânie 

O c) de bucurie. 

3 5 Cum vă apreciaţi cartierul 
e în care locuiţi? 

g a) îmi place mult 

O b) mă obişnuiesc cu el puţin 

câte puţin 

O c) nu cred că aş putea trăi în 

altă parte. 

l „O viață reuşită este un 
evis de copil realizat la 

maturitate.“ Această afirmaţie vi 

se pare: 

O a) realizabilă prin voință 

I b) greu de realizat 

I c) imposibil de realizat. 

] Fără un trecut favorabil 
e viața este mohorită, sum- 

bră, fără un viitor luminos. 

Aceasta este şi opinia dv.? 

g a) viața este frumoasă în 

toate felurile 

I b) nu am nici o opinie 

O c) este foarte adevărat. 


18 Credeţi că persoanele 

e foarte mici (de statură) 

sau foarte înalte suferă şi din 

această cauză comportamentul 

lor exprimă multă agresivitate? 

I a) sunt convins 

I b) gândesc contrariul 

O c) aceasta n-ar trebui să aibă 

influenţă asupra comporta- 

mentului lor. 

19 Din punct de vedere inte- 
e lectual, vă consideraţi, în 

general, ca fiind: 

O a) favorizat de energia, de 

rapiditatea cu care gândiţi 

O b) într-o situaţie de mijloc 

O c) defavorizat de o certă în- 

cetineală în gândire. 

2 Este foarte bine să faci 
e proiecte împreună cu 

familia, dar dorințele nu se pot 

realiza întotdeauna. La dv. 

acest lucru este: 

O a) adevărat 

O b) fals 

O c) depinde de temperament. 

2] În unele situaţii vă cu- 
e prinde deodată o teamă 

care vă blochează gândurile? 

O a) niciodată 

O b) rar 

O c) frecvent. 

22 În societate simțiți uneori 
e tendința de a vă purta 

contrar intereselor dv., de parcă 

ați fi condus de o forță străină? 

O a) da 

O b) nu înţeleg întrebarea 

O c) resimt uneori, puţin, aceas- 

tă tendinţă. 

23 Credeţi că în dragoste 
e sentimentele merg în 

acelaşi pas cu satisfacția 

sexuală? 

O a) la mine, dimpotrivă 

O b) aceasta mi se pare esenţial 

O c) nu ştiu. 

2 4 Vă populează nopțile, de 
e multă vreme, vise neplă- 

cute, întotdeauna aceleaşi? 

A a) eu nu visez niciodată 

O b) este exact cazul meu 

7 c) poate, nu-mi amintesc foar- 

te exact. 


2 5 Aveţi adesea sentimen- 
e tul că stă în puterea dv. 

să fiţi fericit? 

O a) această întrebare n-are 

sens 

O b) mi s-a întâmplat foarte rar, 

o dată sau de două ori 

O c) da, adesea. 

2 V-aţi căsători cu o feme- 
eie (un bărbat) pe care 

nu o (îl) iubiţi? 

a) da, stima este mai dura- 

bilă decât dragostea 

O b) este o gravă eroare 

O c) este o chestiune de împre- 

jurare. 

27 Credeţi că aspectul fizic 
v-a făcut deservicii? 

g a) da 

I b) nu 

O c) n-am nici o părere. 

28 Într-un mijloc de tran- 
e sport vi se face rău cu 

uşurinţă? 

O a) aproape niciodată 

O b) niciodată 

9 c) numai când condițiile de 

transport sunt foarte proaste. 

2 În activitatea cotidiană, 
e plictiseala este răul cel 

mai mare? 

O a) este adevărat 

o o) este fals 

g c) uneori, nu întotdeauna. 


30 Sunteţi mulțumit de 

e retribuția dv.? 

O a) sunt mulțumit 

O nu 

O c) ar putea fi îmbunătăţită. 

3] Dimineaţa, la trezire, și 
e seara, la culcare, sunteţi 

mulțumit de viață? 

g a) da, în general 

O b) numai dimineaţa sau nu- 

mai seara (în funcţie de tem- 

perament) 

2 c) mă simt, în general, depri- 

mat în aceste momente. 

3 Acceptaţi fără să vă re- 
e pugne ideea că viaţa in- 

timă trebuie să aibă unele libertăţi 

care îi dau un plus de varietate? 

I a) accept ideea, dar cu ne- 

plăcere 

O b) accept cu plăcere 

I c) refuz absolut. 


PSIHOTEST | | 


3 Copil fiind, aţi avut coș- 
e maruri nocturne care să 

vă apară şi astăzi, încât nu vă 

place să staţi pe întuneric? 

O a) niciodată 

I b) da, pe vremuri, dar mai 

puţin acum 

O c) da, chiar şi acum. 

3 4 Credeţi că micile defecte 

e fizice (chelie, coşuri pe 

faţă, nas ai etc.) sunt 

capabile să întunece viaţa cuiva? 

O a) nu, este ridicol 

O b) da, e adevărat 

O c) mai bine nu mă gândesc 


la asta. 

3 Aveţi tendinţa de a purta 
e îndelung pică cuiva? 

O a) nu sunt ranchiunos 

I b) încerc să uit 

O c) răzbunarea este o „mân- 

care“ ce se consumă rece. 

3 Se spune că „fiecare 
e vârstă are plăcerile ei“. 

După părerea dv., acest lucru 

este: 

g a) adevărat 

O b) fals 

7 c) în funcție de împrejurările 


vieții. 

3 Încercați sentimentul că 
e obligaţiile sociale vă 

„mănâncă“ cel mai plăcut 

timp? 

O a) nu, eu ştiu să le evit la 

maximum 

O b) da 

I c) mă acomodez cu uşurinţă. 

Sunteţi foarte sensibil la 

38. citerențere de tempera- 

tură? 

g a) nu mă afectează prea 

mult 

O b) da 

O c) sunt sensibil atunci când 

sunt obosit sau bolnav. 


36 Aveţi reputaţia de a fi o 
epersoană căreia îi 
reuşesc toate? 

O a) da, aşa cred 

O b) nu, pe drept cuvânt mi se 
spune nenorocosul 

O c) sunt într-o situaţie de 

4 Cât de mult timp vă iau 
e activităţile distractive 
sau hobby-urile? 
O a) rezonabil 
O b) un pic prea mult, după 
părerea mea 
O c) munca este modul prefe- 
rat de a-mi petrece timpul. 
4 Sunteţi timid faţă de 
epersoanele de sex 
opus? 
O a) da, excesiv 
O b) depăşesc timiditatea cât 
pot de bine 
O c) n-am probleme în aceas- 
tă privinţă. 
42 „Când vrei, poţi“; ce 
e gândiţi despre această 
afirmaţie? 
O a) realitatea este diferită 
O b) mi se pare exactă 
O c) uneori, este valabilă. 
4 Aveţi unele comporta- 
emente obsesive? De 
pildă: începeţi să urcați scările 
mereu cu acelaşi picior, atingeţi 
anumite obiecte într-o ordine 
strictă, vă roadeţi unghiile sau 
aveţi alte ticuri mărunte. 
O a) niciodată 
O b) da, am mai multe 
O c) una sau două maximum 
şi nu întotdeauna. 
4 Ce credeţi 
e psihanaliză? 
O a) este o modă trecătoare 
O b) este un minunat instru- 
ment pentru o cunoaştere reală 
O c) nu o cunosc aşa de bine 
încât să-mi formez o opinie. 
4 5 Ce faceţi dacă vi se ofe- 
e ră o ocazie favorabilă? 
O a) sunt obişnuit să o las să 
treacă 
O b) nu-mi scapă 
O c) profit uneori de ea. 
4 Aţi avut de multe ori, în 
e cursul vieţii, gândul că 
aţi putea fi atins de o boală 
incurabilă? 
O a) de mai multe ori 
O b) am uneori această tea- 
mă, dar o alung 
O c) niciodată 


despre 

4 Mai mulţi copii înseam- 
enă mai multă fericire? 
O a) este adevărat 
O b) este fals 
O c) în această privinţă există 
o limită ce nu trebuie depăşită. 
4 Aţi avut, măcar o dată, 
e gândul de a recurge la 
serviciile chirurgiei plastice? 
O a) mă gândesc adeseori la 
acest lucru 
O b) în mod excepţional 
O c) chipului meu, până acum, 
nu-i reproşez nimic. 
4 Suferiţi de unele tulbu- 
e rări, cum ar fi dureri de 
stomac, migrene persistente, 
insomnii? 
O a) aproape întotdeauna 
O b) niciodată 
O c) uneori, 
excepţional. 
5 Credeţi că este dificil 
e să-ţi armonizezi aspira- 
tiile cu cerinţele vieţii? 
O a) da, şi eu recunosc că nu 
m-am realizat 
O b) cred, adesea, că sunt 
realizat 
O c) încerc să mă realizez în 
măsura în care se poate. 
5] Sunteţi satisfăcut de re- 
e laţiile dv. sexuale? 
O a) foarte satisfăcut 
O b) destul de satisfăcut 
O c) nesatisfăcut. 
5 Duminica vi se pare a fi 
ecea mai tristă zi a 
săptămânii? 
O a) nu, dimpotrivă, este ziua 
în care mă refac 
O b) pentru mine, este o zi ca 
toate celelalte 
O c) da, mă plictisesc duminica. 
53 Se spune despre dv. că 
e sunteţi „complexat“, că 
aveţi probleme? 
O a) cred că da 
O b) cred că nu 
O c) depinde de persoanele 
care vorbesc despre mine. 
54 Sunteţi în stare să vă 
e debarasaţi de unele 
obişnuinţe dăunătoare sănătăţii 


doar în mod 

cum ar fi cafeaua, tutunul etc. 

O a) niciodată; sunt singurele 
mele plăceri 

Ob) dacă mă hotărăsc, 
reuşesc 

O c) am încercat, dar n-am 


reuşit. 

5 Vă treziţi uneori brusc 
e noaptea şi aveți senti- 

mentul că viața trece şi că pro- 

iectele dv. cele mai dragi nu se 

realizează? 

O a) frecvent 

O b) arareori 

O c) nu mă trezesc noaptea. 

5 Ce gândiţi atunci când 
e se spune că este mai 

uşor să reuşeşti în viaţă în doi? 

O a) nu este şi părerea mea 

O b) este adevărat 

O c) aşa este, dar nu fără 

greutăţi. 

57 Dacă, la mânie, aţi luat 
eo hotărire importantă, 

regretaţi, după aceea, că 

poate n-a fost bună? 

I a) rareori 

O b) mi se întâmplă uneori 

O c) mi se întâmplă adesea. 

Cum vă simţiţi atunci 

e când trebuie să petre- 

ceţi o seară singur?“ 

O a) prefer aceste seri altora 

O b) mă simt trist şi abătut 

O c) mă simt bine singur. 

5 Vă puneţi toată energia 
e în realizarea unui scop 

îndepărtat? 

O a) nu mă interesează 

O b) mi s-a întâmplat uneori 

O c) da, scopurile mele sunt de 

durată şi îmi place să le ating. 

& Aveţi sentimentul că 
e majoritatea invitaţiilor 

primite sunt inutile? 

O a) da, însă nu știu să refuz 

O b) fără îndoială, dar trebuie 

să fii sociabil 

O c) rar, îmi place să-mi văd 

prietenii. 


Traducere şi adaptare: 
PAVEL MUREŞAN 


REZULTATELOR 
LA PAGINA 47 


TOPO TOO 
Povon ogv 


MARTIE 1997 


MARTIE 1997 


i li f: e 3 
Inceputul infinitului 


„„„Ca bărci delicate, ele [universurile] plutesc pe nepătrunsele 
ape limpezi ce formează corpul lui Vishnu. Şi din fiecare por 
al acelui corp bolboroseşte şi țâşneşte un univers. 


A nainte de a întâlni cine ştie ce forme stranii de viaţă, cine 
ştie unde în Univers, cine ştie când, în viitoarele sale 
explorări cosmice, omul are de pe acum la dispoziţie o 

mică “grădină zoologică”, plină cu câteva exemplare ce i se 
vor ivi cu siguranţă în drum. Fiecare dintre acestea are doza 
lui de mister, de neînțeles, chiar de inefabil. Multe dintre ele 
sunt martori tăcuţi ai începuturilor Universului. Cât de uşor îi 
va fi să intre în comunicare cu ele, să se “descurce” cu ele, 
cum îl vor primi - aceasta este o altă poveste. Deocamdată 
el le are la dispoziţie aşa cum le-au observat sau şi le-au 
imaginat unii dintre semenii săi de acum. 

Şi încă ceva! Un alt “obstacol” îl va constitui cu siguranță 
un fapt cu care va trebui să ne obişnuim din ce în ce mai 
mult: anume că, de fapt, noi trăim simultan în cel puțin trei 
lumi paralele, fiecare cu legile sale specifice, pe lângă o 
seamă de legi generale cărora li se supun toate trei. Există în 
primul rând lumea “obişnuită”, să-i spunem lumea noastră 
“macroscopică”. Aici legile sunt cele pe care le-au descoperit 
încă de multă vreme oameni ca Galilei şi Newton şi tentaţia 
este de a considera - iar într-o anume măsură cam aşa şi 
stau lucrurile - că aici nu prea ne mai aşteptăm la cine ştie ce 
surprize. Cea de-a doua lume este lumea “microscopică”, 
subatomică, dacă vreţi. Aici există un număr de legi aparte, 
în sensul că nu au semnificaţie în lumea macroscopică. 
Printre ele figurează: 

Q principiul de incertitudine, descoperit de Heisenberg, care 
spune că există perechi de mărimi fizice ce nu pot fi 
măsurate cu precizie absolută amândouă simultan; 

d dualismul undă-corpuscul, descoperit de Louis de 
Broglie, conform căruia o anumită entitate fizică se 
comportă ca particulă sau ca undă, în funcţie de condiţiile 
în care se găseşte şi este observată; 

a principiul de excluziune al lui Wolfgang Pauli, care 
distinge între cele două familii fundamentale de particule 
elementare, fermionii şi bosonii, în sensul că pentru 
primele se exclude posbilitatea ca două dintre ele să 
ocupe exact aceeaşi stare şi încă altele de felul acesta, 
chiar dacă mai puţin spectaculoase. 

În fine, cea de-a treia lume, cea “supermacroscopică”, 
dacă vreţi, este lumea cosmică, guvernată în mod esenţial, 
conform celor pe care le ştim şi le înţelegem la ora actuală, de 
relativitatea einsteiniană. 

Câteva dintre cele mai stranii corpuri cereşti le găsiţi pre- 
zentate pe scurt în Ştiinţă şi tehnică 2 /1997. In cele ce 
urmează aş vrea să ne oprim însă ceva mai îndelung la 
găurile negre şi la singularităţi. Neuitând scopul pe care şi-l 
propune serialul nostru, a şti chiar şi puţin mai mult despre ele 
reprezintă un pas inevitabil, dacă vrem să analizăm ideile şi 
chiar fanteziile literaturii de anticipație. Pentru că ele se află 
literalmente la marginea absolută a puterii noastre de 
înțelegere. In ele începe infinitul. 

Găurile negre 

Toate lucrurile (aparent) foarte complicate sunt de multe 
ori generalizări naturale ale unor lucruri foarte simple sau cel 
puţin foarte cunoscute. O secvenţă de asemenea gene- 
ralizări (aproape) elementare ne conduce, de exemplu, la 
formulele fundamentale pe care este clădită teoria relativităţii. 
Ca de obicei, vom evita în text recurgerea la formule 
matematice. Cu toate acestea, simplitatea şi frumuseţea lor 
în acest caz ne fac să vi le dăm într-o casetă separată. Dacă 


(Brahmavaivarta Purana) 


nu vă interesează, nu-i nimic, puteţi urmări textul şi fără ele. 
Dar poate merită măcar să le vedeţi în fugă. Pentru că 
aceasta este calea pe care s-a ajuns la ecuaţiile lui Einstein 
ale teoriei relativităţii - unul din celebrele şi semnificativele 
rezultate din întreaga istorie a fizicii. 

O singură excepţie voi face în text: chiar şi pentru cei 
cărora nu le plac formulele, voi scrie totuşi aceste ecuaţii. 
Nu doar pentru suprema lor eleganţă, ci mai ales pentru 
marea lor putere. Căci ele descriu de fapt pentru prima oară 
surprinzătoarea, la vremea respectivă, legătură între 
materie şi geometrie: 


ds?=c2(1-2GM/c2r)dt2-dr?/(1-2GM/c2r)-r2(de2+sin28 dq2). 


Imediat după ce Einstein şi-a publicat rezultatele, 
Schwarzschild găseşte o primă soluţie a acestor ecuaţii, 
sub forma pe care astăzi o cunoaştem sub numele de 
“metrica Schwarzschild” şi pe care o găsiţi scrisă integral în 
casetă. La o examinare puţin mai atentă, vom vedea 
imediat că pentru o anumită valoare a mărimii r, şi anume: 

r =r; = 2GM/c 

coeficientul lui at este zero, iar cel al lui dr? este infinit (ca de 
fapt însăşi valoarea elementului de linie!). Ce înseamnă asta? 
Nimic mai simplu: spațiu-timpul este curbat într-o asemenea 
măsură în jurul corpului respectiv, încât acesta devine practic 
invizibil. Altfel spus, când raza corpului a atins valoarea r, am 
putea spune “pragul” Schwarzschild, el şi-a început călătoria 
fără întoarcere spre neființă, devenind o gaură neagră. 
Inăuntru se petrec fenomene la care lumea “normală” nu are 
acces - spațiul devine timp, iar totul se prăbuşeşte spre 
centrul care s-a transformat într-o singularitate. Dar, înainte de 
a ajunge acolo, mai avem de trecut în revistă câteva lucruri. 

In primul rând trebuie să spunem că ideea existenței unei 
găuri negre - cea mai dramatică predicţie a relativităţii 
einsteiniene - era vehiculată încă acum peste 200 de ani! 

Astfel, în 1784, John Mitchell desfăşoară următorul 
raționament: pentru a “scăpa” de pe Soare, un corp ar trebui 
să aibă o viteză egală cu a cinci suta parte din viteza luminii. 
Dacă o stea oarecare ar avea densitatea egală cu densitatea 
Soarelui, dar o rază de 500 de ori mai mare, atunci lumina nu 
ar mai putea să o părăsească. In cuvintele lui, “întreaga 
lumină emisă de un asemenea corp ar fi făcută să se întoarcă 
la el sub puterea propriei gravitaţii”. O exprimare practic 
identică o găsim şi la celebrul Pierre Simon, marchiz de 
Laplace, care în lucrarea lui “Expunere asupra Sistemului 
Lumii”, publicată la sfârşitul secolului al XVIII-lea, spune: 
“forțele atractive ale unui corp ceresc ar putea fi atât de mari 
încât lumina să nu se poată desprinde de el”. 

Mai mult, este interesant că aceeaşi formulă de mai sus 
se poate obţine printr-un raţionament extrem de simplu (şi 
aşa a şi fost cunoscută) din fizica newtoniană. Va fi pentru 
dumneavoastră un exerciţiu simplu să faceţi acest lucru, por- 
nind de la legea atracției universale a lui Newton şi folosind şi 
legea a doua a dinamicii (legătura dintre masă şi acceleraţie), 
precum şi relaţia dintre acceleraţie şi viteză. Pe rezultatul 
obţinut veţi “citi” imediat că atunci când v egalează sau 
trebuie să fie mai mare decât c, viteza luminii (ceea ce, con- 
form lui Einstein, nu se poate întâmpla), înseamnă că nimic, 
nici măcar lumina, nu mai poate părăsi corpul - sau, cu alte 
cuvinte, acesta s-a transformat într-o gaură neagră. Vă va fi 
apoi foarte uşor să vedeţi, punînd c în locul lui v, că valoarea 
lui r este aceeaşi cu cea calculată de Schwarzschild! 


| FIZICĂ: GENERAȚIA URMĂTOARE | 


Ceea ce ne interesează însă pe noi în continuare este că, 
pe lângă spectaculozitatea unor asemnea rezultate, trebuie 
spus că găurile negre au o importanţă cu totul aparte în 
fizică, astronomie şi cosmologie. In primul rând pentru că, 
ținând seama că ele reprezintă stadiul final al colapsului unor 
stele cu masa egală cu cel puţin trei mase solare, este de 
presupus că foarte multe stele s-au şi transformat sau 
urmează să se transforme în găuri negre. Apoi, pentru că 
neuniformităţile gravitaționale este posibil să fii generat o 
mulţime de minigăuri negre în Universul timpuriu. În fine, 
pentru că formarea de găuri negre este foarte importantă 
pentru evoluţia Universului, mai ales că în timpul Big-Bang- 
ului, ca şi în momentul morţii Universului, condiţiile sunt 
extrem de asemănătoare cu cele dintr-o gaură neagră. Care 
anume - vom vedea foarte pe scurt în continuare. Ne vom 
opri însă pentru început la 


Câteva definiții și comentarii 
“Suprafaţa găurii negre este țara Reginei de Cupă, 
unde trebuie să te mişti cât poţi de repede ca să 
poți rămâne în acelaşi loc." (E.R. Harrison) 


Evident că o gaură neagră nu poate fi observată direct. 
Din motivul menţionat mai sus, şi anume pentru că lumina, 
“vehiculul” care ne aduce informaţia vizuală despre orice 
“lucru” existent în afara fiinţei noastre, nu poate părăsi 
suprafaţa sa şi în consecinţă... nu are “ce” să ajungă la noi. 
Şi totuşi, găurile negre sunt unele din cele mai studiate 
corpuri cereşti, mai ales de către fizicieni teoreticieni şi 
matematicieni. Aşa că avem la ora actuală o anume imagine 
a unui asemenea corp, a zonei imediate vecine şi a cel puţin 
unora dintre fenomenele care îi sunt caracteristice. lată, 
într-o ordine progresivă a nivelului de complicaţie şi a 
importanţei lor, câteva din ele: 

punctele statice: puncte fixe în spaţiu care nu se mişcă 
nici față de gaura neagră, nici față de observatorul îndepărtat; 

suprafața statică: limita la care spaţiul'curge” cu viteza 
luminii; 

orizontul evenimentelor. limita dincolo de care spaţiul 
“se prăbuşeşte” liber în gaura neagră; 

ergosfera: zona cuprinsă între suprafaţa statică şi 
orizontul evenimentelor; 

efectul de dragare: forțarea deplasării undelor luminoase 
spre zonele cu gravitație superioară. Acest lucru se întâmplă 
pentru că, dacă departe de gaura neagră spaţiu-timpul este 
plat (necurbat), şi frontul de undă al radiaţiei emise într-un 
punct static este centrat în acesta, în vecinătatea găurii negre 
spaţiu-timpul este curb, iar centrul frontului de undă este 
deplasat spre gaura neagră; 

comunicarea interior/exterior. (sau, mai bine zis, comu- 
nicarea între evenimente din interiorul şi exteriorul găurii 
negre) - imposibilă, pentru că un semna! călătorind spre 
exterior rămâne static la orizontul evenimentelor; pe de altă 
parte, semnalele nu pot călători cu viteze superioare vitezei 
luminii; 
găurile negre rotitoare: corespund unei alte soluţii a 
ecuaţiilor lui Einstein, găsită de Kerr în 1963, care 
reprezintă găuri negre în rotaţie. Gaura neagră a lui Kerr 
este caracterizată de masă, moment cinetic (măsura 
rotației) şi sarcină electrică. Atunci când ultimele două sunt 
nule, ea coincide cu gaura neagră “obişnuită”, cea a lui 
Schwarzschild; 

mecanismul Penrose: numit astfel după cel care l-a 
descoperit în 1969, el se referă la faptul că o particulă care 
cade în ergosferă se poate rupe în două particule, din care 
una cade în gaura neagră, iar cealaltă reuşeşte să scape. 
Aceasta din urmă va putea avea mai multă energie decât 
particula incidentă, provenită din însăţi energia mişcării de 
rotaţie a găurii negre. O asemenea sursă de energie, dacă 
va putea fi pusă efectiv în evidenţă şi accesată, este mai 
puternică decât energia surselor nucleare sau cea a 
anihilării materie-antimaterie. 


Geometria “spaţiu-timpului" 


Să ne fixăm asupra noţiunii de “distanță între două puncte”. 
j In plan (2 dimensiuni), ea este dată de teorema lu 
Pitagora: dacă cele două puncte au coordonatele (x,, X») ş 
respectiv (x, + dx,, Xa + dx»), atunci distanţa dintre ele, sa 
cum o vom numi de acum înainte, “elementul de linie” va fi: 
ds? = dx,? + dx,?, 
Generalizarea este imediată pentru un spaţiu tridimensional: 
ds? = dx,2 + dx,? +dx,? 
sau, în aşa numitele coordonate polare: 
ds? = dr? + r2(d2 + sin20dq2), 
unde: 
X4 = rsincose, X, = rsin sing, X, = rcos8 

Lucrurile apar ceva mai complicate în spaţiu-timpul lui Min 

kovski, cel al relativităţii restrânse, unde elementul de linie va fi: 
ds? = dxq? - dx,2 - dx,2-dx32, 
cu xp = ct, c fiind viteza luminii (Atenţie: apariţia semnului minus 
se datorează “obligaţiei” ca elementul de linie ds să rămână 
neschimbat la aplicarea aşa-numitei “transformări Lorentz”: 
t= y (xvt); y= (1-v2/c2)12; 
pi) 2. 1i „AA 
aie y (tvx,/c ); X2 = Xa X9 = Xg 

Puteţi verifica uşor că expresia lui ds? rămâne într-adevă 
neschimbată la înlocuirea coordonatelor x cu coordonatele x’ 
numai dacă semnele sunt cele de mai sus). 

Mai mult, se “ghiceşte” imediat că toate aceste relaţii sun 
nişte cazuri particulare ale unei relaţii compacte: 

22 
ds i 2g,vdx, dx, 
„De exemplu, expresiile de mai sus se regăsesc, dacă 

diferite de zero sunt doar următoarele componente: 
în cazul bidimensional 9=9=1 
în cazul tridimensional 911 = 922 = 933 = 1 
în cazul Minkovski Joo = 1; 9141 = J922 = 93 = -1 


9, sunt componentele aşa-numitului “tensor metric”. 


Acesta determină forma spaţiu-timpului. Cu ele şi cu derivatele 
lor de primul şi al doilea ordin se construieşte un alt tensor 


Giv care ne furnizează informația completă privind geometria 


spațiu-timpului. Aceleaşi 9, la care se adaugă alte mărimi, 
cum ar fi componentele vitezei unui corp, densitatea, pre 


siunea, se folosesc pentru a construi un al doilea tensor - “ten 
sorul energie-impuls”, notat T, : 


Tv T (pc*+p)u,u, + P9yv 

Tensorii G şi T sunt legaţi între ei printr-una dintre cele ma 

frumoase, mai simple şi mai profunde ecuaţii: 
Gu = KT 

unde 
k = 8n G/c?. 

Atât şi nimic mai mult. Doar că această ecuaţie, faimoasa 
ecuaţie a lui Einstein care stă la baza teoriei relativităţii gene 
rale, este cea care ne oferă lergătura între materie şi geome 
trie. Ea ne spune că distribuţia de materie şi energie în spaţiu 
timp este cea care îi determină acestuia curbura şi ne permite 
şi să calculăm care este valoarea acesteia. La foarte puţin timp 
după publicarea ei, Karl Schwarzschild reuşeşte să găsească o 
soluţie de mare eleganţă pentru cazul unui corp sferic afla 
într-un spaţiu gol (lipsit deci de materie). Rezultatul este cunos 
cut sub numele de “metrica lui Schwarzschild”: 


ds2=c2(1-2GM/c?r)dt?2-dr2/(1-2GM/c2r)-r2(d2+sin28 dp? 


Avem acum aproape toate elementele pentru a ne 
îmbarca într-o călătorie imaginară spre o gaură neagră şi, 
mai departe, spre singularitatea din centrul acesteia. O 
călătorie căreia îi vom rezerva întreg episodul următor. 


ANDREI DOROBANŢU 

LISA și gaurile negre 


La începutul mileniului următor, oamenii de ştiinţă speră să lanseze în spaţiul cosmic un instrument 
“de mii de ori mai mare” decât Pământul. Cu ajutorul acestui instrument se doreşte punerea în 
evidență a undelor gravitaționale prezise de Einstein, dar neobservate direct până în prezent. 

Detectarea lor, în urma ciocnirii a două găuri negre, ar însemna o nouă eră în fizică şi astronomie. 


introducea termenul de “gaură neagră” pentru a defini 

un concept vechi de mai bine de două sute de ani, când 
lumea fizicii încă era împărţită în două tabere: una, în frunte 
cu Newton, care susţinea că lumina este formată din 
particule, şi cealaltă, adeptă a caracterului ondulatoriu al 
luminii. Fizica cuantică a demonstrat caracterul dual 
undă/corpuscul al luminii, însă până în anul 1915, când 
Einstein a susţinut mai multe conferinţe despre teoria 
generală a relativităţii la Göttingen, oamenilor de ştiinţă le-a 
fost greu să înţeleagă modul în care gravitația acţionează 
asupra luminii. 

La început, oamenii au crezut că particulele de lumină se 
deplasează cu viteză infinită, însă Roemer a descoperit că 
viteza luminii este finită, iar gravitația are un efect important. 
Ţinând cont de această ipoteză, în 1783, John Mitchell, 
membru al consiliului unui colegiu din Cambridge, publică o 
lucrare în revista Philosophical Transactions a Societăţii 
Regale din Londra, arătând că o stea suficient de masivă şi 
compactă are un câmp gravitațional atât de puternic încât 
orice rază luminoasă emisă de suprafaţa stelei respective va 
fi atrasă înapoi de forţa de atracţie gravitaţională a stelei, 
înainte de a ajunge prea departe. O idee similară a fost 
lansată câţiva ani mai târziu de către savantul francez 
(matematician, astronom şi fizician) Pierre Simon de 
Laplace, devenit celebru datorită lucrărilor sale funda- 
mentale în studiul ecuaţiilor diferenţiale, algebrei şi teoriei 
probabilităților. Laplace a introdus această idee numai în 
primele două ediţii ale cărţii sale Sistemul Lumii, scoţând-o 
din ediţiile ulterioare după ce a considerat, probabil, că nu 
este fundamentată ştiinţific. Era perioada în care teoria 
corpusculară a luminii începuse să piardă teren în favoarea 
teoriei ondulatorii. Astăzi găurile negre se află din nou în 
atenţia oamenilor de ştiinţă. Teoria relativităţii generalizate, 
precum şi mecanica cuantică au confirmat că totuşi o gaură 
neagră emite particule şi radiaţie ca şi cum ar fi un corp 


i n anul 1969, fizicianul american John Wheeler 


fierbinte. Deci chiar dacă lumina nu poate “evada” de pe : 


suprafaţa găurii negre, ea emite radiaţii. Dar ce se întâmplă 
în cazul în care două găuri negre se ciocnesc? Oamenii de 
ştiinţă consideră că o coliziune între două găuri negre ar 
trebui să genereze unde gravitaționale care ar putea fi 
detectate. In acest sens, Agenţia Spațială Europeană (ESA) 
intenţionează să realizeze cel mai mare instrument construit 
vreodată de om. Pe această temă, revista britanică New 
Scientist a publicat recent un articol. 

Potrivit fizicianului Peter Bender’ de la Joint Institute for 
Laboratory Astrophysics, Boulder, Colorado, “este vorba 
despre un instrument ştiinţific de mii de ori mai mare decât 
Pământul, situat la aceeaşi depărtare ca şi planeta Venus, 
care va efectua măsurători cu precizie atomică”. Bender 
estimează că acest instrument, denumit LISA (Laser 
Interferometer Space Antena), va fi gata de lansare la 
începutul secolului următor. 

LISA va petrece în spaţiu aproximativ doi ani pentru a 


“Unul din membrii echipei internaţionale ce participă la acest proiect. 


capta informaţii de la îndepărtatele găuri negre, care sunt 
atât de masive încât atunci când intră în coliziune, 
Universul începe să vibreze. Aceste vibrații sau unde 
gravitaționale se propagă în Univers ca şi undele generate 
când o piatră atinge suprafaţa unui lac, deformând spaţiul. 

Teoria generală a relativităţii a prezis existența undelor 
gravitaționale, însă până în prezent ele nu au fost 
observate direct. Fizicienii şi astronomii afirmă că au deja 
dovezi cu privire la existenţa acestor unde, care ar putea fi 
puse în evidenţă de LISA. 


Construcția și principiul de funcționare 


LISA va fi formată din trei perechi de module spaţiale, 
fiecare pereche fiind aşezată în spaţiu în vârful unui imens 
triunghi echilateral cu latura de aproximativ 5 milioane km 
(fig. 1). Această lungime a fost determinată de faptul că un 
instrument atât de mare este suficient de sensibil pentru a 
putea pune în evidenţă distorsiunile produse de undele 
gravitaționale. Când o undă gravitaţională îi va traversa 
suprafaţa, ea va deforma triunghiul, comprimând o latură a 
acestuia în timp ce o va întinde pe alta. Totuşi se estimează 
că aceste deformări vor fi atât de mici încât lungimea unei 
laturi de 5 milioane km va fi modificată cu mai puţin decât 
diametrul unui atom. 

Cum vor fi efectuate aceste măsurători pe distanţe atât 
de mari? Laserul pare a fi singura soluţie în momentul de 
faţă. Din păcate, datorită sensibilităţii deosebite a acestor 
măsurători, cea mai mică eroare va putea perturba 
informaţiile primite. De aceea proiectanţii acestui instrument 
au avut o sarcină extrem de importantă de a identifica şi 
elimina orice sursă de erori, astfel încât în final perturbațiile 
să fie cu mult mai mici decât semnalele care urmează să fie 
măsurate. Pentru aceasta s-a recurs la o tehnică numită 
interferometrie laser (vezi Ştiinţă şi tehnică 9/1996), cu 
ajutorul căreia se pot măsura modificările în lungime cu o 
precizie deosebită. 

Fiecare vârf al acestui imens triunghi pe care LISA îl va 
forma în spaţiul cosmic va avea o dublă funcţie: el va fi atât 
centrul unui interferometru în formă de V, cât şi o oglindă 


Poziţia relativă a sistemului LISA 

care va reflecta lumina înapoi spre celelalte două vârfuri 
ale triunghiului. Cel mai simplu mod de a proiecta acest 
sistem cosmic triunghiular de interferometre este cel în 
care sunt folosite în fiecare vârf câte două module spaţiale 
identice, situate la aproximativ 200 km unul de celălalt şi 
legate între ele de o rază optică. Folosirea a câte două 
module a fost luată în calcul din motive de siguranţă; în 
cazul în care unul dintre module se defectează, perechea 
lui va fi suficientă pentru continuarea experimentului. 

Cele şase module vor fi identice şi vor avea un diametru 
de aproximativ 3 m şi o greutate de 300 kg fiecare. Ele vor fi 
echipate cu câte un laser care va genera razele ce vor porni 


spre celelalte două vârfuri ale triunghiului şi cu câte un. 


telescop pentru a focaliza lumina care vine şi care pleacă. În 
centrul fiecărui modul se află o oglindă şi un sistem optic ce 
realizează interferometria. Mai multe propulsoare electrice 
vor fi folosite pentru a poziţiona modulul în raport cu sistemul 
optic intern. În clipa în care vor începe să funcţioneze, cele 
şase lasere vor produce raze identice ca frecvenţă şi fază, 
ca şi cum toate ar fi produse de acelaşi laser. In consecinţă, 
fiecare modul va acţiona ca o oglindă amplificatoare şi nu ca 
un simplu reflector. 

Pentru a genera raze de intensitate mare, ideală ar fi 
fost folosirea laserelor de mare putere, însă căldura 
disipată de ele este prea mare. De aceea, pentru a preveni 
supraîncălzirea delicatelor sisteme optice, fiecare modul va 
folosi un laser generator de radiaţie luminoasă în infraroşu, 
cu o putere de ieşire de aproximativ 1 W. De-a lungul 
călătoriei de 5 milioane km spre celelalte module, o mare 
parte din lumina emisă se va pierde în spaţiul cosmic, la 
destinaţie ajungând doar 30 pW, cantitate suficientă pentru 
a fi captată şi pentru ca experimentul să decurgă în bune 
condiții. 

Lumina captată de fiecare modul este focalizată de un 
telescop pe o oglindă - un cub de dimensiuni mici, 4 cm2, 
1 kg (vezi fig. 2), şlefuit cu mare precizie, alcătuit dintr-un 
aliaj de platină şi aur, insensibil la perturbațiile de tip 
electromagnetic. Modulele sunt astfel construite încât 
fiecare oglindă pluteşte în vid, fiind înconjurată de o cutie 
protectoare din titan, pe care sunt fixate ferestre de cuarţ 
prin care pătrunde radiaţia infraroşie. Distanţa dintre aceste 
oglinzi reprezintă cantitatea ce trebuie măsurată în cadrul 
acestui experiment. lată de ce izolarea oglinzilor de forţele 
sau vibraţiile care ar putea compromite reuşita acestui 
experiment reprezintă poate cel mai important aspect ce 
trebuie luat în considerare. 

În spaţiul cosmic, problemele care apar sunt numeroase 
şi de multe ori greu de rezolvat. Una dintre ele o constituie 
variațiile de temperatură care afectează modulele în 


mişcarea lor în jurul Soarelui. Şi cum cutia protectoare din 
titan şi celelalte componente optice care vor realiza 
măsurătorile sunt fixate de carcasa fiecărui modul, fiecare 
dilatare sau contracție care apare în urma variațiilor termice 
trebuie redusă la minimum. De aceea, cea mai mare parte a 
carcasei va fi construită din fibre de carbon şi dintr-un tip 
special de cuarţ cu coeficienţi mici de dilatare termică şi va fi 
protejată de radiaţia solară cu ajutorul unor scuturi termice. 
O altă problemă ce poate apărea o reprezintă bombar- 
damentul continuu cu radiaţii cosmice, în special protoni, ce 
poate face ca modulele să se încarce pozitiv. Pentru a 
neutraliza acest efect, fiecare oglindă va fi supusă unui jet de 
electroni produşi de lumina ultravioletă a unui electrod. 

Chiar şi forța exercitată de către fotonii din radiaţiile 
solare asupra fiecărui modul trebuie luată în considerare 
deoarece, chiar dacă momentul asociat fiecărui foton este 
extrem de mic, efectul combinat al tuturor fotonilor care 
bombardează modulele este semnificativ, producând în 
medie o presiune de aproximativ 10-10 atmosfere. Această 
presiune va determina schimbarea poziţiei fiecărui modul, 
însă fiecare oglindă cubică (ce pluteşte în vid în interiorul 
modulelor) este protejată de acţiunea fotonilor, existând 
totuşi riscul ca măsurătorile să fie perturbate în clipa în care 
oglinda se loveşte de carcasa modulului. Pentru a preveni 
acest lucru, poziţia fiecărei oglinzi este monitorizată 
continuu, măsurând capacitatea electrică dintre oglindă 
(alcătuită dintr-un aliaj de platină şi aur) şi nişte electrozi 
aflaţi în interiorul cutiei protectoare de titan în care se află 
oglinda. Rezultatele acestor măsurători sunt transmise unui 
sistem de control care determină mai multe motoare de 
propulsie să centreze modulul în funcţie de poziţia oglinzii, 
cu o precizie de cel mult un nanometru. 

Un alt motiv pentru care poziția modulelor trebuie să 
rămână stabilă îl reprezintă precizia cerută de experiment. 
Fiecare modul conţine un telescop ce focalizează razele 
care vin şi care pleacă, lucru ce determină ca diametrul razei 
care pleacă să nu se mărească cu mai mult de 104 grade. 
Oricum, după o călătorie de aproximativ 5 milioane km, 
diametrul razei va fi de 20 km, ceea ce va face ca ţinta să fie 
extrem de uşor de atins. Lumina se va propaga sub forma 
unor fronturi de undă sferice, însă datorită inevitabilelor 
imperfecţiuni optice frontul de unde va fi distorsionat. 
Modulul ce va capta raza laser va trebui să selecteze o 
porţiune uniformă foarte mică din frontul de undă distorsionat 
şi să rămână fixat pe această porţiune, deoarece orice 
deviaţie în atitudinea modulelor, în raport cu acea porţiune 
uniformă, va perturba semnalul măsurat. De aceea poziția 
fiecărui modul trebuie controlată şi menţinută cu precizii de o 
milionime de grad. 

Pentru a putea realiza această precizie, specialiştii vor 
trebui să recurgă din nou la tehnologia de ultimă oră. De 
aceea, Agenţia Spațială Europeană a sponsorizat realizarea 
unui nou tip de propulsor electric ce funcţionează prin 
accelerarea unor ioni de cesiu într-un câmp electric, creând 
astfel o forţă în direcţia opusă. Această forţă, ce va ajunge 
până la minimum 0,1 uN, va putea fi controlată variind vol- 
tajul în câmpul electric şi, în consecinţă, viteza ionilor ejectaţi. 

În depărtările sale, la mii şi milioane de ani-lumină, 
Universul ascunde încă multe taine. Realizarea şi lansarea 
lui LISA în spaţiul cosmic, născută din setea de cunoaştere 
a ființei umane, va urmări să pună în evidenţă existenţa 
undelor gravitaționale. Nu va fi prea uşor, dar nici imposibil. 
Dacă LISA va reuşi să-şi îndeplinească cu succes misiunea 
şi să inaugureze o nouă eră în fizica experimentală şi în 
astronomie, numai viitorul ne va putea spune. 

Ecosistemele agricole și energia 


pice - au funcţii proprii, depăşind funcţiile subsiste- 

melor componente, dar, bineînţeles, realizate prin 
interacţiunile lor. Aceste funcţii sunt: e funcţia de cap- 
tare, stocare şi transfer a energiei (solare sau chimice) 
e circulația materiei în ecosistem e menţinerea unei 
anumite stabilităţi pentru asigurarea realizării funcţiilor 
anterioare. 

Ne vom referi la prima dintre ele: captarea şi stocarea 
energiei. Aici încep de fapt deosebirile între ecosistemele 
naturale şi ecosistemele agricole. Sursa de energie în 
ecosistemele naturale o constituie preponderent energia 
solară, captată şi stocată de plantele verzi. Cantitatea de 
substanţă organică sintetizată depinde de ansamblul de 
factori de vegetaţie specifici biotopului. In evoluţia 
ecosistemelor naturale se ajunge la o stare de relativ 
echilibru între intrările şi ieşirile de energie şi substanţă 
din ecosistem. Este aşa-numita stare de climax. In 
ecosistemele agricole însă, este obligatorie o producţie 
mereu ascendentă cantitativ şi calitativ, pentru a putea 
satisface necesităţile societăţii umane, cu o populaţie în 
continuă creştere şi cu dorinţa de a atinge standarde de 
viață mereu mai bune. Aceste obiective trebuie realizate 
în condiţii de eficienţă economică şi durabilitate, după 
cum opina profesorul agronom dr. N.O. Popovici-Lupa 
într-un manual de agricultură din 1922. (Ne permitem să 
observăm că abia în ultimii ani se discută la nivel mondial 
despre economie - în general - şi de agricultură durabile!) 

Creşterea producţiei se realizează prin input crescut 
de energie - iniţial energia umană, apoi energia aimalelor 
de muncă, iar acum, preponderent, energia fosilă. Acest 
consum de energie apare fie direct în ecosistemele agri- 
cole, pentru a efectua diferite lucrări, fie în amonte de 
agricultură, la fabricarea maşinilor agricole, a îngră- 
şămintelor etc. Dar să ne referim întâi la energia solară. 

În ecosistemele naturale, biocenozele sunt în aşa fel 
alcătuite încât să folosească la maximum energia solară, 
acoperind solul cu vegetaţie fotosintetic activă o perioadă 
cât mai lungă de timp, bineînțeles, în corelaţie cu condiţiile 
climaterice. Exemplul cel mai evident pentru noi îl oferă 
pădurile de stejar: primăvara, imediat ce s-a topit zăpada, 
suprafaţa solului din păduri este acoperită cu vegetaţie 
erbacee - brebenei (Corydalis sp.), untişor (Ficaria verna) 
etc., care captează şi folosesc energia solară până când 
înfrunzesc copacii şi preiau ei această funcţie. 

În ecosistemele agricole însă, de la recoltarea unei 
culturi până la semănat şi apoi până la acoperirea solului 
de către cultura următoare, energia solară este incidentă 
la sol şi deci pierdută sub aspect productiv. Apare astfel o 
perioadă inactivă fotosintetic, de exemplu, de la 
recoltarea grâului, în vară, până la răsăritul şi acoperirea 
solului de către floarea-soarelui sau porumb care 
urmează pe acelaşi teren în primăvara anului următor. 
Bineînţeles, intervin o serie de factori care obligă la 
aceasta - în special rezerva de apă. Culturile perene - ca 
lucerna - reuşesc să evite în mare măsură aceste pierderi 
de energie, deoarece numai un timp relativ scurt după fie- 
care coasă nu acoperă suprafaţa solului cu frunzele lor. 

Din energia solară care ajunge la suprafaţa frunzelor, 
numai circa 70% este reţinută de cloroplaste (organitele 


Č: orice sistem, şi ecosistemele - naturale sau antro- 


celulare care conţin clorofilă) şi circa 10% de părţile fără 
clorofilă. Restul de 20% este reflectată de frunze sau 
străbate frunza. In păduri, sub copacii înalţi, vegetează 
arbori tineri, arbuşti şi chiar unele plante erbacee, ce 
folosesc această energie reflectată sau care a străbătut 
frunzele. In ecosistemele agricole, acelaşi lucru se poate 
realiza de către plantele care vegetează sub cultura 
principală. Agricultura tradiţională de la noi folosea 
culturile intercalate: pe aceeaşi suprafaţă erau semănate 
porumbul, fasolea şi dovlecii. 

Respirația plantelor, se ştie, are loc zi şi noapte, 
rezultatul fiind consumul de substanţe fotosintetizate. şi 
eliminarea de dioxid de carbon. Ziua, fotosinteza este cea 
care domină şi plantele verzi sunt astfel generatoare de 
oxigen. Noaptea însă, respiraţia este cu atât mai intensă 
cu cât temperaturile sunt mai ridicate. Când temperaturile 
nocturne au crescut de la 18°C la 29°C, producţia de 
porumb a scăzut cu aproape 40%, fiind deci afectată 
cantitatea de energie stocată în recoltă. 

Dar să revenim la energia fosilă, consumată direct 
sau indirect în ecosistemele agricole. Eficienţa ei se 
exprimă prin coeficientul de convertibilitate energetică. 
Acesta indică numărul de calorii stocate în organism pen- 
tru fiecare calorie consumată. Sigur, eficienţa economică 
va depinde în mare măsură de acest coeficient. 

Consumul de energie fosilă se observă imediat, când 
se aplică diferite verigi tehnologice - lucrări ale solului, 
administrare de îngrăşăminte etc. - prin consumul de 
combustibil mai mare sau mai mic, în funcţie de condiţiile 
în care se lucrează: sol mai mult sau mai puţin uscat, 
deci mai mult sau mai puţin aderent la organele de lucru 
ale maşinilor, mai mult sau mai puţin coeziv etc. De 
exemplu, un sol coeziv va opune rezistență mai mare 
rădăcinilor şi altor organe care cresc intrateran (tuberculi, 
bulbi etc.). Plantele vor consuma energie mai multă, în 
aceste condiţii rămânând o cantitate mai mică de energie 
pentru a fi stocată în recoltă. In asemenea situaţii, prin 
lucrări de afânare a solului (deci consum de energie 
fosilă), plantele sunt ajutate şi recolta va creşte. 

Plantele cu tulpini înalte întrebuinţează o mare parte 
din substanţele asimilate pe bază de consum energetic, 
pentru a realiza țesuturile acestor tulpini, în defavoarea 
recoltei de seminţe. Rezultă că prin crearea de cultivaruri 
(soiuri sau hibrizi de plante), cu tulpină mai puţin înaltă, 
rămâne un disponibil mai mare de substanţe sintetizate şi 
deci de energie ce se va stoca în producţia principală 
(seminţe, fructe). Dacă planta cultivată va avea o înălţime 
prea mică, este posibil ca ea să-şi piardă competitivitatea 
faţă de buruienile cu talie înaltă. Ca exemplu poate servi 
floarea-soarelui care, prin talia ei înaltă şi aparatul ei 
foliar, nu permite creşterea şi înmulţirea buruienilor 
segetale. Formele cu talie prea scundă, pierzând această 
calitate, riscă să permită buruienilor să vegeteze, să 
ajungă la maturitate şi să producă seminţe în cantitate 
mare. Ca urmare, poate fi afectată recolta de floarea- 
soarelui, dar şi recolta culturii postmergătoare. Într-o 
asemenea situaţie se impun lucrări mai intense de 
combatere a buruienilor, lucrări ce se efectuează cu 
consum energetic. 

Volumul de sol explorat de rădăcini depinde, printre 
altele, de rezervele de apă şi elemente nutritive - în 
special azot - din sol. Faţă de climatul normal (fig. 7), în 
cel secetos (fig. 2) rădăcinile explorează un volum mult 
mai mare de sol pentru a satisface necesarul de apă al 
plantei. La pomi, uneori, diametrul sistemului radicular 
depăşeşte de câteva ori diametrul coroanei, folosind o 
proporţie mai mare de asimilate pentru formarea 
rădăcinilor şi o cantitate crescută de energie pentru 
penetrarea solului şi circulaţia sevei. 

Alt aspect al energeticii din ecosistemele agricole: o 
perioadă de vegetaţie mai lungă înseamnă folosirea 
energiei solare un timp prelungit, deci extinderea 
perioadei fotosintetic active. Ca urmare, hibrizii de 
porumb tardivi sau soiurile tardive de soia pot da producţii 
mai mari comparativ cu cei timpurii. Dar lucrările aplicate, 
deci consumul de energie până la recoltare, sunt 
aceleaşi, atât la cultivaruri precoce, cât şi la cele tardive. 
Rezultă astfel că hibrizii şi soiurile tardive determină 
coeficienţi de conversie cu valori mai ridicate, deci, din 
acest punct de vedere, sunt mai avantajoase. (intervin 
însă şi alți factori care se iau în considerare când 
fermierul optează pentru un cultivar mai tardiv sau mai 
timpuriu.) Sub acest aspect, plantele perene apar ca 
deosebit de avantajoase, pentru că solicită lucrări de 
înfiinţare a culturii o singură dată pentru a obţine apoi 
recolte timp de doi sau mai mulţi ani. 

In funcţie de condiţiile climatice specifice (determinate 
de latitudine, altitudine etc.), de condiţiile de sol ş.a., s-au 
delimitat zone cu diferite grade de favorabilitate pentru 

speciile de plante cultivate. Sunt aşa-numitele lucrări de 
zonare a culturilor. Sigur că în zonele cele mai favorabile, 
la aceeaşi tehnologie aplicată, deci la acelaşi consum 
energetic, producţia va fi mai mare, deci coeficientul de 
conversie energetică mai ridicat, comparativ cu zonele 
mai puţin favorabile. Porumbul, floarea-soarelui, soia au 
condiţii mai bune în zona de câmpie, comparativ cu 
zonele de deal, bumbacul şi orezul găsesc condiţii mult 
mai puţin favorabile în tàra noastră, comparativ cu ţările 
cu climat mai cald şi cu umiditate asigurată. 

Efectuarea lucrărilor agricole în momentul optim şi în 
perioada optimă face ca rezistenţa opusă de sol să fie 
minimă, iar lucrarea să fie de calitate corespunzătoare; 
efectuarea arăturii de toamnă în octombrie asigură 
acumularea unei cantităţi mai mari de apă în sol, iar 
temperaturile fiind mai ridicate, procesele microbiologice 
din sol vor fi mai intense. Efectele benefice asupra 
culturilor vor fi maxime, în final determinând eficienţa 
crescută a consumului energetic. Pe terenul arat în 
decembrie, deci în afara epocii optime, aceste efecte vor 
fi mult diminuate. 

La fel, semănatul la momentul şi adâncimea optime, 
cu densitatea adecvată, se traduce prin răsărire şi 
repartizare uniformă a plantelor pe teren, ceea ce 
înseamnă ulterior posibilităţi de acoperire uniformă a 
suprafeţei solului de către frunzele plantelor şi buna 
interceptare şi folosire a energiei solare. Ca urmare, solul 
va fi umbrit şi, la fel, buruienile, evaporarea apei din sol 
se va reduce, iar buruienile vor pierde în competiţia cu 
plantele de cultură. 

Dar aceluiaşi scop îi serveşte şi utilizarea unor 
seminţe de bună calitate: sănătoase, fără impurități - în 
mod deosebit fără seminţe de buruieni, cu putere 
germinativă bună. Ulterior, o bună întreţinere a culturilor - 
fără buruieni şi sănătoase - asigură o mai eficientă 
folosire de către acestea a condiţiilor create pentru buna 
interceptare şi utilizare a energiei solare, precum şi a 
energiei investite prin măsurile agrofitotehnice aplicate. 

In pomicultură, apropierea fructelor de tulpină 
înseamnă, printre altele, consum mai redus de energie 
pentru circulaţia sevei şi o bună aprovizionare a fructelor 
cu substanţele elaborate de frunze, rezultatul fiind fructe 
mari şi de bună calitate. 

Repartizarea cât mai uniformă în spaţiu a lăstarilor la 
vita-de-vie, când se leagă de spaliere, de araci sau pe 
bolțile din faţa casei, creează condiţii mai bune pentru 
interceptarea luminii şi posibilităţi de aerisire crescute, 
fapt ce diminuează riscul infecțiilor cu germenii manei, 
deci un aparat foliar sănătos, capabil să-şi îndeplinească 
funcţia de captare şi stocare a energiei. 

Lucrări făcute necorespunzător, ca moment şi epocă, 
un dezechilibru nutriţional prin proporţii şi cantităţi 
necorespunzătoare de îngrăşăminte, tratamente uneori 
inutile cu pesticide - fără considerarea prognozelor privind 
infectarea cu germeni patogeni etc. - înseamnă consum 
inutil de energie, consum neraţional şi inutil poluant cu 
substanţe chimice, uzura maşinilor, deci, în final, bilanţ 


energetic deficitar. 
Prof. univ. DAN ŞCHIOPU, 
doctor în agronomie 

SITUAȚII NEFAVORABILE 
ÎN CULTURA CIUPERCILOR PLEUROTUS 


(bureţii), în ţara noastră se cultivă în mod curent 

P. ostreatus - păstrăvul de fag sau păstrăvul 
vânăt şi P. florida - buretele roşietic sau crem. Celelalte 
două specii: P. cornucopiae - buretele cornet sau galben 
şi P. sajor-caju - buretele brun, nu sunt suficient 
cunoscute la noi şi au nevoie de popularizare. 

Tehnologia de cultură a ciupercilor Pleurotus este 
destul de uşor de aplicat, ea fiind la îndemâna atât a unui 
cultivator din mediul rural, cât şi din cel urban. Găsirea 
unui spaţiu mai extins sau mai restrâns, care se pretează 
la cultura acestor ciuperci, poate aduce un aport 
important la bugetul familiei. 

Pentru cultura bureţilor se folosesc diferite deşeuri 
celulozice şi de lignină (lemn), în procesul de pregătire nu 
se degajă gaze toxice, este o cultură uşor de întreţinut şi 
destul de rentabilă în condiţii minime de microclimat. La o 
cantitate de 35-40 kg de deşeuri uscate (ciocălăi de 
porumb, talaş, rumeguş, vrejuri de diferite plante, 
puzderie de in şi cânepă, deşeuri de plante medicinale şi 
aromatice), din care după umectare rezultă cca 100 kg, 
se pot obţine 15-20 kg ciuperci Pleurotus într-o perioadă 
de cca 60-70 zile. Pentru a însămânţa 100 kg substrat va 
fi necesară o cantitate de 3 kg miceliu (x cca 7 000 lei/kg) 
şi 4-6 kg cretă furajeră sau ipsos. Celor ce doresc să 
încerce această cultură, ca şi a altor specii, redacţia le 
stă la dispoziţie cu lucrarea Sfaturi practice pentru 
cultivatorii de ciuperci”. 

Ciupercile Pleurotus pot fi cultivate în orice spaţiu 
disponibil şi dezafectat o perioadă de timp (solarii, sere, 
hale, depozite, magazii, grajduri, subsoluri, beciuri, 
balcoane, boxe, şoproane etc.). Aceste spaţii înainte de 
a putea fi utilizate, se repară, unde este cazul, se curăţă 
de resturi agricole sau animaliere, se spală şi se 
igienizează. Pe cât posibil spaţiul de cultură va fi împărțit 
pe zone: de pregătire a substratului, incubare, 
fructificare-recoltat, în aşa fel încât substratul nou format 
şi însămânţat:să nu se întâlnească cu cel epuizat în 
urma recoltărilor, , are s-ar putea să fie infectat cu SERAL: 


D intre cele patru specii de ciuperci Pleurotus 


AS unei culturi intensi 


es. 


- cultivator începător... 

Tratate pe Tijera i în flux tehnologi . aceste Statii: 
“practice sunt mai uşor de urmărit, în. vederea înlăturării . 
or nelgtprblle, O singură lucrare figaplioată Je la. 


di Ponin relații privind procurarea de miceliu sau asistenţă , pică, > 


"ing. loana Tudor poate fi contactată în scris la ICLF- Vidra, 
4 Sectorul pen ata sau Ss telefon 613 63 95; 6J 3 92 Led Sri 


“Lucrarea mea autoarei acestui pan şi căt 4 900 lei: 


momentul optim sau greşit executată poate compromite 
parţial sau total reuşita culturii. Pe parcursul a 10 
subcapitole, sunt punctate 32 de greşeli. 

1. Materialele celulozice şi proteice, ce intră în 
componenţa unei reţete de substrat celulozic, vor trebui 
să îndeplinească anumite condiţii, şi anume: 

O să nu conţină impurități, corpuri străine sau 
reziduuri petroliere (1); 

O să nu fie degradate prin mucegăire (2); 

O să nu fie mai vechi de un an (3). 

Se recomandă ca aprovizionarea cu aceste 
materiale să fie efectuată pe cât posibil cu puţin timp 
înainte de a fi folosite, sau să fie depozitate în condiţii 
optime, fără a se amesteca între ele (4). 


2. Mărunţirea (tocare, măcinare, zdrobire) mate- 
rialelor se va executa în momentul începerii pregătirii 
substratului. Dimensiunile de mărunţit să nu fie prea mici 
(5), ci în funcţie de materialul respectiv, astfel: 

O paie de grâu, orz, orez, secară la 2-3 cm; 

O ciocălăi de porumb la 1-2 cm; 

O vrejurile de soia, fasole, mazăre, rapiţă, tulpinile 
de in la 2-3 cm, iar concentratele (seminţele de cereale 
sau leguminoase) se pot măcina. Amendamentele să 
nu conţină bulgări sau pietre, să fie sub formă de praf. 

3. Cântărirea şi omogenizarea. Înainte de omogeni- 
zare, materialele se cântăresc şi se formează reţeta dorită 
din 2-3 amestecuri. Materiile prime (paie, ciocălăi, vrejuri, 
puzderie, plante medicinale, rumeguş, talaş) vor 
reprezenta în reţetă 70-100%, cele auxiliare (coji de 
floarea-soarelui, scoarță de copaci, deşeuri de hârtie şi 
bumbac, frunze de esențe foioase) vor reprezenta 25- 
30%, iar cele proteice 8-10%. Pe cât posibil, se va ţine 
cont de aceste raporturi (6). 

Se menţionează, de asemenea, faptul că întocmirea 
reţetei nu se face după volum (7), ci după greutate, apoi 
se omogenizează. Amendamentul cântărit se introduce în 
reţetă la însămânţat, o dată cu miceliul şi nu înainte de 
dezinfecţia termică (8). 
`- Brichetă însămânțată cu Pleurotus sp. 

Se va evita adaosul exagerat de substanță proteică, 
practica demonstrând că la un exces de azot (9) în sub- 
strat, producția a fost compromisă prin nediferențierea 
basidiofructelor (ciupercilor), ce au crescut aglomerate în 
malformații. 


4. Udarea sau îmbibarea materialelor. Se va avea în 
vedere ca aceste materiale să nu se spele (10) şi pe 
cât posibil apa folosită la îmbibat să fie refolosită la 2-3 
tranşe. Apa utilizată va fi curată (11), potabilă, de 
preferință caldă iarna şi rece vara. Perioada de udat 
sau îmbibat nu se va prelungi peste 24 ore (12), în caz 
contrar materialele pot intra în fermentație şi dacă 
acest lucru se va întâmpla se va renunţa la ele (13). 


5. Dezinfecţia termică. Constă în expunerea mate- 
rialului îmbibat la o temperatură de 65-70*C, timp de 4-12 
ore. Dezinfecţia se face cu abur sub presiune pentru 
cantităţi mari de substrat, în camere speciale. Cantităţile 
mici, în sistem gospodăresc, se pot opări cu apă caldă la 
70*C, cu timp de menţinere 4-6 ore. Nu se supun 
materialele fierberii, ce ars loc la 100°C (14), temperatura 
apei trebuie controlată cu termometrul. La 100°C are loc 
sterilizarea materialelor. În acest fel se distrug şi 
microorganismele utile, iar reinfectarea din aer se face 
- mult mai uşor. 


6. Însămânţatul sau introducerea miceliului în 
substrat se face după o nouă cântărire, dar nu înainte 
de a se elimina excesul de apă (15) şi de a se răci 
materialul (16). Toate aceste lucrări se vor executa în 
timp scurt, chiar în aceeaşi zi, pentru a nu permite 
declanşarea procesului de fermentare (17). 

Amestecul celulozic dezinfectat cu ajutorul aburului 
nu prezintă exces de umiditate, ci numai cel opărit cu 
apă. Pentru a începe însămânţatul, temperatura din 
materiaje va trebui să ajungă la 24-26*C, acesta având 
tendinţa să crească temperatura prin intrarea în 
vegetaţie a miceliului. La însămânţat se va avea în 
vedere să nu se frece miceliul (18), pentru a nu-i 
distruge hifele, iar lucrarea să se execute în condiţii de 
igienă - vase, unelte, mâini, recipiente (19). 


7. Repartizarea substratului însămânţat se face în 
recipiente curate, dezinfectate şi, unde este cazul, 
perforate - 1/10 din suprafaţă (20). 

Nu se va repartiza o cantitate prea -mare de 
amestec celulozic într-un recipient (sac, ladă), pentru a 
preîntâmpina autoîncingerea (21). Cantitatea optimă 
este de 10-15 kg, iar grosimea stratului 20-30 cm, după 
tasat. Să nu se taseze substratul prea puternic (22) 
pentru că, în timpul incubării, miceliul are nevoie şi de 
oxigen pentru respiraţie. După repartizarea substratului 
însămânţat, recipientele se acoperă cu folie de 
polietilenă curată, neperforată, pentru a se păstra 
umiditatea în interior. Se va evita pe cât posibil 
aşezarea substratului în strat plan (23), ciupercile 
având o bună creştere în plan oblic sau vertical. 


8. Incubarea se face la o temperatură în jur de 20- 
26*C, în funcţie de specia cultivată, perioadă în care nu 
se udă (24), nu este nevoie de lumină, dar nu le 
deranjează, iar ventilaţia va fi slabă, 1-2 mc aer/oră/mp 
de cultură. Aşezarea recipientelor cu substrat, la 
incubat, se face cât mai grupat, pentru a economisi 
spaţiul, dar sacii nu se lipesc între ei, tot pentru a 
preveni încingerea (25). 

Hibrid de Pleurotus ostreatus. 


9. inducția fructificării şi apariţia primordiilor. 
Această fază fenolgică la ciupercile Pleurotus sp. are 
loc după o perioadă de 15-30 zile de la însămânţat, în 
funcţie de specie sau condiţiile de microclimat. După 
apariţia primordiilor (butonilor) de fructificare se 
îndepărtează folia de polietilenă şi încep -stropirile, fine, 
cu. dispersareă apei, de preferat la temperatura 
camerei. Nu se udă cu o stropitoare cu sită, folosită în 
mod curent în legumicultură (26). După apariţia 
fructificaţiilor se intensifică ventilaţia, intensitatea 
luminoasă şi udatul conform tehnologiei, insuficienţa 
acestor factori putând compromite cultura. 


10. Recoltarea ciupercilor se face la maturitatea de 
consum, prin-desprinderea întregului buchet şi nu 


` parțial (27). Prin depăşirea momentului optim de 


recoltat, ciupercile se înmoaie sau devin celulozice, 
tari, cu marginea pălăriei răsucită (28). Pentru a 
diminua concentraţia sporilor din ciupercărie se 
recomandă ca înainte de recoltat să se aplice o 
stropire. Muncitorilor li se recomandă să poarte măşti 
de protecţie, împotriva sporilor (29). 

Pentru combaterea bolilor şi dăunătorilor, nu se fac 
tratamente pe ciuperci (30), ci numai în spaţiul de 
cultură, pe stelaje, pardoseală, pereţi, podea, iar pe 
brichete numai în pauza dintre valuri. 

Se va evita manipularea dură şi frecventă a 
brichetelor, în acest mod nu se vor distruge primele 
fructificaţii (31), iar la contactul mâinilor cu bricheta pot 
apărea colonii de bacterii ce produc infecţii. 

După epuizarea substratului, acesta se evacuează 
şi se depozitează cât mai departe de ciupercărie (32). 
Acest material poate fi refolosit în hrana animalelor 
monogastrice pe timp de iarnă, poate fi lăsat la uscat şi 
folosit drept combustibil sau poate fi încorporat în 
solurile degradate. 

Cultivatorul de ciuperci, chiar începător, ce va aplica 
corect tehnologia de cultură şi va elimina cele 32 
greşeli menţionate, poate obţine o producţie de bureţi 
de 20-30 kg la 100 kg material însămânţat. 

În sistem clasic-gospodăresc, ca perioade optime 
de cultură sunt primăvara şi toamna, când nu este 
nevoie să se utilizeze surse de energie pentru 
încălzirea spaţiului de cultură. 


Ing. IOANA TUDOR, 
cercetător ştiinţific principal 

UN DEZASTRU ECOLOGIC 


acte de atrocitate săvârşite împotriva animalelor, 

în diferite părţi ale ţării. Este incredibil de câtă 
cruzime dau dovadă unii români acum, ceea ce nu 
caracterizează poporul nostru. Au apărut în toată presa, 
din Bucureşti şi alte oraşe, articole despre câini torturați, 
înjunghiaţi, spânzurați, împuşcaţi, arşi, închişi şi lăsaţi să 
moară de foame şi sete. Rareori mai apar şi articole 
favorabile câinilor, cum au salvat un nou-născut aruncat 
de mama lui, imediat după naştere, în ger. Câinii l-au 
încălzit, l-au lins, l-au acoperit şi l-au semnalat 
oamenilor, lucru întâmplat recent şi la Arad. Uneori, nu 
poţi să nu te întrebi: dacă o mamă nu are milă de 
propriul copil, cum să aibă milă pentru un câine? Câinii 
toţi ne iubesc, se uită cu speranţă în ochii noştri şi noi îi 
răsplătim cu cuțite, cu gloanţe, cu stricnină. 

Explozia de articole şi de atrocități a izbucnit după 
comunicatul Administraţiei pentru controlul animalelor din 
cadrul Primăriei Municipiului Bucureşti cum că la 10 
martie va începe o acţiune de prindere a câinilor fără 
stăpân care, dacă nu vor fi revendicaţi de nimeni, vor fi 
ucişi. Este lesne de înţeles că dacă nu au stăpân nu-i va 
revendica nimeni. Luând ca exemplu iniţiativa Primăriei 
din Bucureşti, primarul Vasile Costescu din Mioveni, 
Argeş, s-a gândit să acţioneze şi el în spiritul ideilor din 
capitală. Şi s-a hotărît să-şi cumpere o biobază fără să 
înțeleagă exact acest termen. A găsit urgent o soluţie 
originală de strângere a câinilor: a oferit 10 000 lei din 
fondurile primăriei fiecărei persoane care prinde şi aduce 
un câine vagabond. 

Lângă rampa de depozitare a gunoiului menajer din 
Mioveni, există două boxe şi în ele au fost sechestraţi 98 
de câini. Spectacolul este terifiant: pe o suprafaţă de 40 
mê, cât are o boxă, stau înghesuiți zeci de câini cu ochi 
îngroziţi, cu sârme legate de gât, răniţi, în imposibilitatea 
de a se aşeza, datorită cioburilor de sticlă care acoperă 
pardoseala de beton. Zgomotul este infernal şi mirosul 
oribil. În privirea câinilor se citeşte frica îngrozitoare şi 
privirea câinilor nu minte niciodată. Orice om care 
priveşte acest spectacol oribil, cu câini înfometați, 
însetaţi şi îngroziţi, ar trebui să încerce un sentiment de 
ruşine că este om. 

Câinii simt că nu mai au nici o şansă, unii s-au 
resemnat, alţii încearcă să supravieţuiască. Citind! 
despre infernul de la Mioveni, nu pot să nu mă gâdesc 
ce au simţit oamenii care au primit 10 000 lei pentru viaţa 
unui câine. Mă întreb dacă atunci când l-au prins s-au 
uitat în ochii lui şi mă întreb cum s-au privit în ochi cei doi 
oameni, cel ce a dat 10 000 lei şi cel ce a primit banii. 
Oare această sumă oferită nu este un mod de a stimula 
ticăloşiile, furturile, crimele? Primarul le-a dat limpede să 
înţeleagă că pentru bani se poate face orice, fără să fie 
pedepsiţi pentru cruzime. 


A m primit zeci de scrisori de la cititori care reclamă 


1 Informaţiile au fost culese din Curierul de Argeş. 
2 Fotografiile au fost realizate de Dan Beşiiu. 


După ce s-au cumpărat 98 de câini, fondurile 
primăriei s-au terminat şi primarul s-a văzut în faţa 
acestei “biobaze” fără să ştie ce să facă cu câinii, pentru 
că atunci când a dispus hărţuirea şi prinderea lor nu s-a 
gândit că aceşti câini trebuie să mănânce şi să bea. Sau 
s-a gândit, dar a socotit că dacă vor muri de foame nu 
înseamnă că i-a omorit el. Locul în care sunt ţinuţi câinii, 
seamănă a lagăr de exterminare, aşa cum se poate 
vedea în fotografiile? apărute în Curierul de Argeş. În 
urma apariţiei lor, lumea s-a agitat, iubitorii de animale 
au protestat şi primarul, în imposibilitatea de a asigura 
îngrijirea acestor câini, a luat o hotăriîre surpriză: a 
transportat cu maşina aceşti câini, 98 de suflete, în 
pădurile din zonă. Deci tragedia nu mai este sub ochii 
noştri, nu mai poate fi fotografiată, ba, după părerea 
mea, s-a agravat până la nivelul unei catastrofe 
ecologice. 

Câinii nu sunt animale sălbatice, ei nu trăiesc în 
păduri. Ei trăiesc întotdeauna în preajma omului, chiar 
dacă nu au avut norocul să aibă un stăpân. Ei sunt 
foarte bine teritorializaţi, au un perimetru marcat de ei, 
pe care nu-l depăşesc decât în caz de nevoie. Ei ştiu 


